cyanic-selkie/wikianc huggingface dataset:
ߕߍ߲߬ߞߙߍ߬ߟߊ߫
ߓߎ߰ߘߊ ߟߎ߫
ߛߙߐߞߎߡߐ߫ (߈߃߄)
ߕߡߊ߬ߢߊ߫ (߉߃߇)
ߕߍ߲߬ߞߙߍ߬ߟߊ߫ (߄߀߃߂߃)
ߕߌ߬ߦߟߊ߬ߞߊ߫ (߆߈߀)
ߗߍ߲ߘߋߙߌߡߌ߫ (߆߃߀)
ߓߟߏߣߊ߫ (߅ ߅߃߁)
ߓߎ߯ߟߊ߫ (߁߉߆)
ߖߊߡߊ߲ߞߊ߲ߣߌ߲߫ (߃ ߄߆߂)
ߘߎߜߊ߫ (߁ ߆߅߃)
ߝߋߣߌ߫ (߂ ߁߅߂)
ߝߌ߲ߓߌߦߊߛߏ߬ (߉߂߄)
ߒߓߟߋ߫ (߂߇߁߈)
ߣߋߜ߭ߎߋߔߌߦߋ߫ (߃ ߉߄߇)
ߗߍ߬ߓߌ߫ (߁ ߁߂߈)
ߗߍ߲ߔߊ߫ (߆߈߄)
ߖ߭ߟߋߛߏ߬ (
ߒߞߏ ߛߘߊߟߊߟߌ ߘߍ߭ ߕߎ߲ߞߊ߲ ߠߊ߫ ߒ. ߛ. ߘ. ߕ.
ߛߌ߲ߘߌߓߊ߮ ߟߎ߬
߃߲- ߛߟߊߕߌ߯ ߓߊ߲߬ߞߊߟߌ߫ ߞߙߏ߬ߡߊ߫ (ߛߌ߲߬ߝߏ߲߬ߧߊ߬ߟߌ ߞߟߊ߬ߕߌ߮)، ߞߊ߬ ߓߐ߫ ߓߏߙߌߝߌ߲ߧߊ߫ / ߞߊ߲ߞߊ߲߫ / ߖߌ߬ߣߍ߫ ߞߊ߲ߓߍ߲߫.
߄߲- ߛߟߊߕߌ߯ ߟߊ߲߱ߛߌߣߍ߫ ߞߊ߬ߡߙߊ߬ (ߞߏ߲߬ߘߏ߬ߕߌ߮)، ߞߊ߬ ߓߐ߫ ߞߊ߬ߞߌߘߌ߬ / ߞߘߏ߬ߛߊ߫ / ߖߌ߬ߣߍ߫ ߞߊ߲ߓߍ߲߫.
߅߲- ߛߟߊߕߌ߯ ߛߏ߬ߙߌ߬ ߞߎߦߊߕߍ߫ (ߞߐߞߊ߲ߞߏ ߟߎ߫ ߞߟߊ߬ߕߌ߮)، ߞߊ߬ ߓߐ߫ ߗߍߟߊ߫ / ߘߌ߲ߞߌߙߊߦߌ߫ / ߖߌ߬ߣߍ߫ ߞߊ߲ߓߍ߲߫.
߆߲- ߛߟߊߕߌ߯ ߡߊ߬ߡߊߘߌ߫ ߞߎߦߊߕߍ߫ (ߟߊ߬ߟߐ߲߬ߠߌ ߞߟߊ߬ߕߌ߮)، ߞߊ߬ ߓߐ߫ ߖߟߊߡߊ߲߫-ߥߛߊ߬߬ߦߊ߫ / ߞߘߏ߬ߛߊ߫ / ߖߌ߬ߣߍ߫ ߞߊ߲ߓߍ߲߫.
߇߲- ߛߟߊߕߌ߯ ߛߏ߬ߙߌ߫ ߞߊ߬ߓߊ (ߖߊ߬ߕߋ߬ߟߌ ߕߐ߲ߕߌ߮)، ߞߊ߬ ߓߐ߫ ߥߊ߬ߢߊߞߊ߬ߟߌ߫ / ߘߌ߲ߞߌߙߊߦߌ߫ / ߖߌ߬ߣߍ߫ ߞߊ߲ߓߍ߲߫.
ߝߓߊ߬ߘߋ߲߬ ߞߟߊߓߎߡߊ߫ ߖߘߍ߬ߛߎ߰ߟߊ߲߬ߘߌ߫ ߜߘߍ߫ ߟߎ߫ ߣߊ߬ ߘߊ߫ ߝߙߊ߬ ߘߍ߭ ߜߙߋ߬ߡߊߕߍ߰ߓߊ߮ ߢߌ߲߬ ߠߎ߫ ߞߊ߲߬ ߛߊ߲߬ ߝߌ߬ߟߊ߫ ߞߎ߲߬ߕߊ߮ ߞߐ߫߸ ߞߊ߬ ߒ. ߛ. ߘ. ߕ. ߒߞߏ ߛߘߊߟߊߟߌ ߘߍ߭ ߕߎ߲ߞߊ߲ ߠߊ߫ ߟߊߥߙߎߞߟߌ ߛߋ߲߬ߠߊ߬ߞߊߟߌߦߊ߫ ߞߏߛߓߍ߫߹، ߏ߬ ߟߎ߬ ߕߐ߮ ߝߟߍ߫ ߣߌ߲߬:
߉߲- ߛߟߊߕߌ߯ ߣߎߤߊ߲߫ ߛߊ߬ߣߐ (ߞߊ߲ߕߌ߯ ߛߙߍߞߍ)، ߞߊ߬ ߓߐ߫ ߟߏ߬ߙߏ߲߬ߓߏ߫ / ߞߘߏ߬ߛߊ߫ /ߖߌ߬ߣߍ߫ ߞߊ߲ߓߍ߲߫.
߁߀߲- ߛߟߊߕߌ߯ ߊ߬ߓߎ߫ ߞߊ߬ߓߊ، ߞߊ߬ ߓߐ߫ ߓߊߕߍ߫ ߣߝߊ߬ߖߌ߫ / ߞߊ߲ߞߊ߲߫ /ߖߌ߬ߣߍ߫ ߞߊ߲ߓߍ߲߫.
߁߁-ߛߟߊߕߌ߯ ߟߊ߬ߡߌߣߌ߲߫ ߘߊߓߏ߫( ߟߊ߬ߡߌ߬ߣߌ߲߬ ߖߏ)، ߞߊ߬ ߓߐ߫ ߞߎ߬ߙߎ-ߞߘߐ߫ / ߞߘߏ߬ߛߊ߫ /ߖߌ߬ߣߍ߫ ߞߊ߲ߓߍ߲߫.
ߘߐ߬ߝߐ
ߦߌߟߡߊ:ߛ.ߘ.ߞ ߦߌߟߡߊ:ߒߞߏ ߦߌߟߡߊ:ߒߞߏߕߐ߲
ߋߗߏߔߌ߫
ߋߗߏߔߌ߫ ߦߋ߫ ߊߝߙߌߞߌ߬ ߕߟߋ߬ߓߐ ߖߡߊ߬ߣߊ ߘߏ߫ ߟߋ ߘߌ߫.
ߋߗߏߔߌ߫ ߞߙߎߝߊ ߞߊ߲ߓߍ߲ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߐ ߖߡߊ߬ߣߊ ߟߎ߬ ߘߏ߫ ߟߋ߬ ߘߌ߫. ߋߙߌߕߙߋ߫ ߦߴߊ߬ ߕߟߋ߬ߓߐ ߘߐ߫ ، ߛߏߡߊߟߌ߫ ߦߴߊ߬ ߕߟߋ߬ߓߐ ߞߐ߰ߘߎ߮ ߘߐ߫ ، ߛߎߘߊ߲߫ ߖߡߊ߬ߣߊ ߦߴߊ߬ ߞߐ߰ߘߎ߮ ߕߟߋ߬ߓߋ ߘߐ߫ ، ߥߙߏ߬ߘߎ߯ ߛߎߘߊ߲߫ ߦߴߊ߬ ߕߟߋ߬ߓߋ ߥߙߏ߬ߘߎ߮ ߕߟߋ߬ߓߋ߬ ߘߐ߫ ، ߞߋߣߌߦߊ߫ ߦߴߊ߬ ߥߙߏ߬ߘߎ߮ ߘߐ߫ ، ߖߌߓߎ߬ߕߌ߬ ߞߊ߲ߓߍ߲ ߦߴߊ߬ ߞߐ߰ߘߎ߮ ߘߐ߫. ߋߗߏߔߌ߫ ߕߘߍ߬ ߦߋ߫ ߞߐ߰ߖߌ߬ߡߊ ߖߡߊ߬ߣߊ ߟߋ ߘߌ߫ ߞߏ߬ߣߌ߲߬ ߞߊ߬ߓߌ߯ ߋߙߌߕߙߋ߫ ߞߵߊ߬ ߟߊ߫ ߘߍ߲ߒߖߘߍߟߦߊ ߕߊ߬ ߁߉߉߃ ߟߊ߫ ߏ߬ ߡߍ߲ ߕߘߍ߬ ߦߴߊ߬ ߟߊ߫ ߞߐ߰ߖߌ߬ߘߊ ߟߊ߫ ߞߊ߬ߝߏ߬ ߘߌ߫ ߏ߬ ߞߊ߬ ߞߐ߰ߖߌ ߕߍ߰ ߟߋ ߖߡߊ߬ߣߊ ߡߊ߫.
ߏ߬ ߟߋ ߞߊ߬ ߋߗߏߔߌ߫ ߞߍ߫ ߜߙߋߞߊ߲߫ ߖߡߊߣߊ ߘߌ߫ ߡߍ߲ ߕߍ߫ ߞߐ߰ߖߌ߬ߘߊ߬ ߟߊ߫
ߋߗߏߔߌ߫ ߞߙߎߝߊ ߞߊ߲ߓߍ߲ ߦߋ߫ ߝߘߊ߬ߝߌ߲߬ߠߊ߫ ߡߐ߰ߡߊ߬ ߦߙߐ߬ߓߊ߬ ߝߌߟߊߣߊ߲ ߠߋ߬ ߘߌ߫ ߖߋ߬ߟߌ߬ߓߊ߬ߟߊ߫ ߞߐߝߍ߬ ߸ ߊ߬ ߛߌ߰ߓߊ߮ ߦߋ߫ ߡߐ߰ ߁߀߈ ߃߈߆ ߃߉߁ ߟߋ߬ ߘߌ߫. ߋߗߏߔߌ߫ ߦߋ߫ ߞߐߓߋ ߣߌ߫
ߜߊߛߊ߲߫ ߖߡߊ߬ߣߊ ߓߟߋߓߟߋ߫ ߟߋ߬ ߘߌ߫ ߞߎߘߍ߫ ߝߘߎ߬ߓߍ߲ ߁ ߁߂߇ ߁߂߇ ߟߋ߬ ߘߌ߫ ߏ߬ ߟߋ ߞߵߊ߬ ߞߍ߫ ߝߘߊ߬ߝߌ߲߬ߠߊ߫ ߖߡߊ߬ߣߊ ߞߐ߬ߣߐ߲߬ߘߐ߬ߢߐ߲߮ ߘߌ߫ ߓߎ߬ߢߊ ߘߐ߫.
ߖߡߊ߬ߣߊ߬ ߞߏߓߌߘߊ ߊߘߌߛ ߊߓߋߓߊ߬ ߛߌ߰ߣߍ߲߫ ߕߌ߲ߘߌ ߟߋ ߞߊ߲߬ ߜߟߊ߬ߜߟߊ߫ ߂ ߄߀߀ ߢߐ߲߮ ߞߐߓߋ ߟߊ߫.
߁߉߇߄ ߠߊ߫ ߕߐ߬ߞߘߐ߬ߟߐ߲ߠߊ ߟߎ߫ ߞߊ߬ ߊߘߡߊߘߋ߲߫ ߞߟߏ ߜߛߊߞߙߊ ߘߏ߫ ߦߋ߫ ߡߍ߲ ߕߐ߯ߟߊ߫ ߘߊ߫ ߕߌߙߌ߲ߠߌ߲ߠߊ ߟߎ߬ ߓߟߏ߫ ߞߏ߫( ߟߛߌ߬ ). ߕߏ߲ߓߏ߲ߟߐ߲ߘߐߦߟߊ ߟߎ߬ ߟߊ߫ ߟߛߌ߬ ߦߋ߫ ߞߍ߫ ߘߊ߫ ߕߐ߬ߞߘߐ߬ߟߐ߲ߠߊ ߟߎ߫ ߟߊ߫ ߕߌߙߌ߲ߠߌ߲ ߟߊߛߙߋߦߊߟߊ߲ ߘߏ߫ ߘߌ߫ ߡߍ߲ ߘߏ߫ ߦߴߊ߬ ߦߌ߬ߘߊ߬ ߟߊ߫ ߞߏ߫ ߊߝߙߌߞߌ߬ ߜߙߋ ߟߋ ߦߋ߫ ߡߐ߰ߦߊ ߓߐߛߎ߲߫ ߘߌ߲ߞߌߙߊ ߘߌ߫.
ߋߗߏߔߌ߫ ߦߋ߫ ߖߡߊ߬ߣߊ߬ߓߊ ߟߋ ߘߌ߫ ߘߐ߬ߝߐ ߘߐ߫ ߞߘߐ߬ߡߊ߲߫ ߤߊߟߌ߬ ߕߋ߲߬ ߞߊ߬ߞߎߘߊ ߥߛߎ ߢߌ߲߬ ߘߐ߫ ߊ߬ ߞߋߟߋ߲߫ ߔߋ߫ ߟߋ ߖߡߊ߬ߣߊ ߘߌ߫ ߊߝߙߌߞߌ߬ ߜߙߋ ߞߊ߲߬ ߡߍ߲ ߡߊ߫ ߖߐ߲߬ߧߊ߫ ߥߙߎߣߍߦߟߊ ߛߌ߫ ߓߟߏ߫ ، ߊ߬ ߟߊ߫ ߡߊ߲߬ߕߎ߬ߙߋ߬ߦߊ ߣߌ߫ ߖߘߍ߬ߕߌ߰ߦߊ ߕߏ߫ ߘߴߊ߬ ߓߟߏ߫ ߟߋ ߝߛߊߦߌ߫. ߋߗߏߔߌ߫ ߡߊ߫ ߡߙߊ߬ ߖߡߊ߬ߣߊ ߛߌ߫ ߓߟߏ߫ ߞߵߊ߬ ߕߘߍ߬ ߥߙߎߣߍߦߟߊ ߟߎ߬ ߞߊ߬ ߊߝߙߌߞߌ߬ ߖߡߊ߬ߣߊ߬ ߕߐ߭ ߓߍ߯ ߞߟߍ߬ ߟߋ ߞߊ߬ ߛߋ߫ ߛߐ߬ߘߐ߲߬ ߊ߬ߟߎ߬ ߡߊ߬ ߞߵߊ߬ߟߎ߬ ߖߐ߲߬ߧߊ߫.
ߋߗߏߔߌ߫ ߖߡߊ߬ߣߊ ߖߐ߲ߖߐ߲߫ ߞߟߐ߬ ߛߓߊ ߥߎ߬ߟߋ߲ ߣߌ߫ ߛߊߦߌ ߣߌ߫ ߝߙߌߛߌ ߟߋ ߘߐߓߊ߬ߛߊ߲߬ߣߍ߲ ߝߘߊ߬ߝߌ߲߬ߠߊ߫ ߖߡߊ߬ߣߊ ߛߌߦߊߡߊ߲߫ ߓߟߏ߫ ߞߵߊ߬ ߞߵߊ߬ߟߎ߬ ߟߊ߫ ߖߐ߲ߖߐ߲߫ ߞߟߐ ߘߌ߫ ߘߍ߲ߒߖߘߍߟߦߊ ߕߊ߬ ߞߐ߫ ߊߟߎ߫ ߓߟߏ߫.
ߣߊߡߎ߲ߞߏ ߛߌߟߊ߫ ߝߍ ߋߗߏߔߌ߫ ߞߙߎߝߊ ߞߊ߲ߓߍ߲ ߦߋ߫ ߞߎߛߍ ߖߡߊ߬ߣߊ ߟߋ ߘߌ߫߸ ߌߛߟߊߞߊ ߣߊߡߎ߲ ߡߐ߱ ߟߎ߬ ߟߋ ߞߊ߫ ߛߌߦߊ߫ ߓߍ߯ ߘߌ߫ ߌߛߊߟߞߊ ߟߎ߬ ߘߏ߲߬ ߘߊ߫ ߋߗߏߔߌ߫ ߝߊ߯ߘߐߞߍ߫ ߃߲ ߠߋ߬ ߟߊ߫ ߌߛߊ߫ ߡߏߦߌ ߞߐ߫ ߸ ߊߙߌߡߋߣߌ߲߫ ߠߋ߬ ߖߡߊ߬ߣߊ߬ ߝߟߐ ߘߌ߫ ߘߎߢߊ߫ ߘߐ߫ ߌߛߟߊߞߊ ߟߎ߬ ߘߏ߲߬ ߘߊ߫ ߘߌ߲ߞߌߙߊ ߡߍ߲ ߘߐ߫ ߏ߬ ߞߐ߫ ߋߗߏߔߌ߫ ߖߡߊ߬ߣߊ ߟߋ ߞߍ߫ ߘߴߊ߬ ߝߌߟߊߣߊ߲ ߘߌ߫ ߤߊߟߌ߬ ߓߌ߬ ߣߊߡߎ߲ ߏ߬ ߘߏ߲߬ ߦߋ߫ ߓߟߏߦߟߊ ߡߌ߬ߙߌ߲߬ߘߌ ߝߊ߲ߓߊ ߓߟߏ߫. ߊߟߎ߫ ߟߊ߫ ߓߊ߬ߕߏ߬ߓߏ߲ ߞߘߐߞߘߐ߫ ߟߎ߬ ߦߋ߫ ߝߊ߲߬ ߛߌߦߊߡߊ߲߫ ߘߐ߫.
ߡߏ߬ߤߊ߬ߡߍߘ ߣߊߡߎ߲ ߦߋ߫ ߋߗߏߔߌ߫ ߒߞߵߊ߬ߟߎ ߡߊ߲߫ ߛߌߦߊ߫ ߊߟߎ߫ ߦߋ߫ ߛߓߊߢߐ߲߮ ߞߋߟߋ߲߫ ߠߋ߬ ߘߌ߫.
ߦߊ߬ߤߎ߬ߘߌߦߊ ߣߌ߫ ߛߏߡߊ ߟߎ߬ ߟߋ ߦߋ߫ ߜߍ߲ߛߍ߲ߞߍߙߍ߲ ߘߌ߫ ߖߡߊ߬ߣߊ ߞߣߐ߫.
ߕߍ߯ߓߦߊ ߣߌ߫  ߡߌ߬ߙߌ߲߬ߘߌ߬ߢߐ߲߰ߕߍ ߓߊ߯ߙߊߢߐ߲߯ߦߊ ߟߎ߬ ߘߐ߫.
ߋߗߏߔߌ߫ ߟߋ߬ ߞߍ߫ ߘߊ߫ ߖߡߊ߬ߣߊ ߅߁߲ ߘߌ߫ ߡߍ߲ ߞߊ߬ ߡߊ߲߬ߕߏ߲߫ ߠߊߘߍ߬ߣߍ߲ ߠߎ߬ ߛߌ߲߬ߝߏ߲߬ߧߊ߬ߟߌ ߡ.ߟ.ߛ ߓߍ߲߬ߞߊ߲߬ ߞߟߊ߬ߣߐ߬ߦߊ ߞߊ߬ ߞߵߊ߬ ߛߌ߲߬ߝߏ߲߬ ߘߝߊߣߍ߲߫ ߞߏߟߌߞߏߟߌ߫ ߘߌ߫ ߁߉߄߂ ߟߊ߫.
ߖߡߊ߬ߣߊ߬ ߦߋ߫ ߊߝߙߌߞߌ߬ ߞߊ߬ߝߏ ߟߎ߬ ߟߊ߫ ߘߍ߭ ߊ.ߞ.ߘ ߛߌ߲ߘߌߓߊ߮ ߟߎ߫ ߘߏ߫ ߟߋ߬ ߘߌ߫ ߊߝߙߌߞߌ߬ ߘߍ߬ߞߙߎ ߢߌ߲߬ ߠߋ߬ ߣߊ߬ߣߍ߲߫ ߞߊ߫ ߟߊ߫ ߊߡߋߙߌߞߌ߬ ߞߋ߬ߟߋ߲߬ߧߊ ߊ.ߞ ߘߌ߫
ߏ߬ ߛߍ߬ߡߍ ߦߋ߫ ߊߘߌߛ ߊߓߋߓߊ߬ ߟߋ ߋߗߏߔߌ߫ ߞߎߓߋߘߊ ߟߊ߫.
ߋߗߏߔߌ߫ ߕߐ߯ ߓߐߛߎ߲
ߋߗߏߔߌ߫ ߕߐ߯ ߣߊ߬ ߢߊ߫ ߣߴߊ߬ ߞߘߐ߫ ߖߐ߲ߖߐ߲ ߟߐ߲ߣߍ߲߫ ߕߍ߫ ߸ ߊ߬ ߞߎߡߊߘߋ߲߫ ߟߊߡߍ߲߫ ߘߊߡߌ߬ߣߊ߬ ߘߊ߫ ߤߏߡߙߍ߬ ߕߟߋ߬ ߟߋ ߘߐ߫ ߤߏߡߙߍ߬ ߕߘߍ߬ ߦߋ߫ ߜ߭ߙߍ߬ߞߌ ߟߋ ߘߌ߫ ߛߊ߲߬ ߈߀߀ ߌߛߊ߫ ߡߏߦߌ ߢߍ߫. ߤߏߡߙߍ߬ ߡߍ߲߫ ߕߘߍ߬ ߞߟߌߟߊ߫ ߝߣߊ߫ ߞߏ߫ ߛߞߎ߬ߦߊ߬ߟߊ ߊ߬ ߞߎߡߊߘߋ߲߫ ߦߋ߫ ߘߊ߫ ߏ߬ ߟߊ߫ ߞߊ߬ߝߊ ߞߣߐ߫ ߛߋ߲߬ߢߊ߬ ߅ ߢߐ߲߮ ߠߊ߫. ߞߏ߫ ߋߗߏߔߌߛ ߞߘߐ߬ ߦߋ߫ ߢߊߞߘߐ߬ߟߊ ߡߊߝߌ߲ߣߌ߲߫ ߠߋ߫ ߘߌ߫ ߡߍ߲ ߞߘߐ߬ ߦߋ߫ ߤߓߊߛ߭ߊ߫ ߘߌ߫߸ ߋߗߏߔߌ߫ ߞߎߡߊߘߋ߲߫ ߞߍߢߊ߫ ߊߞߌߛߎ߲߫ ߡߌ߬ߙߌ߲߬ߘߌ ߞߟߌ߫ ߢߊ ߘߌ߫ ߏ߬ ߘߊߡߌ߬ߣߊ߬ ߘߊ߫ ߝߊ߯ߘߐߞߍ߫ ߄߲ ߠߋ߬ ߟߊ߫.
ߊ߬ ߛߓߍߣߍ߲߫ ߦߋ߫ ߜ߭ߍߛߌ߬ ߓߟߏߟߊߛߓߍߟߌ ߞߊ߬ߝߊ ߘߏ߫ ߞߣߐ߫ ߞߏ߫ ߋߗߏߔߌ߫ ߕߐ߯ ߓߐߣߍ߲߫ ߋߗߏߔߛߌ ߟߋ ߘߐ߫ ߡߍ߲ ߞߘߐ ߦߋ߫ ߞߎߤߛ ߘߋ߲ ߘߌ߫. ߞߎߤߛ ߏ߬ ߟߋ ߞߊ߬ ߊߞߌߛߎ߲߫ ߛߏ ߛߌ߰. ߋߗߏߗߛߌ߫ ߖߍ߬ߘߍ ߞߊ߬ߓߙߎ ߦߋ߫ ߊߞߌߛߎ߲߫.
ߋߗߏߔߌ߫ ߘߐ߬ߝߐ
thumb|ߕߌߜ߭ߙߋߦߊ ߊߞߌߛߎ߲߫ ߋߗߏߔߌ߫ ߡߐ߰ߦߊ ߓߐߛߎ߲߫ ߝߟߐߝߟߐ߫ ߘߌ߲ߞߌߙߊ ߛߊ߲߬ ߞߋ߲߬ߥߟߎ߬ ߣߊ߯ߣߌ߲߫ ߖߊ߲߬ߖߏ߲ ߞߵߊ߬ ߓߌ߬ߟߊ߬ ߛߊ߲߬ ߞߋ߲߬ߥߟߎ߬ ߞߋߟߋ߲ ߣߌ߫ ߥߊ߯ ߗߡߍ߬ ߥߐߙߐ߲ߥߌ߬ߟߊ߬ ߟߊ߫ ߝߏ߫ ߞߊ߬ ߛߋ߫ ߊ߲ ߠߊ߫ ߞߊ߬ߞߎߘߊ ߥߛߎ ߢߌ߲߬ ߡߊ߬ ߏ߬ ߖߊ߲߬ߖߏ߲߬ߓߊ ߟߎ߬ ߓߘߊ߫ ߕߊ߬ߡߌ߲߬ ߋߗߏߔߌ߫ ߞߣߍ ߞߊ߲߬ ߝߛߊߦߌ߫ ، ߊ߬ ߥߊ߯ߕߌ ߘߝߐ߬ ߟߐ߲ߣߍ߲ ߕߍ߫ ߒߞߊ߬ ߣߴߌ ߞߊ߬ ߖߊ߬ߕߋߡߌ߬ߘߊ߬ ߞߍ߫ ߕߐ߬ߞߘߐ߬ߟߐ߲ߠߊ ߟߎ߫ ߟߊ߫ ߕߌߙߌ߲ߠߌ߲ ߠߎ߬ ߡߊ߬ ߸ ߌ ߘߴߊ߬ ߦߋ߫ ߛߋߚߋ߫ ߞߏ߫ ߞߣߍ ߦߋ߫ ߖߊ߲߬ߖߏ߲߬ߘߎ߯ ߟߋ ߘߌ߫.
ߕߟߋ߬ߓߐ ߊߝߙߌߞߌ߬ ߞߣߍ ߦߋ߫ ߝߟߐߡߐ߮ ߟߎ߬ ߛߌ߰ ߦߙߐ ߡߊߟߐ߲ߣߍ߲߫ ߝߟߐߝߟߐ ߟߎ߬ ߘߏ߫ ߟߋ߬ ߘߌ߫ ߡߐ߰ߦߊ ߕߎ߬ߡߊ߬ ߖߏߣߊ߫ ߟߎ߬ ߘߐ߫߸ ߞߣߍ߫ ߓߟߋ߬ߓߟߋ ߏ߬ ߟߋ ߦߋ߫ ߋߗߏߔߌ߫ ߣߴߊ߬ ߟߊߡߌߣߌ߲ ߘߌ߫ ߝߏ߫ ߞߊ߬ ߛߋ߫ ߗߊ߬ߘߌ߫ ߘߊ߬ߟߊ ߣߴߊ߬ ߟߊߡߌߣߌ߲ ߝߣߊ߫ ߘߐ߫. ߘߌ߲ߞߑߣߋߛ(ድንቅ ነሽ) ߡߍ߲ ߦߋ߫ ߞߟߌ߫ ߟߊ߫ ߟߛߌ߬ ߕߐ߯ߟߊ߫ ߏ߬ ߊߘߡߊߘߋ߲߫ ߞߟߏ ߜߛߊߞߙߊ ߏ߬ ߕߎ߬ߡߘߊ߬ߦߊ߬ ߘߊ߫ ߕߐ߬ߞߘߐ߬ߟߐ߲ߠߊ ߟߎ߫ ߓߟߏ߫ ߊ߬ߟߎ߫ ߞߵߊ߬ ߦߌ߬ߘߊ߬ ߞߏ߫ ߟߛߌ߬ ߛߐ߬ߘߐ߲߬ ߛߌ߬ ߣߌ߫ ߕߋ߲߬ ߦߋ߫ ߛߊ߲߬ ߞߋ߲߬ߥߟߎ ߃،߁߈ ߟߋ߬ ߘߌ߫ ߸ ߏ߬ ߘߏ߲߬ ߦߋߣߍ߲߫ ߋߗߏߔߌ߫ ߖߡߊ߬ߣߊ ߟߋ ߘߐ߫ ߏ߬ ߦߴߊ߬ ߦߌ߬ߘߊ߬ ߟߊ߫ ߞߏ߫ ߖߡߊ߬ߣߊ߬ ߦߋ߫ ߡߐ߰ߡߊ߬ ߦߌߟߊ߫ ߞߘߐ߬ߓߊ ߟߋ߬ ߘߌ߫.
ߋߗߏߔߌ߫ ߡߊ߲߬ߛߟߊ߬ ߕߐ߯ ߕߘߍ߬ ߦߋ߫ ߝߐ߫ ߟߊ߫ ߜ߭ߙߍ߬ߞߌ ߣߌ߫ ߋߖ߭ߌߔߕߑߞߊ ߟߎ߬ ߓߟߏ߫ ߊ߬ߟߎ߫ ߟߊ߫ ߞߊ߬ߞߘߐ߬ ߥߛߎ߫ ߕߎ߬ߡߊ ߟߎ߬ ߟߊ߫ ߝߛߊߦߌ߫ ߞߏ߬ߣߌ߲߬ ߊߟߎ߫ ߕߘߍ߬ ߡߴߊ߬ ߞߣߍߜߍ߫ ߞߋߟߋ߲ ߠߋ߬ ߟߐ߲߫ ߦߌ߬ߘߊ߬ߟߌ ߓߟߏߡߊ߬. ߊߟߎ߫ ߕߘߍ߬ ߊ߬ ߝߐ߫ ߟߊ߫ ߟߋ ߕߋ߲߬ ߘߐߙߐ߲߫ ߞߏ߫ ߋߖ߭ߌߔߕ ߥߙߏ߬ߘߎ߯ ߘߐ߫.
ߝߊ߯ߘߐߞߍ߫ ߀߳ ߟߊߓߊ߲ ߠߊ߫ ߌߛߊ߫ ߡߏߦߌ ߢߍ߫ ߊߞߌߛߎ߲߫ ߡߊ߲߬ߛߊ߬ߟߊ ߕߘߍ߬ ߦߋ߫ ߖߡߊ߬ߣߊ߬ ߛߓߊ߬ߕߌ߬ߣߍ߲ ߠߋ߬ ߘߌ߫. ߖߡߊ߬ߣߊ߬ ߛߌ߰ߓߊ߮ ߟߎ߬ ߟߊ߫ ߟߊߝߐ߫ ߘߐ߫ ߞߏ߫ ߜ߭ߍߛ ߦߋ߫ ߘߊߡߌ߬ߣߊ߫ ߘߊ߫ ߥߛߎ߬ ߏ߬ ߟߋ ߟߊ߫.
ߝߊ߯ߘߐߞߍ߫ ߕߊ߲ߣߊ߲ ߠߊ߫ ߞߍ߫ ߘߊ߫ ߗ߭ߊߜ߭ߥߋ߬ ߡߊ߲߬ߛߊ߬ߓߏ߲ ߟߎ߬ ߟߊ߫ ߡߙߊ߬ߟߌ ߥߛߎ߬ ߟߋ߬ ߘߌ߫ ߖߡߊ߬ߣߊ ߞߣߐ߫. ߊߟߎ߫ ߟߊ߫ ߓߘߍ߬ߓߘߍ߬ߟߌ ߞߎߓߋߘߊ ߦߋ߫ ߟߊߟߌߓߋߟߊ߫ ߟߋ ߘߌ߫ ߖߡߊ߬ߣߊ ߞߐ߰ߘߎ߮ ߘߐ߫.
ߝߊ߯ߘߐߞߍ߫ ߁߆߲ ߠߊ߫ ߥߙߎߣߍߦߟߊ ߟߎ߬ ߞߵߊ߬ߟߎ߬ ߢߍߛߌ߲߫ ߘߊߡߌ߬ߣߊ߬ ߖߡߊ߬ߣߊ ߟߊ߫ ߞߐ߲ߛߐ߲ߧߊߟߌ ߞߊ߲-ߡߊ߬ ߏ߬ ߟߋ ߞߍ߫ ߘߊ߫ ߖߘߍ߬ߡߊ߬ߞߊߘߊ߲ ߞߟߍ߬ ߞߎ߲߬ߝߟߐ ߘߌ߫ ߖߡߊ߬ߣߊ߬ߘߋ߲ ߠߎ߬ ߓߟߏ߫
ߖߐ߲ߛߴߊߟߎ߫ ߟߊ߫ ߡߊ߲߰ߕߎ߬ߙߋ߬ߦߊ ߘߌ߫ ߕߏ߫ ߊ߬ ߡߊ߬ ߖߘߍ߬ߕߌ߰ߦߊ ߝߘߊߣߍ߲߫ ߘߐ߫ ߥߊ߯ߕߌ߫ ߏ߬ ߟߊ߫ ߕߎ߬ߡߊ ߓߍ߯ ߞߟߍ ߝߏ߫ ߁߈߉߆ ߟߊ߫ ߋߗߏߔߌ߫ ߗߍ߬ߓߊ߬ ߞߋߟߋ߲߫ ߊߘߎߥߊ߫ ߡߍ߲ ߕߘߍ߬ ߦߋ߫ ߞߟߌ߫ ߟߊ߫ ߝߊ߰ߡߊ߬ߦߊ ߕߐ߯ߟߊ߫ ߞߏ߫ ߡߣߋߟߌߞ ߂߲ ߟߋ߬ ߞߊ߬ ߥߙߎߣߍߦߟߊ ߟߎ߬ ߛߐ߲ߛߐ߲߫ ߏ߬ ߟߊߥߛߊ߬ ߞߊ߬ ߞߐ߲ߛߐ߲ߦߟߊ ߓߍ߯ ߣߊ߰ߕߊ ߓߐ߫ ߟߋ ߋߗߏߔߌ߫ ߖߐ߲ߧߊ߬ߟߌ ߞߏ ߞߊ߲߬ ߠߋ߫ ߡߎ߬ߕߎ߲߬ ߝߋߎ߫ ߓߊߏ߬ ߊߟߎ߫ ߞߵߊ߬ ߝߐ߫ ߞߏ߫ ߖߡߊ߬ߣߊ߬ ߦߋ߫ ߞߏ߰ߙߌ߬ߡߊ ߟߋ ߘߌ߫. ߡߍ߲߫ ߕߴߛߋ߫ ߖߐ߲ߧߊ߫ ߟߊ߫. ߏ߬ ߟߋ ߘߐ߫ ߋߗߏߔߌ߫ ߟߋ ߞߋߟߋ߲߫ ߔߋ߫ ߡߊ߫ ߛߋ߫ ߖߐ߲ߧߊ߫ ߟߊ߫ ߖߡߊ߬ߣߊ ߛߌ߫ ߓߟߏ߫ ߞߵߊ߬ ߕߘߍ߬ ߝߘߊ߬ߝߌ߲߬ߠߊ߬ ߕߐ߭ ߓߍ߯ ߖߐ߲ߧߊ߫ ߘߊ߫ ߕߎ߬ߓߊ߬ߓߎ ߟߎ߬ ߓߟߏ߫ ߟߋ߬ ߞߐߘߍ߫.
ߝߊ߯ߘߐߞߍ߫ ߂߀߲ ߞߍ߫ ߘߊ߫ ߤߋߟߍߟߋ߫ ߛߋߟߊߛߌ߫ ߟߊ߫ ߛߋߓߊ߯ߦߊ ߕߎ߬ߡߊ ߟߋ߬ ߘߌ߫ ߋߗߏߔߌ߫ ߝߊ߰ߡߟߊ߬ ߖߡߊ߬ߣߊ ߞߎ߲߬ߠߊ߬ ߸ ߁߉߃߀ ߣߌ߫ ߁߉߇߄ ߠߊ߫. ߒߞߊ߬ ߝߊ߰ߡߊ߬ ߤߋߟߍߟߋ߫ ߛߋߟߊߛߌ߫ ߟߊ߫ ߝߊ߲߬ߞߊ ߟߊߟߐ߭ ߘߊ߫ ߣߍ߲ߞߍ߫ ߁߉߃߆ ߟߊ߫ ߌߕߊߟߌߞߊ ߟߎ߬ ߟߊ߫ ߡߊ߬ߜߐߙߐ߲ߞߕߐߟߌ ߝߍ߬ ߞߏ߬ߣߌ߲ ߊ߬ ߞߵߊ߬ ߟߊ߫ ߛߋߓߊ߯ߦߊ ߘߝߊߣߍ߲߫ ߕߊ߭ ߁߉߄߁ ߟߊ߫. ߋߗߏߔߌ߫ ߥߎ߬ߦߊ߲߬ߞߌ߬ߟߌ ߟߋ ߞߊ߬ ߘߊ߲߬ ߛߌ߱ ߝߊ߰ߡߊ߬ ߟߊ߫ ߝߊ߰ߡߊ߬ߦߊ ߟߊ߫ ߁߉߇߄ ߠߊ߫. ߛߏ߬ߙߌ߬ߡߊ߬ߘߋ߲ ߡߍ߲ ߠߎ߬ ߞߊ߬ ߖߡߊ߬ߣߊ ߛߋߓߊ߯ߦߊ ߕߊ߬ ߤߋߟߍߟߋ߫ ߛߋߟߊߛߌ߫ ߓߟߏ߫ ߏ߬ ߟߎ߬ ߟߊ߫ ߢߍߓߊ߮ ߕߘߍ߬ ߡߊ߲ߜ߭ߌߛߑߕߎ߫ ߤߋߟߍߟߋ߫ ߡߊߙߌߦߊߡ ߟߋ ߘߌ߫ ߸ ߣߊ߲߬ߕߌ߰ ߝߊ߲ߞߊ  ߞߎ߲ߠߊߛߌ߰ ߛߌ߬ߝߏ߲ ߠߎ߫ ߕߐ߯ߦߊߣߍ߲߫ ߌߞߘߐ߫ ߢߍߥߟߊ߫ ߝߟߐ ߞߍ߫ ߘߊ߫ ߋߙߌߕߙߋ߫ ߟߊ߫ ߡߙߎߕߟߌ ߞߟߍ߬ ߟߋ ߘߌ߫ ߏ߬ ߞߍ߬ߟߍ߫ ߡߍ߲ ߘߊߡߌ߬ߣߊ߫ ߘߊ߫ ߞߊ߬ߓߌ߯ ߁߉߆߂ ߟߊ߫ ߋߗߏߔߌ߫ ߞߊ߬ߝߏ߬ ߏ߬ ߡߍ߲ ߦߴߊ߬ ߝߍ߬ ߞߊ߬ ߞߍ߫ ߊ߬ ߕߊ߫ ߖߡߊ߬ߣߊ߬ ߘߌ߫. ߞߟߍ߬ ߡߌ߬ߛߍ߲߬ ߠߎ߬ ߛߌߦߊߦߊ߫ ߘߊ߫ ߏ߬ ߟߋ ߘߐ߫ ߖߡߊ߬ߣߊ ߞߐߞߊ߲ߠߊ ߣߵߊ߬ ߞߣߐߟߊ ߘߐ߫
ߛߌߓߙߌߓߊߘߐ߫
ߛߌߓߙߌߓߊߘߐ߫ ߦߋ߫ ߞߙߋߥߊ߯ߣߍ߲߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫، ߖߌ߬ߣߍ߫ ߥߙߏ߬ߘߎ߯ߕߟߋ߬ߓߐ ߘߐ߫
ߕߐ߬ߙߐ߲߫
ߕߐ߬ߙߐ߲߫ ߦߋ߫ ߡߊ߲߬ߘߋ߲߫ ߞߊ߬ߝߏ߬ ߓߏߟߏ߲ ߘߏ߫ ߟߋ߬ ߘߌ߫ ߖߌ߬ߣߍ߫ ߘߎ߰ߞߟߏ ߞߊ߲߬ ߞߊ߲ߞߊ߲߫ ߡߙߊ߬ߓߊ߰ߘߊ ߣߌ߫ ߞߊߦߌߙߊߥߊ߯ߣߍ߲߫ ߡߙߊ߬ߓߊ߰ߘߊ߮ ߟߎ߬ ߘߐ߫. ߡߙߊ߬ߘߊ߰ߘߎ߰߰ߟߊ߬ ߢߌ߲߬ ߠߎ߫ ߟߋ߬ ߦߴߊ߬ ߘߐ߫:
ߊ߬ ߛߌ߰ߓߊ߮ ߟߎ߫ ߦߋ߫ ߕߐ߬ߙߐ߲߬ߞߊ ߟߎ߬ ߘߌ߫.
ߡߊ߲߬ߘߋ߲߫ ߞߟߍ߬ߡߊ߲߬ߛߊ߬ ߟߊ߬ߓߊ߲ ߛߊ߬ߡߘߎ߬ߜߍ߫ ߕߎ߬ߙߋ߫ ߡߏߦߌ߫ ߘߴߊ߬ ߛߏ ߘߏ߫߫ߟߋ߬ ߟߊ߫ ߣߊߟߌ߬ߡߎ߲߫ ߡߊߣߌߢߊ߲ߓߟߊߘߎ߯  ߫߫߫߫߫߫߫߫ߘߌ߫߸  ߊ߬ ߞߊ߬ ߓߌ߬ߛߊ߲߬ߘߎ߰ ߟߋ߬ ߞߴߊ߬ ߟߊ߫ ߞߎߓߋߘߊ ߘߌ߫
ߊ߬ ߓߐߛߎ߲ ߣߌ߫ ߦߟߌߡߊߛߙߋ
ߦߌߟߡߊ:ߡߊ߲߬ߘߋ߲߫ ߞߊ߬ߝߏ߬ߓߏߟߏ߲ ߦߌߟߡߊ:ߊߝߙߌߞߌ߬ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߘߏ߲߬ߘߊ
ߞߊ߲ߓߏߟߏ߲ߞߏ߫ ߞߎߡߊ
ߛߟߊߕߌ߯ ߓߘߍ ߘߌߞߏ߬ ߒ ߧߴߌ ߞߎߟߎ߲ߖߋ߫ ߟߴߌ ߟߊ߫ ߞߟߊ߬ߘߊ߬ ߛߊߣߌ߲߫ ߓߎ߰ߓߎ߰ߣߍ߲ ߣߌ߲߬ ߘߐ߫ ߓߎߦߌ߯߹
ߟߊ߬ߡߌ߬ߘߊ߬ߟߌ߬ ߛߌ߫ ߕߍ߫ ߒߠߋ ߓߟߏ߫ ߌ ߟߊ߫ ߞߟߊ߬ߘߊ߬ ߝߙߍߕߍߦߊߣߍ߲ ߢߌ߲߬ ߠߎ߬ ߕߏ߲ߘߋ ߟߎ߬ ߞߊ߲߬ ߝߏ߫ ߡߙߌߦߊ߫ ߦߌߘߊ߫ ߜߊ߲ߛߊ߲ ߢߌ߲߬:
ߊ߫߹ߛߟߊߕߌ߯ ߡߐ߬ߟߐ߲߬ߡߊ ߸ ߌ ߟߊ߫ ߛߓߍߟߌ.. ߌ ߟߊ߫ߡߟߋߞߎߦߊ.. ߌ ߟߊ߫ ߞߊ߲ ߞߎ߬ߙߎ߲߬ߘߎ߬ ߟߐ߲.. ߏ߬ ߞߊ߬ ߒ ߤߣߍ߫ ߢߊ ߓߍ߯ ߡߊ߬ ߞߵߊ߬ ߡߊߛߐ߬ߘߐ߲߬ ߊ߬ ߘߏ߲߬ߖߟߎ߬ߡߊ߬ߣߍ߲߫ ߌ ߞߢߐ߬ ߘߐ߫ ߟߐ߲ߠߌ߲ ߝߊ߬ߘߌ߬ߞߟߐ ߖߊ߯ߕߋ ߟߋ߬ ߘߐ߫.. ߝߙߍߕߍߦߊߟߌ߫ ߡߊ߫ ߕߏ߫ ߞߐ߫.. ߞߊ߲ߓߏߟߏ߲߫ ߞߎߡߊߘߋ߲߫ ߡߊ߫ ߕߏ߫ ߞߐ߫... ،ߏ߬ ߓߍ߯ ߘߝߊߣߍ߲ ߘߝߍߣߍ߲ ߦߴߊ߬ ߘߐ߫ ߡߛߍߛߍߛߍ߫ ߞߎ߬ߙߎ߲߬ߘߎ߬ ߞߋߟߋ߲߫ ߞߊ߬ߘߊ߲ ߞߣߐ߫ ߣߊߟߌ߬ߡߎ߲߫ ߒߞߏ ߞߊ߲ߜߍ ߘߌ߫ ߑ ߊ߬ ߘߏ߲߬ ߟߐ߲ߣߍ߲߫ ߞߏ߫ ߞߊ߲ ߕߍ߫ ߞߙߎ߬ ߟߊ߫ ߞߊ߬ ߓߍ߲߬ ߞߊ߲ߜߍ ߡߊ߬ ߸ ߞߊ߲ߜߍ ߟߋ߬ ߦߋ߫ ߞߙߎ߬ ߟߊ߫ ߞߊ߬ ߓߍ߲߬ ߞߊ߲ ߡߊ߬ ،ߏ߬ ߟߋ ߞߵߊ߬ ߞߍ߫ ߸ߒߞߏ ߞߊ߲ߓߏߟߏ߲ ߓߍ߯ ߞߵߊ߬ ߣߌ߬ߦߙߐ ߦߋ߫ ߌ ߟߊ߫ ߣߐ߬ߣߐ߬ߟߌ ߢߌ߲߬ ߘߐ߫ ߝߊ߯ߛߌ߫ ߝߏ߫ ߕߊߥߎߓߊ߯ߒߕߋ ߊ߬ ߣߌ߫ ߡߍ߲ ߕߍ߫ ߝߏߛߌ߬ ߞߊ߬ߟߊߡߊ߬ ߞߊ߲ߓߏߟߏ߲߫ ߛߌ߫ ߘߐ߫ ߊ߬ ߟߊߡߌߣߌ߲ ߘߐ߫ ߊ߬ ߟߊ߫ ߛߌ߰ߦߙߐ߬ߣߍ߲߬ ߞߊ߲ ߘߐߙߐ߲߫ ߞߐ߫߹، ߞߏ ߟߐ߲ߠߌ߲ ߘߏ߲߬ ߛߘߌ߬ߣߍ߲߫ ߕߌߙߌ߲ߠߌ߲ ߠߋ߬ ߟߊ߫ ߞߊ߬ ߔߊߞߌߛߊ ߞߎ߲߬ߠߊߞߊ߬ ߞߵߏ߬ ߦߌ߬ߘߊ߬ ߸ ߣߵߏ߬ ߞߍ߫ ߘߊ߫ ߕߎ߬ߢߊ߬ ߘߌ߫ ߡߐ߰ ߣߴߏ߬ ߜߋ߬ߙߋ ߟߊߓߊ߬ߕߏ ߦߊ߯ ߞߊ߲߫.. ߊ߬ ߛߌ߬ߣߊ ߝߣߊ߫ ߦߴߕߋ߲߬ ߠߋ߬..،ߏ߬ ߘߐ߫ ߸ߊ߬ ߘߏ߲߬ ߟߐ߲ߣߍ߲߫ ߞߏ߫ ߓߏߟߏ߲ ߓߍ߯ ߓߌ߬ߟߊ߬ߣߍ߲߫ ߓߊߖߎ ߘߏ߫ ߟߋ ߡߊ߬ ߏ߬ ߡߍ߲ ߓߊ߲ߓߊ߲ߣߍ߲߫ ߞߵߊ߬ߟߎ߬ ߘߐߡߌ߬ߘߊ߬ ߸ߏ߬ ߟߋ ߞߵߊ߬ ߞߍ߫ ߓߏߟߏ߲ ߓߊ߯ ߥߙߊ߬ ߥߟߊ߫ ߞߊ߬ ߢߊ߯ߛߊ߫ ߝߏ߫ ߞߵߊ߬ ߡߊߕߍ߰ ߞߵߊ߬ ߓߍ߲߬ ߖߎ߭ ߡߊ߬ ߸ߏ߬ ߞߘߐ ߟߋ߬ ߞߏ߫ ߣߌ߫ ߞߊ߲߫ ߓߊߖߎߡߊ߫ ߛߓߍߣߍ߲ ߞߍ߫ ߘߊ߫ ߦߋ߲߬ ߞߊ߲߫ ߕߌ߮ ߟߎ߬ ߓߟߏ߫ ߞߊ߲ߜߍ ߘߌ߫ ߞߴߦߋ߲߬ ߡߍ߲ ߘߴߊ߬ ߞߎ߬ߙߎ߲߬ߘߎ ߟߎ߬ ߡߊߕߍ߰ ߞߵߊ߬ ߦߌ߬ߘߊ߬ ߟߐ߲ߠߌ߲ ߛߌߟߊ ߝߍ߬.
ߞߊ߲ߓߏߟߏ߲ ߠߊߘߍ߬ߣߍ߲ ߓߊߖߎߓߊ ߞߋߟߋ߲ ߠߊ߫ ߛߓߍߢߊ߫ ߞߋߟߋ߲߫ ߞߎ߬ߙߎ߲߬ߘߎ ߘߐ߫ ، ߞߍߢߊ ߏ߬ ߟߋ ߦߴߊ߬ ߞߍ߫ ߟߊ߫ ߸ߌ ߓߊ߯ ߒߞߏ ߞߊ߬ߙߊ߲߫ ߟߊ߬ߖߌߣߍ߫ ߡߊ߬ߣߌ߲߬ߞߊ ߢߣߊ߫ ߸ ߡߐ߰ ߛߌߦߊߡߊ߲߫ ߦߴߊ߬ ߝߐ߫ ߟߴߌ ߦߋ߫ ߟߋ߬ ߞߏ߫ ߞߵߊ߬ ߝߐ߫ ߡߊ߬ߣߌ߲߬ߞߊ߬ߞߊ߲߬ ߜߍ ߘߐ߫ ߞߏ߫ ߣߴߏ߬ ߕߍ߫ ߊ߬ߟߋ ߡߴߊ߬ ߞߎߡߊߘߋ߲ ߓߍ߯ ߢߊߦߋ߫،ߓߊߏ߬ ߸ߓߊߖߎߡߊ ߟߋ߬ ߓߘߊ߫ ߝߐ߫ ߊ߬ ߦߋ߫ ߏ߬ ߘߌ߫ ߡߍ߲ ߦߋ߫ ߒߞߏ ߞߊ߲ߓߏߟߏ߲ ߠߎ߬ ߟߊߘߍ߬ߣߍ߲ ߞߎߡߊߘߋ߲ ߠߎ߬ ߘߌ߫ ߸ߏ߬ ߘߏ߲߬ ߓߍ߯ ߕߍ߫ ߝߐ߫ ߟߊ߫ ߊ߬ߟߎ ߓߘߊ،ߏ߬ ߘߌ߫ ߞߍ߫ ߕߙߎ߬ ߘߌ߫ ߞߊ߬ ߋߟߋ ߛߓߍ߫ ߞߊߙߊ߲ߠߊ ߟߐ߬ ߥߊߟߊ߲ߥߊߟߊ߲ߠߌ߲ ߠߴߊ߬ ߦߋ߫ ߞߊ߬ ߓߍ߲߬ ߊ߬ ߟߐ߲ߕߊ ߡߊ߬ ߞߊ߲ ߘߐ߫.. ߊ߬ ߛߌ߬ߣߊ ߝߣߊ߫ ߦߴߕߋ߲߬ ߠߋ߬.. ߌ ߓߊ߯ ߒߞߏ ߞߊ߬ߙߊ߲߬ ߡߊ߲߬ߘߋ߲߫ ߝߊ߲߬ ߛߌ߫ ߊ߬ ߟߐ߲ߓߊߟߌ ߟߎ߬ ߕߍߡߊ߬ ߝߏ߫ ߝߙߋߞߋߣߍ߲ ߏ߬ ߦߴߌ ߛߐ߬ߘߐ߲߬.. ߏ߬ ߘߴߌ ߟߐ߬ ߥߊߟߊ߲ߥߊߟߊ߲ߠߌ߲ ߠߊ߫ ߡߐ߱ ߟߎ߬ ߦߋ߫،ߓߊ߸ߣߌ߫ ߞߊ߲ ߛߓߍ߫ ߘߊ߫ ߞߊ߬ ߓߊ߲߫ ߸ߊ߬ ߓߘߊ߫ ߓߌ߬ߟߊ߬ ߞߊ߬ߙߊ߲ ߡߎ߬ߙߊ߲ ߠߋ߬ ߘߐ߫ ߏ߬ ߘߌ߫ ߡߍ߲ ߓߊ߯ ߞߊ߬ߙߊ߲ ߏ߬ ߘߴߊ߬ ߟߐ߲߫ - ߏ߬ ߟߋ ߘߐ߫﴿ ߦߊ߯ߟߊ߫ ߟߐ߲ߠߌ߲ߠߊ ߣߌ߫ ߟߐ߲ߠߌ߲ߓߊߟߌ ߘߌ߫ ߞߢߊ߫﴾ ߝߋߎ߫ ߋߟߋ ߡߍ߲ ߞߵߊ߬ ߟߐ߲߫ ߝߴߌ ߦߴߊ߬ ߢߊߝߐ߫ ߟߋ߬ ߟߐ߲ߠߌ߲ߓߊߟߌ ߟߎ߬ ߦߋ߫ ߞߵߊ߬ߟߎ߫ ߛߏ߬ߓߌ߬ߟߊߞߎߣߎ߲߫ ߞߏ ߟߎ߫ ߕߎ߬ߢߊ߬ߦߊ ߣߴߊ߬ ߔߊߞߌߛߊ ߡߊ߬ ߸ߏ߬ ߘߏ߲߬ ߦߋ߫ ߞߍ߫ ߟߊ߫ ߦߙߍߕߍߕߍ ߣߌ߫ ߓߘߍ߬ߓߘߍ߬ߟߌ ߣߌ߫ ߟߊ߬ߞߟߏ߬ߞߟߏ߬ߟߌ ߟߋ߬ ߟߊ߫ ߝߎߚߎ߫ ߝߏ߫ ߡߐ߱ ߟߎ߬ ߘߌ߫ ߘߋ߬ߙߌ߫ ߊ߬ ߟߊ߫ - ߦߏ߫ ߓߌ߬ ߡߐ߰ ߛߌߦߊߡߊ߲߫ ߓߘߊ߫ ߝߟߐ߫ ߘߋ߬ߙߌ߬ ߟߊ߫ ߒߞߏ ߞߎߡߊ ߟߎ߬ ߟߊ߫ ߞߵߊ߬ ߕߙߎ߬ ߢߎߡߊ߲ ߞߴߊ߬ߟߎ߫ ߡߐ߬ߓߊ߬ ߞߟߊߒߞߋ ߛߎ߮ ߢߌ߲߬ ߠߎ߬ ߟߊ߫ ߘߐߖߊ߬ ߣߴߊߟߎ߫ ߟߊ߫ ߘߙߎ߬ߞߕߐ ߘߌ߫.
ߒ߬ߓߊ߬،ߒ ߛߟߊߕߌ߯ ߓߘߍ ߘߌߞߏ߬: ߌ ߟߊ߫ ߛߓߍߟߌ ߣߴߌ ߟߊ߫ ߡߟߋߞߎߦߊ ߣߐ߬ ߒ ߤߣߍ߫ ߟߊ߫ ߢߊ ߡߍ߲ ߸ ߊ߲ߠߎ߬ ߞߊ߬ߙߊ߲߬ߘߋ߲ ߠߎ߬ ߞߍߕߐ߫ ߊߟߎ߫ ߟߊߘߞߋ߬ ߟߊ߫ ߕߋ߲߬ ߠߋ߬ ߣߴߊߟߊ߫ ߛߐ߲߬ ߘߊ߫،ߖߐ߲߰ߛߊ߫ ߸ ߒߞߏ ߘߏ߲߬ߞߏ ߟߎ߬ ߣߴߊ߬ ߘߌ߲߬ߞߏ ߓߍ߯ ߘߌ߫ ߕߏ߫ ߛߓߍߟߌߢߊ߫ ߞߋߟߋ߲߫ ߞߎ߬ߙߎ߲߬ߘߎ ߕߏ߲ ߘߐ߫ ߢߊ ߡߍ߲،ߦߏ߫ ߘߎߢߊ߫ ߓߍ߯ ߦߋ߫ ߊߙߊߓߎߞߊ߲߫ ߝߎߛߤߊ߫ ߞߋߟߋ߲ ߡߍ߲ ߞߊ߬ߙߊ߲߬ ߠߊ߫ ߸ ߌ ߓߴߏ߬ ߞߊ߬ߙߊ߲߫ ߝߊ߲߬ ߛߌ߫ ߞߎ߬ߙߎ߲߬ߘߎ߬ ߞߋߟߋ߲ ߠߋ߬ ߡߍ߲ ߦߴߊ߬ߟߎ߬ ߓߍ߯ ߓߌ߬ߟߊ߬ ߟߊ߫ ߢߐ߲߯ ߡߊ߬ ߤߊߟߌ߬ ߣߴߊ߬ߟߎ߬ ߕߍ߫ ߞߊ߬ߝߏ߬ ߞߋߟߋ߲߫߸ ߕߎ߬ߡߊ߬ ߞߋߟߋ߲ ߏ߬ ߟߊ߫ ߞߊ߬ߝߏ ߏ߬ ߟߎ߫ ߖߍ߬ߘߍ ߓߍ߯ ߣߴߊ߬ߟߎ߬ ߕߊ߫ ߊߙߊߓߎ߫ ߞߊ߲ߓߏߟߏ߲߫ ߠߋ߬ ߓߊ߬ߙߌ߬ ߸ߊ߬ߟߎ߬ ߟߊ߫ ߞߊ߬ߙߊ߲߬ߕߊ ߟߎ߬ ߟߊ߫ ߝߎߛߤߊ߫ ߟߋ߬ ߞߊ߬ߙߊ߲߬ ߠߊ߫ ߓߍ߬ߒߡߊ ߓߟߏߡߊ߬ ߣߴߏ߬ ߕߍ߫ ߡߐ߰ ߛߌ߫ ߞߎ߲߬ߡߊ߬ߘߌ߬ߣߍ߲߬ ߕߍ߫ ߞߊ߲ߓߏߟߏ߲߫ ߛߓߍ ߡߊ߬ ،ߒ߬ߞߊ߬ ߸ ߣߴߊ߬ ߕߏ߫ ߘߴߏ߬ ߡߊ߬ ߘߊ߲߬ ߕߍߣߊ߬ ߞߍ߫ ߟߊ߫ ߞߊ߲߫ ߞߋߟߋ߲߫ ߝߐߦߙߐ ߏ߬ ߡߌ߬ߙߌ߲߬ߘߌ ߟߎ߬ ߟߊ߫ ߞߊ߲ߜߍ ߟߊ߫ ߘߋ߬ ߸ߓߊߏ߬ ߞߊ߲ߓߏߟߏ߲߫ ߞߎ߲ߓߊ ߓߍ߯ ߣߴߊ߬ ߕߊ߫ ߞߊ߲ߓߏߟߏ߲߫ ߠߋ߬ ߝߣߊ߫ ߦߋ߫ ߞߊ߬ߝߏ ߞߣߐ߫ ߊ߬ ߓߏߟߏ߲ߓߐ߫ ߞߏߖߎ߯ ߡߊ߬ ߘߏ߫ ߟߎ߫ ߝߊ߲߭ ߕߍ߫ ߢߐ߲߯ߢߊߦߋ߫ ߟߊ߫ ߖߘߍ߬ ߸ߏ߬ ߘߏ߲߬ ߓߍ߯ ߝߣߊ߫ ߦߋ߫ ߞߊ߲ߜߍ ߟߋ߬ ߝߐ߫ ߟߊ߫ ߖߐ߫ ߸ߊ߬ ߘߏ߲߬ ߓߍ߯ ߝߣߊ߫ ߞߵߊ߬ ߕߊ ߛߓߍ߫ ߊ߬ ߘߐ߫ ߞߏߖߎ߯ ߕߴߏ߬ ߘߌ߫ ߓߊ ߏ߬ ߟߋ ߣߐ߰ߡߊ߲߫ ߊ߬ߟߎ߫ ߡߊ߬ ،ߒ߬ߞߊ߬ ߸ߊ߬ߟߎ߫ ߓߍ߲߭ ߊ߬ ߘߐ߫ ߞߎ߬ߙߎ߲߬ߘߎ߬ ߞߋߟߋ߲ ߓߊߖߎ ߞߊ߲߬ ߸ߏ߬ ߟߋ ߛߎߘߊ߲ߣߍ߲߫،ߊ߬ ߘߌ߫ ߡߊ߲߬ߕߏ߲ ߏ߬ ߟߊ߫ ߞߊ߲ ߞߊ߬ߙߊ߲ ߣߐ߰ߦߊ߫ ߢߊ߫ ߞߋߟߋ߲߫ ߡߊ߬...ߞߊ߬ ߞߊ߲ߓߏߟߏ߲ߞߏ ߝߙߋߞߋ߫ ߡߌߛߍ߲ߣߍ߲ ߏ߬ ߟߎ߬ ߝߎߟߋ߲߫.
ߒߠߋ ߞߐ߬ߣߌ߲߬ ߓߟߏ߫ ߒߞߏߡߐ߮ ߟߎ߬ ߞߍߕߐ߫ ߢߍߛߐ߲߫ ߞߍ߲ߘߍ ߟߋ߬ ߘߌ߫ ߣߌ߲߬ ߓߊ߬ߟߊ߲߬ ߛߎ߮ ߞߊߘߌ ߘߐ߫.
ߒߠߋ ߞߐ߬ߣߌ߲߬ ߞߊ߫ ߟߊ߬ߞߙߐ߬ߛߌ߬ߟߌ ߘߐ߫ ߞߊ߲ ߓߊߖߎߡߊ ߟߋ߬ ߛߓߍߣߍ߲߫ ߞߊ߲ߕߍ߫ ߛߟߏ߬ߡߣߊ߬ ߓߟߏ߫ ߡߊ߰ߙߌ߬ ߞߊ߬ߡߙߊ߬ߒߞߋ ߟߊ߫ ߛߎߥߊ߲ߘߟߌ ߟߊ߫،ߏ߬ ߘߐ߫ ߝߙߋߞߋ ߡߍ߲ ߓߊ߯ ߞߴߊ߬ ߟߊ߫ ߸ߏ߬ ߦߋ߫ ߡߊ߬ߟߌ ߡߊ߬ߣߌ߲߬ߞߊ ߡߊߛߐ߬ߘߐ߲߬ ߠߊ߫ ߣߴߊ߬ ߡߊ߫ ߒߞߏ ߞߊ߬ߙߊ߲߬ ߸ߏ߬ ߦߋ߫ ߟߊ߬ߖߌߣߍ߫ ߡߊ߬ߣߌ߲߬ߞߊ ߡߊߛߐ߬ߘߐ߲߬ ߠߊ߫ ߣߴߊ߬ ߡߊ߫ ߒߞߏ ߞߊ߬ߙߊ߲߬߸ߏ߬ ߦߋ߫ ߜ߭ߊ߲ߓߌ߫ ߡߊ߬ߣߌ߲߬ߞߏ ߡߊߛߐ߬ߘߐ߲߬ ߠߊ߫ ߣߴߊ߬ ߡߊ߫ ߒߞߏ ߞߊ߬ߙߊ߲߬ ߸ߏ߬ ߦߋ߫ ߓߡߊߣߊ߲ ߡߊߛߐ߬ߘߐ߲߬ ߠߊ߫ ߣߴߊ߬ ߡߊ߫ ߒߞߏ ߞߊ߬ߙߊ߲߬ ߸ߏ߬ ߦߋ߫ ߖߎ߬ߟߊ ߡߊߛߐ߬ߘߐ߲߬ ߠߊ߫ ߣߴߊ߬ ߡߊ߫ ߒߞߏ ߞߊ߬ߙߊ߲߬߸ߏ߬ ߦߋ߫ ߞߊ߲ߓߏߟߏ߲߫ ߡߌߛߍ߲ ߠߎ߬ ߝߐߓߊ߮ ߟߎ߬ ߡߊߛߐ߬ߘߐ߲߬ ߣߴߊ߬ ߡߊ߫ ߒߞߏ ߞߊ߬ߙߊ߲߬،ߏ߬ ߘߐ߫ ߌ ߓߊ߯ ߞߍ߫ ߢߌ߲߬ ߡߌ߬ߙߌ߲߬ߘߌ ߣߌ߲߬ ߛߌ߫ ߕߍߡߊ߬ ߌ ߓߊ߯ ߒߞߏ ߞߊ߬ߙߊ߲߬ ߝߴߌ ߦߴߊ߬ ߥߟߊߥߟߴߊ߬ߟߎ߬ ߦߋ߫ ߟߋ߬ ߘߍ߯ ߣߴߏ߬ ߕߍ߫ ߛߌߦߊߡߊ߲߫ ߘߌ߫ ߕߴߊ߬ߟߎ߬ ߞߊ߲߬ ߑ ߏ߬ ߞߏ ߢߌ߲߬ ߘߏ߲߬ ߕߍ߫ ߒߞߏ ߞߋߟߋ߲߫ ߠߊ߫ ߞߎ߲߬ ߠߊ߫ ߝߋߝߋ߫ ߟߊߒߡߊ߫ ߘߐ߫ ߤߊߟߌ߬ ߸ߊ߬ ߦߋ߫ ߊߙߊߓߎ߫ ߖߡߊߣߊ ߟߎ߬ ߝߣߊ߫ ߘߐ߫ ߞߊ߬ ߞߊ߬ߙߊ߲ ߞߍ߫ߝߎߛߤߊ߫ ߘߐ߫ ߞߵߊ߬ ߥߟߊߥߟߊ߫ ߘߊ߬ߙߌ߬ߖߌߦߊ ߘߐ߫ ߥߟߊ߫ ߊ߰ߡߌ߯ߦߊ ߘߐ߫ ߊ߬ ߣߌ߫...
ߞߎߡߊ߫ ߞߎ߲ߘߏ߲ ߘߐ߫ ߛߟߊߕߌ߮ ߘߌߞߏ߬ ߌ ߟߊ߫ ߡߟߋߞߎߦߊ ߣߴߌ ߟߊ߫ ߛߓߍߟߌ ߘߌߡߊ߲ߓߊ ߟߋ߬ ߒ ߧߋ߫ ߞߏߛߓߍ߫ ،ߓߊߏ߬ ߸ߟߐ߲ߠߌ߲ߠߊ ߡߊߝߟߌ߬ߒߡߊ߬ ߕߍ߫. ߊ߲ ߓߍ߯ ߦߴߊ߬ ߝߍ߬ ߞߊ߬ ߒߞߏ ߛߓߍ߫ ߕߊ߲߬ ߠߋ߬ ߖߐ߫ ߢߊ߫ ߞߋߟߋ߲߫ ߡߊ߬ ߦߏ߫ ߌ ߕߊ ߣߌ߲߬ ߛߎ߮.
ߊ߲ ߞߐ߬ߣߌ߲߬ ߘߌ߫ ߡߊ߰ߙߌ߬ߓߊ ߕߊ߲߬ߘߏ߬ ߞߏߛߓߍ߫ ߸ߒߞߏߡߐ߮ ߟߎ߬ ߦߋ߫ ߡߙߌߦߊ߫ ߢߣߊߡߊ ߡߍ߲ ߞߊ߲߬ ߣߊߟߌ߬ߡߎ߲߫ ߝߊ߬ߙߊ߲߬ߛߌ߫ ߟߊ߫ ߥߙߎߣߍ߫ ߖߡߊߣߊ ߟߎ߬ ߟߊߘߍ߭ ߘߌ߫ ߞߊ߲ ߞߋߟߋ߲ ߕߐ߯ ߞߘߐ߫ ߖߐ߫߸ߏ߬ ߦߋ߫ ߟߏ߲߫ ߣߊ߬ߕߐ ߝߊ߲߬ߝߘߊ ߡߊߗߍ߲߭ ߠߋ߬ ߘߌ߫ ߞߊ߬ ߥߙߎߣߍߦߟߊ ߟߎ߬ ߟߊ߫ (ߞߦߊ) ߡߙߌߦߊ߫ ߘߏ߲ߣߍ߲ ߠߎ߬ ߖߏ߬ߛߌ߫ ߘߍ߲ߒߖߘߍߟߦߊ ߖߌ߬ߦߊ߬ߓߍ ߕߐ߯ ߘߐ߫ ߞߵߊ߲ ߘߐߕߍ߰ ߞߊ߬ߝߏ߬ߣߍ߲߬ ߖߐ߲ߝߐ߲ߣߍ߲ ߠߎ߬ ߘߌ߫ ߞߏ߫ ( ߡߊ߬ߟߌ ،ߖߌ߬ߣߍ߫ ،ߜߋ߲ߞߏ߰ߖߌ߬ߘߊ ،ߊ߬ ߣߌ߫...) ߛߴߊ߬ߟߎ ߘߌ߫ ߝߊ߲߬ߞߊ ߛߐ߬ߘߐ߲߬ ߊ߲ ߞߊ߲߬ ߞߵߊ߲ ߘߐߛߏߘߏ߲ߜߊ߫ ߞߵߏ߬ ߟߴߊ߬ߟߎ߬ ߟߊ߫ ߝߊ߬ߙߊ߲߬ߛߌ߬ߞߊ߲ ߞߊ߲߬ ߊ߲ ߓߍ߯ ߦߴߏ߬ ߡߍ߲ ߞߊ߬ߙߊ߲߬ ߠߊ߫ ߞߊ߬ߣߌ߲߬ ߸ߝߏ߫ ߞߵߊ߲ ߠߊ߫ ߡߊ߲߬ߘߋ߲߫ ߞߊ߬ߝߏ ߟߎ߬ ߞߟߌ߫ ߏ߬ ߘߐ߫ ߞߏ߫ ߝߊߙߊ߲ߞߏߝߐߣ،ߓߊߖߎ߫ ߞߋߟߋ߲߫ ߠߵߏ߬ ߟߊ߫ ߞߎ߬ߙߎ߲߬ߘߎ߬ ߞߋߟߋ߲߫ ߞߊ߲߬،ߐ߲߸ߣߴߊ߲ ߝߣߊ߫ ߟߊߘߍ߬ ߟߏ߲߫ ߣߊ߬ߕߐ ߏ߬ ߛߋ߫ ߘߊ߫ ߕߎ߬ߡߊ߬ ߛߌ߫ ߞߵߊ߬ ߕߘߍ߬ ߓߊߖߎߡߊ߫ ߞߋߟߋ߲߫ ߦߴߊ߲ ߓߟߏ߫ ߌ ߦߴߊ߬ ߟߐ߲߫ ߞߊ߲ߓߏߟߏ߲ߞߏ ߛߊ߬ߡߊ߲ߛߊ߬ߡߊ߲߬ ߢߐ߲߰ ߕߍ ߕߍߣߊ߬ ߞߍ߫ ߟߴߊ߬ ߘߐ߫ ߡߎ߬ߕߎ߲߬ ߛߓߍߟߌ ߛߌߟߊ ߝߍ߬ ،ߒ߬ߓߊ߬ ߸ߒߠߋ ߦߋ߫ ߒߞߏߞߏ ߘߐ߫ ߡߙߌߦߊ ߡߍ߲ ߡߊ߬ ߏ߬ ߟߋ ߣߌ߲߬ ߒ ߕߊ߫ ߝߟߌ߬ ߘߐ߫ ߞߊ߬ߣߌ߲߬.
ߣߌ߫ ߝߘߊ߬ߝߌ߲߬ߧߊ ߞߊ߬ߣߎ߲ ߕߍ߫ ߊ߬ ߣߴߊ߬ ߟߐ߲߫ ߒߠߋ ߣߴߊߟߎ߫ ߓߍ߯ ߓߟߏ߫ ߞߴߏ߬ ߞߎ߲߬ߠߊ߬ߦߋ߬ߙߋ߲߬ߞߏ ߟߎ߬ ߦߋ߫ ߒ߬ ߞߎ߲߬ߠߊ߬ߦߋ߬ߙߋ߲߬ߞߏ ߟߋ߬ ߘߌ߫ ߏ߬ ߟߋ ߞߵߊ߬ ߞߍ߫ ߒ ߞߊ߬ ߒߞߏ ߞߊ߬ߙߊ߲߬ ߞߊ߬ ߒ ߛߋߞߏ ߞߴߊ߬ ߛߓߍ ߟߊ߫ ߒ ߛߎߡߊ߲ ߘߐ߫ ߒ ߞߊ߬ߙߊ߲߬ߡߐ߮ ߟߎ߬ ߜߋ߬ߙߋ ߟߎ ߡߊ߬ ߘߐ߯ߣߍ߲߫ ߣߴߏ߬ ߕߍ߫ ߒߠߋ ߖߍ߬ߘߍ ߡߙߊ߬ߞߊ ߟߋ߬ ߘߌ߫ ߞߊ߬ ߓߐ߫ ߖߊ߰ߞߊ߬ߓߊ߫ ߡߊ߬ߟߌ߫ ߞߊ߲ߓߍ߲߫ ߛߌ߱ ߘߐ߫ ߓߊ߲߬ߞߎ߬ߡߊ߲߬ߠߊ߫ ߓߡߊ߬ߞߐ߫ ߘߊߝߍ߬ ߞߎߘߍ߫ ߆߀ ߖߊ߬ߕߋ߬ ߟߊ߫.
ߣߌ߫ ߒ ߛߋ߫ ߘߊ߫ ߦߊ߲߬ ߒ ߘߌ߫ ߘߊ߲߬ ،ߡߊ ߦߋ߫ ߒߞߏ ߥߙߎߞߌ߫ ߞߵߊ߬ ߘߏ߲߬ߞߏ ߟߎ߬ ߥߙߎߞߌ߫.
ߌ ߟߊ߫ ߞߊ߬ߙߊ߲߬ߘߋ߲߬ߣߍ߲ ߓߟߏ߫ ߕߊߦߑߟߊ߲ߘ ߓߊ߲ߞߐߞ.
ߜ߭ߌ߲ߜ߭ߊ߲߫
ߛߌ߰ߓߊ߮ ߟߎ߬
ߊ߬ ߛߌ߰ߓߊ߮ ߦߋ߫ ߁߅ ߂߈߆ ߟߋ߬ ߘߌ߫ ߂߀߁߆߸ߊ߬ ߕߐ߯ ߛߙߍߘߍߦߊߟߌ ߂߀߁߄ ߊ߬ ߛߌ߰ߓߊ߮ ߕߎ߲߬ ߦߋ߫ ߁߀ ߂߉߃ ߟߋ߬ ߘߌ߫.
ߝߏߘߋ߫ ߓߊ߲߬ߞߊߟߌ߫ ߘߙߊ߬ߡߍ
ߝߏߘߋ߫ ߘߙߊ߬ߡߍ
Fode Drame
Fode Bangaly Drame
ߕߐ߮: ߓߊ߲߬ߞߊߟߌ߬، ߖߊ߬ߡߎ߲: ߘߙߊ߬ߡߍ، ߡߐ߬ߟߐ߲: ߝߏߘߋ، ߞߊ߲߬ߕߐ߮: ߞߊ߬ߙߊ߲߬ߡߐ߰، ߕߐ߮ ߘߝߊߣߍ߲: ߞߊ߲߬ߡߐ߲߰ ߝߏߘߋ߫ ߓߊ߲߬ߞߊߟߌ߫ ߘߙߊ߬ߡߍ، ߡߏߦߌ߫ ߕߎߡߘߊ: ߕߎߟߊߝߌ߲ ߁߂/߁߉߆߄ ߌ. ߡ. ߞߐ߫، ߇߂߈ ߞ. ߜ. ߞߐ߫. ߣߊ߫ ߕߐ߮ ߘߝߊߣߍ߲: ߓߐ߬ߟߐ߲߬ߞߊ߫ ߝߊߕߎ߬ߡߕߊ߫ ߛߌ߬ߛߋ، ߝߊ߬ ߕߐ߮ ߘߝߊߣߍ߲: ߊߟߑߤߊߖߖߌ߬ ߞߊ߲ߠߌ߫-ߡߊ߯ߘߌ߫. ߡߏߦߌ߫ ߦߙߐ: ߥߐ߬ߙߍ߬ߓߊ-ߘߐ߫ / ߞߊ߬ߟߌ߲߬ߞߐ߫ ߡߙߊ߬ߘߊ߬ߙߋ߲ ߞߣߐ߫، / ߘߌ߲ߞߌߙߊߦߌ߫ ߡߙߊ߬ߓߊ߰ߘߊ ߘߐ߫، / ߝߙߊߣߊ߫ ߕߌ߲߬ߞߎߘߎ߲، / ߖߌ߬ߣߍ߫ ߞߊ߲ߓߍ߲߫ ߜߍߞߊ߲ߠߊ ߘߐ߫. ߘߎ߰ߘߋ߲߬ߧߊ🇬🇳
ߣߊߡߎ߲
ߖߘߍ߬ߥߟߏ߬ߦߊ ߸ ߓߐߞߊ߬ߕߘߍ.
ߝߘߎߡߊ ߟߎ߬
߷ ߁߭- ߓߐ߬ߟߐ߲߬ߞߊ߫ ߘߙߊ߬ߡߍ (ߒߓߊ߯ߟߎ߫ ߛߌ߬ߛߋ). ߷ ߂߲- ߓߐ߬ߟߐ߲߬ߞߊ߫ ߘߙߊ߬ߡߍ (ߊߡߌߣߕߊ߫ ߛߌ߬ߛߋ).
ߡߏߦߌߝߋ߲ ߠߎ߬
߷ ߁߭- ߕߊ ߟߎ߬: (߷ ߁߭- ߖ߭ߊߌߣߊߓߎ߬ ߘߙߊ߬ߡߍ. ߷ ߂߲- ߝߊߕߎ߬ߡߕߊ߫ ߘߙߊ߬ߡߍ. ߷ ߃߲- ߡߊߙߌߦߡߊ߫ ߘߙߊ߬ߡߍ. ߷ ߄߲- ߎߡߊߙߎ߫ ߘߙߊ߬ߡߍ. ߷ ߅߲- ߞߊ߬ߘߌߖߊ߬ ߘߙߊ߬ߡߍ. ߷ ߆߲- ߡߊ߬ߡߊߘߌ߫ ߘߙߊ߬ߡߍ. ߷ ߇߲- ߊߓߑߘߎߟߟߊߤ ߘߙߊ߬ߡߍ). ߷ ߂߲- ߕߊ ߟߎ߬: (߷ ߁߭- ߊߌߛߕߊ߬ ߘߙߊ߬ߡߍ. ߷ ߂߲- ߡߊ߬ߡߊߘߌ߫ ߘߙߊ߬ߡߍ. ߷ ߃߲- ߊ߬ߓߎ-ߓߞߊߙߌ߫ ߘߋ߲߬ߓߊ߫ ߘߙߊ߬ߡߍ).
ߎߛߑߡߊߣ ߛ߭ߋ߬ߙߌߝ ߡߊ߬ߘߊߣ ߤߊߦߌߘߙߊ߫
ߡߊ߬ߟߌ ߖߘߍ߬ߞߟߏ߬ߓߊ߰ ߣߊߺߡߎ߲ ߢߍߡߐ߮ ߞߊ߬ߥߊ߲߲߬߬ߘߟߌ߬ߟߊ ߞߙߎߺߕߌ߮ ߘߏ߫ ߟߋ߬. ߊ߬ ߦߋ߫ ߡߊߟߞߌߟߞߊ ߕߊ߯ߛߌߟߊ ߟߋ߬ ߞߊ߲߬. ߊ߬ ߞߊ߬ ߊ߲ߛߊߙߑߘߌߣ ߘߌ߯ߣߊ߫ ߕߏ߯߯ߝߏ ߛߌ߲߲ߘߌ߫ ߁߉߉߃ ߟߋ߬ ߟߊ߫.
ߊ߬ ߟߊ߫ ߢߣߊߡߦߊ
ߊ߬ ߡߏߦߌ߫ ߘߊ߫ ߁߉߅߅ ߟߋ߬ ߟߊ߫ ߕߡߊ߬ߣߌ߫ ߸ ߦߋ߲߬ ߦߋ߫ ߛߋߜ߭ߎ߫ ߕߌ߲߲߬߬ߞߎߘߎ߲߲ ߠߋ߬ ߘߐ߫ ߡߊ߬ߟߌ߬߬ߓߊ ߟߊ߫.
߁߉߇߀ ߣߌ߫ ߁߉߈߀ ߕߍߟߊ ߘߐ߫ ߸ ߊ߬ ߞߊ߬ ߞߊ߬ߥߊ߲߬ߘߌ߬ߟߌ ߞߍ߫ ߜߋ߲߭ߞߐ߬ߖߌ߬ߘߊ ߟߊ߫ «ߞߘߏߥߊߙߌ߫» ߸ ߞߣߊ߬ߕߏ߫ ߊ߬ ߞߐߛߊ߬ߦߌ߲߬ ߠߊ߫ ߡߊ߬ߟߌ߬ߓߊ ߟߊ߫.
߂߀߀߂ ߟߊ߫ ߸ߊ߬ ߞߍ߫ ߘߊ߫ ߡߊ߬ߟߌ ߛߌ߬ߟߡߊ߬ߦߊ ߞߏߟߊߕߍ߯ ߛߊ߲ߘߐ ߞߊ߲ߕߌ߯ ߛߙߍߞߍ ߘߌ߫. ߛߌ߲߬ߝߏ߲߬ߘߊ ߏ߬ ߛߌ߲߲ߘߌ߫ ߘߊ߫ ߕߍߟߐߦߊ ߟߋ߬ ߞߊ߲ߡߊ߬ ߛߌ߬ߟߊ߬ߡߊ ߟߎ߬ ߣߌ߫ ߞߎ߲߲߬߬ߠߊ߬ߛߌ߮߮ ߕߍ߫.
߂߀߁߁ ߠߊߓߊ߲ ߠߊ߫ ߸ ߡߊ߬ߟߌ ߖߘߍ߬ߞߟߏ߬ߓߊ߰ߦߊ ߣߊߺߡߎ߲߫ ߥߣߊ ߟߎ߬ ߟߊ߫ ߞߏߟߊߘߍ ߛߌ߲ߘߌ߫ ߘߊ߫ ߸ ߞߊ߬ ߡߊߟߞߌߟߞߊ ߟߎ߬ ߟߐ߬ߘߎ߮ ߡߞߊߘߊ߲߫ ߸ ߏ߬ ߡߍ߲ ߦߋ߫ ߡߊ߬ߟߌ ߖߘߍ߬ߞߟߏ ߝߊ߲߬ߓߊ ߕߊ߯ߛߌߟߊ ߘߌ߫. ߤߊߦߌߘߙߊ߫ ߞߍ߫ ߘߴߏ߬ ߞߊ߲ߕߌ߮ ߘߌ߫.
߂߀߁߉ ߞߏ߲ߞߏߘߌ߬ߓߌ ߕߟߋ߬ ߂߁ ߸ ߤߊߦߌߘߙߊ߫ ߞߍ߫ ߘߊ߫ ߡߊ߬ߟߌ ߖߘߍ߬ߞߟߏ߬ߓߊ߰ߦߊ ߞߏߟߊߕߍ߯ ߛߊ߲ߘߐ ߞߊ߲ߕߌ߮ ߘߌ߫.
ߕߊ߫߯ߓߏߟߏ߲
ߎߛߑߡߊߣ ߛ߭ߋ߬ߙߌߝ ߡߊ߬ߘߊߣ ߤߊߦߌߘߙߊ߫ ߦߋ߫ ߛߌ߬ߟߊ߬ߡߊ߬ߦߊ ߟߊߣߐ߰ߦߊ߬ߣߍ߲ ߡߊߟߞߌߟߞߊ ߕߊ߯ߓߏߟߏ߲ ߠߋ߬ ߞߊ߲߬. ߛߌ߬ߟߡߊ߬ߦߊ ߦߋ߫ ߞߍ߫ ߞߊ߬ ߡߐ߰ߦߊ ߟߊߘߊ߲߫. ߖߘߍ߬ߞߟߏ߬ߓߊ߰ߦߊ ߝߣߊ߫ ߞߘߐ߫ ߕߍ߫ ߞߏ߫ ߞߊ߬ ߊߙߊߓߎߦߊ ߓߌ߬ߟߊ߬ ߘߋ߬ߙߌ߬ߣߊ߲߬ߞߏ ߟߎ߫ ߣߐ߭ ߘߐ߫. ߘߋ߬ߙߌ߬ߣߊ߲߬ߞߏ߬ ߛߌ߫ ߸ ߣߴߊ߬ ߕߍ߫ ߡߊ߰ߙߌ߫ ߝߌ߬ߟߊ߬ߒߞߊ߬ߝߏ߬ߦߊ߬ ߘߌ߫ ߞߊ߬ߣߌ߲߬. ߓߊ߯ߙߊ ߣߌ߫ ߡߊߕߌ߯ߓߘߍߦߊ ߣߌ߫ ߕߋߟߋ߲ ߣߌ߫ ߥߍ߬ߣߍ ߟߋ߬ ߞߊ߫ ߞߊ߲߫ ߞߊ߬ ߞߍ߫ ߛߌ߬ߟߡߊ߬ߘߋ߲ ߟߐ߬ߛߋ߲ ߘߌ߫. ߤߊߦߌߘߙߊ߫ ߟߊ߫ ߞߊ߬ߥߊ߲߬ߘߌ߬ߟߌ ߓߎ߲ߓߎ߲ߣߍ߲߫ ߡߙߌߦߊ ߏ߬ ߟߎ߫ ߟߋ ߡߊ߬. ߦߌߟߡߊ:ߖߘߍ߬ߞߟߏ߬ߓߊ߰ߦߊ ߦߌߟߡߊ:ߞߊ߬ߥߊ߲߬ߘߟߌ߬ߟߊ ߦߌߟߡߊ:ߡߊ߬ߟߌ߬ߓߊ
ߘߞߋ߬ߺߓߊ߰ ߓߊ߬ߓߊ߫ ߖߊ߰ߣߍ߫ ߘߟߊߛߎ߲ߓߎߟߌ ߖߓߊ߬ߕߍ ߓߟߏ߫
ߘߞߋ߬ߺߓߊ߯ ߓߊ߬ߓߊ߫ ߡߊ߬ߡߊߘߌ߫ ߖߊ߰ߣߍ߫ ߣߌ߫ ߖߐ߫.
ߛߌ߬ߣߌ߲߬ߟߏ߲ ߕߙߊߓߊ߫ ߕߋ߬ߟߋ ߂߉ ߺ ߂߀߁߉ ߺ ߁߅ߙߋ߲:߂߁
alt=ߖߓߊ߬ߕߍ ߡߏߙߌߕߊߣߌ߲߫ |thumb|ߘߞߋ߬ߓߊ߯ ߓߊ߬ߓߊ߫ ߣߴߊߟߌߦߎ߫ ߖߓߊ߬ߕߍ߫ ߒߠߋ ߝߊ߬ߓߘߊ߬ߟߊ߲߬ߘߌ߫ ߊ߬ߟߌߦߎ߫ ߖߓߊ߬ߕߍ߫ ߦߴߊ߬ ߝߍ߬ ߟߋ߬ ߞߵߌ ߡߊߢߌ߬ߣߌ߲߬ߞߊ߬ ߡߍ߲ߞߊ߲ ߛߌߟߊ ߝߍ߬ ߕߟߋ߬ߓߊ߮ ߘߐߞߏ ߗߏ߯ߺߦߊ ߘߏ߫ ߟߎ߫ ߡߊ߬،ߖߊ߰ߣߌ߬߸ ߦߋ߫ ߒ ߡߊ߬ߞߕߏ߫،ߓߊߏ߬߸ ߕߎ߬ߡߊ߬ ߓߙߍ߫ ߕߴߊߟߎ߫ ߓߟߏ߫ ߞߵߏ߬ ߞߎ߲߭ ߞߍ߫ ߒߞߏ ߡߌ߬ߙߌ߲߬ߘߌ ߝߘߏ߬ߓߊ߬ ߡߊ߬ߞߏ ߟߎ߬ ߟߊߢߊ߭ ߘߌ߫ ߸ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߞߵߏ߬ ߡߍ߲ ߖߎ߬ߟߎ ߛߌ߬ߘߴߌ ߓߟߏߟߴߊ߬ ߟߊ߫ ߛߏߡߊߦߟߍߡߊ ߢߊߞߘߐ߫، ߒ߬ߞߊ߬߸ ߒߠߋ ߕߊ ߡߙߌ ߘߐ߫ ߣߴߌ ߡߊ߫ ߢߌ߬ߣߌ߲߬ߞߊ߬ߟߌ ߣߌ߲߬ ߟߊߺߡߌ߬ߘߊ߬ ߸ ߒ ߧߋ߫ ߛߌߟߊ߲߫ ߠߴߏ߬ ߟߋ߬ ߘߐ߫ ߊ߬ ߞߊߣߊ߬ ߕߏ߫ ߟߊ߬ߺߡߌ߬ߘߓߊ߬ߟߌ߬ߦߊ ߘߐ߫،ߓߊ߸ ߒߠߋ ߞߊ߬ ߕߟߋ߬ߓߊ߰ ߞߎߘߊ ߘߏ߫ ߛߊ߲߬ ߦߊ߲߬ ߥߊߘߌ ߥߊ߯ ߗߡߍ߬ ߣߌ߫ ߓߌߣߊ߯ߣߌ߫ (߁߄߀.߀߀߀) ߕߊߡߊ߲߫ ߥߊ߯ ߓߌߣߊ߯ߣߌ߫ ߣߌ߫ ߘߏ߯ߣߍ߲߫ ߖߊ߬ߕߋ߬ ߛߋߝߊ ߘߐ߫.
ߛߊ߲߬ߠߌ߲
ߒ ߞߵߊ߬ ߛߊ߲߬ ߠߋ߬، ߓߊߏ߬ ߸ߒ ߟߊߣߴߊ߬ ߟߊ߫ ߛߋߚߺߋ߫ ߞߏ߫ ߒߞߏ ߟߋ߬ ߦߴߊ߬ ߞߣߐ߫ ߸ ߏ߬ ߘߐ߫ ߒ ߠߊ߫ ߢߌ߬ߣߌ߲߬ߞߊ߬ߟߌ ߦߋ߫ ߡߍ߲ ߘߌ߫: ߣߴߌ ߞߊ߬ ߕߟߋ߬ߓߊ߮ ߟߊߞߊ߬ ߞߊ߬ ߘߏ߲߬ ߊ߬ ߢߍߥߟߊ ߞߣߐ߫ ߌ ߘߌ߫ ߥߊ߫ ߒߞߏ ߕߘߍ߬ ߘߎߢߊ߫ ߞߊ߲߫ ߞߟߊߒߞߋ ߟߎ߬ ߛߙߍߘߍ ߘߐ߫ ߸ ߞߏ߬ߣߵߊ߬ ߛߓߍߣߍ߲߫ ߦߋ߲߬ ߠߋ߬ ߞߏ߫ (ߓߡߊߣߊ߲ߞߊ߲ ߸ ߖߎ߬ߟߊ߬ߞߊ߲ ߸ ߡߊ߲߬ߘߋ߲߬ߞߏ߬ߞߊ߲ ߸ ߡߊ߬ߣߌ߲߬ߞߊ߬ߞߊ߲)، ߓߊߏ߬ ߞߊ߲ߓߏߟߏ߲ߞߏ ߞߎߡߊ ߜߊ߬ߣߍ߲ ߕߘߍ߬ ߕߎ߬ߡߊ߬ߘߐ߫ ߞߘߏߞߘߏ߫ ߸ ߤߊߟߌ߬ ߣߴߊ߬ ߜߊ߲߬ߜߊ߲ ߓߘߊ߫ ߝߟߐ߫ ߟߊ߫ ߟߊ߫ ߡߎߣߎ߲߬ ߞߊߡߊߛߐ߬ߘߐ߲߬ ߛߌߟߊ߫ ߞߏ߫ ߞߏߖߊ ߝߍ߬، ߐ߲߬ߤߐ߲߫ ߒ ߞߊ߬ߙߊ߲ߡߐ߯ ߓߊ߬ߓߊ߫ ߖߊ߰ߣߍ߲߫ ߸ ߞߊ߲ߓߏߟߏ߲ ߏ߬ ߟߎ߬ ߕߐ߮ ߞߍ߫ ߘߊ߫ ߦߋ߲߬ ߡߙߌߦߊ߫ ߢߌ߬ߡߊ߲ ߠߋ߬ ߘߐ߫؟ ߞߊ߬ߙߊ߲߬ߡߐ߯ ߓߊ߬ߓߊ߫ ߡߊ߬ߡߊߘߌ߫ ߟߊ߫ ߟߊ߬ߺߡߌ߬ߘߊ߬ߟߌ: ߞߊ߲߬ ߓߍ߲߬ ߛߌ߬ߣߌ߲߬ߟߏ߲߬ ߞߋߟߋ߲ ߏ߬ ߡߊ߬ ߸ ߊ߬ ߣߴߊ߬ ߕߎ߬ߡߊ߬ߙߋ߲߬ ߞߋߟߋ߲ ߣߊ߬ߟߌ߬ߡߎ߲߫ ߕߙߊߓߊ߫ ߕߋ߬ߟߋ ߂߉ ߺ ߂߀߁߉ ߺ ߁߅ߙߋ߲:߄߇. ߛߟߊߕߌ߮ ߌ ߣߌ߫ ߕߎ߬ߡߊ߬ ߸ ߌ ߣߌ߫ ߖߐ߫ ߸ ߒ ߓߘߴߌ ߟߊ߫ ߛߙߊ߬ߣߎ߲ ߡߍ߲߫ ߸ ߒ ߧߴߌ ߝߏ߬ ߟߊ߫. ߡߍ߲ ߟߐ߬ߣߍ߲߫ ߡߌߞߙߏߛߐߝߕ ߟߊ߫ ߓߊ߯ߙߊ ߟߎ߫ ߡߊ߬ ߒߞߏߞߏ ߡߊ߬ߝߊ߲ ߘߐ߫ ߸ ߊ߬ ߓߍ߯ ߦߋ߫ ߞߍ߫ ߟߊ߫ ߒߠߋ ߖߍ߬ߘߍ ߛߋ߲߭ ߞߊ߲߬ ߠߋ߬ ߸ ߒ ߕߍ߬ߘߴߊ߬ ߛߌߦߊߡߊ߲߫ ߝߣߊ߫ ߘߊߞߎ߲ ߘߐ߫ ߸ ߊ߲ ߞߵߊ߲ ߕߊ ߞߍ߫ ߟߋ߬ ߦߏ߫ ߊ߬ ߦߴߊ߲ ߝߍ߬ ߊ߬ ߦߋ߫ ߞߍ߫ ߢߊ ߡߍ߲،ߞߏ߬ߣߌ߲߬߸ ߕߎ߬ߡߊ߬ ߞߋߟߋ߲ ߏ߬ ߟߊ߫ ߊ߲ ߓߊ߯ߙߊߢߐ߲߮(ߡߌߞߙߐߛߐߝߕ ߓߊ߯ߙߟߊ) ߟߎ߬ ߝߣߴߊ߬ ߞߍ߫ ߟߴߊ߬ ߟߎ߬ ߟߊ߫ ߕߐ߬ߣߐ ߟߋ߬ ߞߏߛߐ߲߬ ߸ ߊ߲ߠߎ߬ ߟߊߘߌߦߊߢߍ ߕߍ߫ ߘߋ߬. ߟߊߒߡߊ ߘߐ߫ ߣߴߌ ߞߵߊߙߊߓߎ ߡߊߝߟߍ߫ ߛߍ߲߫ ߸ ߊߙߊߓߎ߫ ߞߊߺߝߏ ߘߌ߫ ߥߊ߫ ߤߊ߲߯ ߕߊ߲߫ ߣߌ߫ ߞߐ߫ ߸ ߞߵߊ߬ ߕߘߍ߬ ߘߏ߲߬ ߊߙߊߓߎߞߊ߲߫ ߦߋ߫ ߞߋߟߋ߲߫ ߔߋ߫ ߟߋ߬ ߘߌ߫ ߸ ߕߡߎ߬ߡߊ߬ߣߍ߲߬ ߞߋߟߋ߲ ߏ߬ ߟߊ߫ ߸ ߛߓߍߘߋ߲ߥߟߊ߫ ߞߋߟߋ߲߫ ߔߋ߫ ߟߋ߬ ߝߣߴߊ߬ ߘߌ߫ ߸ ߏ߬ ߓߍ߯ ߣߴߊ߬ ߕߊ߬ ߸ ߣߴߌ ߞߵߊ߬ ߘߟߊߞߊ߬ ߸ ߌ ߘߴߊ߬ ߦߋ߫: ߛߘߎ߬ߟߊ߫ ߊ߬ߙߊ߬ߓߎ߬ߞߊ߲، ߡߌߛߌ߬ߙߊ߲߫ ߊߙߊߓߎߞߊ߲، ߡߊ߬ߙߐߞ ߊߙߊߓߎߞߊ߲... ߐ߲߬ߤߐ߲߫ ߞߏߟߊߘߍߢߐ߲߮ ߠߎ߬ ߏ߬ ߞߍ߫ ߟߊ߫ ߟߋ߬ ߞߊ߬ ߓߍ߲߬ ߊ߬ߟߎ߬ ߟߊ߫ ߖߊ߬ߥߏ ߕߊ߯ߛߋ߲ ߠߋ߬ ߡߊ߬ ߕߋߙߎ߫ ߸ ߢߊ߫ ߞߋߟߋ߲߫ ߏ߬ ߡߊ߬ ߣߴߌ ߞߊ߬ ߝߊ߬ߙߊ߲߬ߛߌ߬ߞߊ߲ ߝߣߊ߫ ߡߊߝߟߍ߫ ߸ ߌ ߘߴߊ߬ ߦߋ߫ ߝߊ߲߬ߙߊ߬ߛߌ߫ ߝߊ߬ߙߊ߲߬ߛߌ߬ߞߊ߲ ߸ ߞߣߊߘߊ߫ ߝߊ߬ߙߊ߲߬ߛߌ߬ߞߊ߲ ߸ ߡߊ߬ߟߌ߬ ߝߊ߬ߙߊ߲߬ߛߌ߬ߞߊ߲ ߸ ߡߙߎߕߊߣߌ߫ ߝߊ߬ߙߊ߲߬ߛߌ߬ߞߊ߲، ߏ߬ ߞߎ߲߭ ߠߋ߬߸ ߞߊ߬ ߓߍ߯ ߟߊߘߍ߬ߣߍ߲ ߕߐ߮ ߕߍ߬ߘߴߊ߬ ߘߐ߫، ߓߊߏ߬߸ ߓߍ߯ ߊ߬ ߘߐߜߊ߲߫ ߠߴߊ߬ ߓߘߊ߫ ߞߏ߫ ߟߋ߬ ߘߐ߫، ߓߊ߬ߙߌ߬߸ ߊ߬ ߓߍ߯ ߦߴߊ߬ߟߋ ߝߊ߬ߙߊ߲߬ߛߌ߬ߞߊ߲ ߞߋߟߋ߲ ߠߋ߬ ߘߌ߫ ߸ ߝߊ߬ߙߊ߲߬ߛߌ߬ߞߊ߲ ߕߍ߫ ߝߌ߬ߟߊ߬ ߘߌ߫ ߕߟߋ߬ߓߊ߮ ߞߣߐ߫ ߸ ߊߙߊߓߎߞߊ߲ ߝߣߊ߫ ߕߍ߫ ߝߌ߬ߟߊ߬ ߘߌ߫، ߞߏ߬ߣߌ߲߬ ߝߋ߲߫ ߞߋߟߋ߲߫ ߕߐ߯ ߛߘߍߡߊ߲ ߠߎ߫ ߟߋ߬، ߊ߲ ߝߣߊ߫ ߟߊ߫ ߒߞߏ ߦߴߊ߬ߟߋ߬ ߝߋ߲߫ ߞߋߟߋ߲߫ ߕߐ߯ ߛߌߦߊߡߊ߲ ߠߋ߬ ߘߌ߫ ߏ߬ ߢߊ ،ߊ߰ ߏ߬ ߢߊ ߟߋ߬، ߓߊߏ߬ ߸ߞߊ߬ߺߝߏ ߕߴߦߋ߲߬ ߡߎߺߣߎ߲߬ ߊ߬ ߦߺߋ߫ ߝߺߐ߫ ߟߊ߫ ߡߍ߲ ߡߊ߬ ߞߏ߫ ߒߞߏ ߸ ߏ߬ ߣߵߊ߬ ߞߍ߫ ߟߊ߫ ߒߞߏߞߴߏ߬ ߟߋ ߛߋ߲߬ߠߊ߫ ߸ ߊ߬ ߘߏ߲߬ ߞߊ߫ ߞߊ߲߫ ߞߊ߬ ߟߊ߲߬ߓߋ߬ ߦߌߟߊ ߘߏ߫ ߟߋ߬ ߟߊ߫ ߸ ߝߊߦߌߘߊ߫ ߡߊ߲߬ߘߋ߲߫ ߞߊ߬ߺߝߏ ߟߎ߬ ߘߐ߫ ߒߞߏ ߟߋ߫ ߓߌ߬ߟߊ߬ߣߍ߲߫ ߖߌ߬ߣߍ߫ ߕߐ߮ ߟߋ߬ ߞߘߐ߫ ߡߎߣߎ߲߬ ߕߟߋ߬ߓߊ߮ ߖߍ߬ߘߍ ߟߊ߫ ߸ ߊ߲ ߕߎ߲߬ ߞߵߊ߬ ߢߌߣߌ߲߫ ߊ߬ߟߎ߫ ߝߍ߬ ߊ߬ ߕߎ߬ߡߊ ߟߊ߫ ߞߊ߬ ߒߞߏ ߓߌ߬ߟߊ߬ ߞߊ߬ߺߝߏ߬ ߣߊ߯ߺߣߌ߲߫ ߠߋ߬ ߕߐ߮ ߞߘߐ߫ ߸ ߣߊߟߌ߬ߡߎ߲߫ ߒߞߏ ߖߌߣߍ ߣߌ߫ ߒߞߏ ߡߊ߬ߟߌ߫ ߣߌ߫ ߒߞߏ ߜߋ߲߭ ߞߐ߰ߖߌ߬ߘߊ ߣߌ߫ ߒߞߏ ߜ߭ߊ߲ߓߌߦߊ ߘߌ߫ ߸ ߊ߲ ߞߊ߬ ߞߏ ߓߍ߯ ߞߍ߫،ߞߏ߬ߣߌ߲߬߸ ߊ߬ߟߎ߬ ߞߊ߲߫ ߞߏ߫ ߘߏ߯ߣߍ߲ߘߏ߯ߣߍ߲߫ ߠߋ߬ ߸ ߞߵߊ߬ߟߎ߬ ߦߴߊ߬ ߘߊߡߌ߬ߘߊ߬ ߟߊ߫ ߞߋߟߋ߲߫ ߠߋ߬ ߡߊ߬ ߝߟߐ߫،ߞߏ߬ߣߌ߲߬߸ ߊ߲ ߠߊ߫ ߢߊߦߌߘߊߟߌ ߏ߬ ߟߋ ߞߵߊ߬ ߞߍ߫ ߸ ߊ߬ߟߎ߫ ߞߊ߬ ߒߞߏ ߓߌ߬ߟߊ߬ ߖߌߣߍ߫ ߕߐ߮ ߞߘߐ߫ ߛߊ߫،ߞߏ߬ߣߌ߲߬߸ ߌ ߓߊ߯ ߞߴߊ߬ ߢߌߣߌ߲߫ ߠߊ߫ ߣߴߌ ߥߊ߫ ߘߊ߫ ߞߊ߲ ߠߎ߫  ߦߙߐ ߌ ߘߴߊ߬ ߦߋ߫ ߦߋ߲߬ ߝߛߊߦߌ߫،ߞߏ߬ߣߌ߲߬߸ ߛߓߍߘߋ߲ߥߟߊ ߟߎ߫ ߦߙߐ ߟߊ߫ ߸ ߊ߬ߟߎ߫ ߞߊ߬ (ߓߡߊߣߊ߲ߞߊ߲ ߸ ߖߎ߬ߟߊ߬ߞߊ߲ ߡߊ߲߬ߘߋ߲߬ߞߏ߬ߞߊ߲ ߸ ߡߊ߬ߣߌ߲߬ߞߊ߬ߞߊ߲ ߸ ߒߞߏ) ߟߎ߬ ߟߋ߬ ߛߓߍ߫ ߦߋ߲߬ ߘߐ߫، ߓߊ߬ߙߌ߬߸ ߊ߬ߟߎ߬ ߓߍ߯ ߦߋ߫ ߛߓߍߘߋ߲ߥߟߊ߫ ߞߋߟߋ߲߫ ߔߋ߫ ߟߋ߬ ߘߌ߫، ߓߊ߬ߛߊ߲߬ ߛߌ߫ ߕߴߊ߬ ߘߐ߫ ߸ ߝߋ߲߫ ߞߋߟߋ߲߫ ߕߐ߮ ߛߌߦߊߡߊ߲߫ ߞߊ߬ߣߌ߲߬ ߸ ߊ߬ ߟߊߥߟߌ߬ߣߍ߲߫ ߡߙߌߦߊ ߏ߬ ߟߋ ߡߊ߬،ߞߏ߬ߣߌ߲߬߸ ߣߴߌ ߞߵߊ߬ߟߎ߬ ߘߐߜߍ߫ ߸ ߡߍ߲ ߖߍ߬ߘߍ ߦߋ߫ (ߒߞߏ) ߖߍ߬ߘߍ ߘߌ߫ ߸ ߛߋߞߏߦߊ ߘߝߊߣߍ߲ ߞߏߟߌߞߏߟߌ ߦߴߏ߬ ߟߋ߬ ߘߐ߫ ߞߊ߬ ߓߍ߲߬  ߓߊ߯ߙߊ ߘߏ߫ ߟߎ߫ ߞߍ ߡߊ߬ ،ߞߏ߬ߣߴߊ߬ ߡߊ߫ ߘߊߓߐ߫ ߝߘߊߝߘߊߟߌ ߞߊ߲ߡߊ߬ ߘߋ߬.
ߛߐ߬ߘߐ߲ ߘߐߦߙߌߥߊ߫
ߝߋ߲-ߋ-ߝߋ߲߫ ߡߌߞߙߐߛߐߝߕ ߓߊ߯ߙߟߊ ߟߎ߬ ߟߊ߫ ߛߐ߬ߘߐ߲ ߘߐߦߙߌߥߊ߫߸ߊ߬ߟߎ߬ ߦߴߏ߬ ߛߌߟߊ ߟߋ߬ ߞߊ߲߬ ߤߊߟߌ߬ ߣߴߏ߬ ߞߍ߫ ߘߊ߫ ߕߐ߯ ߗߡߍ߬ ߘߌ߫. ߊ߲ߺߠߺߎ߫ ߖߍ߬ߺߘߍ ߟߋ߬ ߞߺߊ߬ ߓߡߊߺߣߊ߲ ߣߌ߫ ߖߎ߬ߺߟߊ ߣߌ߫ ߡߊ߲߬ߺߘߋ߲߬ߞߏ ߣߌ߫ ߡߊ߬ߺߣߌ߲߬ߞߊ ߟߐ߲߫،ߞߏ߬ߣߌ߲߬߸ ߡߐ߰ ߜߘߍ߫ ߟߎ߬ ߦߴߊ߲ ߦߋ߫ ߟߊ߫ ߞߋߟߋ߲߫ ߠߋ߬ ߘߌ߫ ߸ ߊ߲ ߧߴߊ߲ ߖߌߖߊ߬ ߞߊ߬ ߦߙߐ ߏ߬ ߢߊߦߋ߫ ߞߏߛߓߍ߫ ߸ ߏ߬ ߝߌ߬ߛߊ߬ ߞߏߛߓߍ߫ ߸ ߏ߬ ߦߴߊ߲ ߘߍ߬ߡߍ߲߬ ߠߴߊ߲ ߠߊ߫ ߘߎߢߊߘߐߕߍ߮ ߡߊ߬ ،ߓߊߏ߬߸ ߘߎߢߊ߫ ߦߋ߫ ߥߊ߫ ߞߊ߲߬ ߢߊ ߡߍ߲ ߊ߬ ߡߊߛߌߟߊ߲ߣߍ߲߫ ߞߏߛߓߍ߫ ߸ ߌ ߣߴߌ ߡߌ߬ߙߌ߲߬ߘߌ߬ߢߐ߲߮ ߠߎ߬ ߓߊ߯ ߞߍ߫ ߥߊ߫ ߟߊ߫ ߞߋߟߋ߲ߘߌ߫ ߏ߬ ߟߋ ߞߊ߫ ߢߌ߲߬ ߸ ߒߞߏ ߘߏ߲߬ ߦߋ߫ ߡߙߌߺߦߊ ߏ߬ ߟߋ ߞߊ߲߬ ߕߎ߬ߡߊ߬ߓߍ߯، ߏ߬ ߘߐ߫߸ ߒߞߏ ߦߋ߫ ߞߋߟߋ߲߫ ߔߋ߫ ߟߋ߬ ߘߌ߫ ߸ ߊ߬ ߣߌ߫ ߛߓߍߛߎ߲߫ ߞߋߟߋ߲߫ ߣߌ߫ ߞߊ߬ߙߊ߲߬ߡߐ߰ ߞߋߟߋ߲߫ ߣߌ߫ ߡߌ߬ߙߌ߲߬ߘߌ߬ ߞߋߟߋ߲߫ ߠߋ߬ ߘߌ߫ ߸ߓߍ߯ ߞߊ߫ ߞߊ߲߫ ߞߵߏ߬ ߟߋ ߢߊߦߋ߫. ߒ ߧߋ߫ ߘߊ߲߬ ߦߊ߲߬ ߕߋ߲߬ ߞߵߌ ߝߏ߬ ߞߏߛߓߍ߫. ߓߊ߬ߓߊ߫ ߡߊ߬ߡߊ߬ߘߌ߫ ߖߊ߰ߣߍ߫ ߘߟߊߛߎ߲ߓߎ. ߝߊ߬ߓߘߊ߬ߟߊ߲߬ߘߌ߫ ߊ߬ߟߌߦߎ߬ ߖߓߊ߬ߕߍ߫ ߓߟߏ߫ ߣߎߥߊߞߌߛߐߕ.
ߛߙߏߡߦߊ߫
ߛߙߏߡߦߊ߫ ߦߋ߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ، ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߥߙߏ߬ߘߎ߯ߕߟߋ߬ߓߐ ߘߐ߫.
ߞߟߍ߬ߡߊ߬ߛߏ߲ߧߊ
ߞߟߍ߬ߡߊ߬ߛߏ߲ߧߊ ߡߍ߲ ߞߍ߫ ߘߊ߫ ߡߊ߲߬ߘߋ߲߫ ߛߎߡߊߥߙߏ߫ ߞߊ߲ߕߍ߫ ߟߊ߫ ߡߊ߬ߙߊ ߞߣߐ߫߸ ߏ߬ ߟߎ߬ ߘߐ߫ ߞߎ߲߭ ߕߘߍ߬ ߦߋ߫ ߕߎߙߊߡߊ߲߫ ߕߙߊߥߟߋ߫ ߟߋ߬ ߘߌ߫ ߞߋ߬ߟߊ߫. ߊ߬ߟߋ ߡߊߛߐ߬ߘߐ߲߬ ߘߊ߫ ߘߊ߲߬ߞߊ߬ߙߊ߲߫ ߕߎߡߊ߫ ߟߊ߫ ߓߏ߬ߙߌ ߟߋ߬ ߝߍ߬ ߞߊ߬ ߥߊ߫ ߞߛߌ߬ߘߎ߯߸ ߞߵߊ߬ ߕߘߍ߬ ߡߊ߲߬ߘߋ߲߬ߞߊ ߓߘߴߊ߬ ߣߌ ߟߊ߫ ߛߎߡߊߥߙߏ߫ ߞߍ߬ߟߍ ߞߊ߲߫. ߊ߬ߟߋ߬ ߝߣߊ߫ ߞߊ߬ ߞߟߍ߬ߓߏߟߏ߲ ߠߎ߬ ߘߏ߲߬ ߞߊ߰ߙߊ߬ ߓߟߴߏ߬ ߟߋ ߘߐ߫ ߞߏ߫ ߞߊ߬ ߥߊ߫ ߡߊ߲߬ߘߋ߲߬ ߡߞߊߘߌ߫.
ߞߟߍ߬ߡߊ߬ߛߏ߲ߧߊ ߞߘߐ ߣߴߊ߬ ߞߍߢߊ
ߥߟߊ߫ ߣߊ߬ ߞߍ߫ ߘߊ߫ ߞߎ߲߬ߕߌ߮ ߘߏ߫ ߡߌ߬ߘߊ߬ ߦߌߟߌ ߞߍ߬ߟߍ ߕߎ߬ߡߊ ߟߊ߫ ߥߟߊ߫ ߍ߲߬ߍ߲߫߸ ߣߴߏ߬ ߣߴߊ߬ ߟߊ߫ ߞߙߎ ߟߎ߬ ߖߍ߲ߛߍ߲߫ ߘߊ߫ ߞߵߊ߬ߟߎ߫ ߡߌ߬ߘߊ߬ߓߊ߮ ߟߎ߬ ߞߍ߬ߟߍ ߘߊߡߌ߬ߣߊ߬߸ ߊ߬ ߘߌ߫ ߝߐ߫ ߞߴߊ߬ߟߎ߫ ߓߘߊ߫ ߞߟߍ߬ߡߊ߬ߛߏ߲ߧߊ ߘߊߡߌ߬ߣߊ߫.
ߡߊ߲߬ߘߋ߲߫ ߡߊߜߐ߬ߙߐ߲߬ߞߕߐ
ߛߎߡߊߥߙߏ߫ ߞߟߍ ߏ߬ ߣߊ߬ ߘߊ߫ ߡߊ߲߬ߘߋ߲߬ ߡߊߜߐ߬ߙߐ߲߬ߞߕߐ߫ ߏ߬ ߟߋ ߘߐ߫߸ ߞߵߊ߬ ߟߊ߫ ߣߊ߲߬ߕߌ߯ ߞߘߊ߬ߜߍߟߍ߲ ߘߏ߫ ߟߊߛߵߊ߬ ߞߎ߲߬ߠߊ߫ ߞߏ߫ ߞߊ߰ߙߊ߫ ߞߡߊ߬ߙߊ߫. ߒ߬ߓߊ߬ ߏ߬ ߟߋ ߞߊ߬ ߡߊ߲߬ߘߋ߲߬ ߠߊߘߏ߲߬ ߘߊߣߍ߲ ߝߍ߬ ߞߵߊ߬ߟߎ߫ ߟߊߓߐ߫ ߘߓߊ ߝߍ߬.
ߡߊ߲߬ߘߋ߲߬ߞߊ ߟߎ߬ ߝߣߊ߫ ߞߵߏ߬ ߟߋ ߦߋ߫ ߖߐ߲߬ߧߊ ߜߍߞߟߐ ߘߌ߫߸ ߞߊ߬ ߝߙߍ߬ ߢߌߣߌ߲߫ ߔߘߏ߬ߞߟߏ߬ߞߏ ߡߵߊ߬ߟߎ߫ ߓߟߏ߫ ߛߊ߫.
ߞߟߍ߬ߡߊ߬ߛߏ߲ߧߊ
ߕߙߐߦߊ ߥߙߊ߬ߣߍ߲ ߡߊ߲߬ߘߋ߲߬ߞߊ ߟߎ߬ ߞߊ߲߬߸ ߞߊߡߋߙߋ߲߫ ߖߛߎ߬ߘߐ߬ߜߍߟߍ߲ ߠߎ߬ ߞߊ߬ ߕߏ߲ ߕߊ߬ ߞߊ߬ ߘߏ߲߬ ߥߊ߭ ߟߊ߫߸ ߞߊ߬ ߕߏ߫ ߓߙߊ߬ ߟߊ߫ ߛߎߡߊߥߙߏ߫ ߟߊ߫ ߞߟߍ߬ߘߋ߲ ߠߎ߬ ߘߐ߫ ߞߍ߬ߣߍ߲ ߞߵߊ߬ߟߎ߫ ߝߊ߰. ߡߐ߰ߓߊ ߟߎ߬ ߣߌ߫ ߡߏ߬ߛߏ ߡߍ߲ ߠߎ߬ ߦߋ߫ ߛߏ߫߸ ߏ߬ ߟߎ߫ ߝߣߊ߫ ߞߵߊ߬ߟߎ߫ ߗߋ ߓߍ߲߬ ߞߟߍ߬ߡߊ߬ߛߏ߲߬ߧߊ߬ߟߊ ߏ߬ ߟߎ߬ ߓߊߟߏ ߡߊ߬߸ ߗߍ߭ ߟߎ߬ ߓߊ߫ ߛߟߐ ߓߐ߫ ߡߏ߬ߛߏ ߟߎ߬ ߘߴߊ߬ ߕߓߌ߫ ߞߵߊ߬ ߡߊߟߐ߬. ߏ߬ ߗߋ ߛߋ ߛߎߡߊߥߙߏ߫ ߞߊ߲ߕߍ߫ ߡߊ߬߸ ߊ߬ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߛߎ߬ߡߊ߲ ߓߍ߯ ߕߊ߯ ߦߙߐ ߜߋ߬ߟߎ߲߬߸ ߞߊ߬ ߛߊ߲߬ߛߣߍ߬ߟߊ ߟߎ߬ ߣߌ߫ ߛߣߍ߬ߛߎ߬ߧߊ߬ߟߊ ߟߎ߬ ߕߊ߯ ߦߙߐ ߟߎ߬ ߟߐ߲߫ ߕߊ߯ߟߌ ߢߍ߫߸ ߞߊ߬ ߞߐ߲ߘߐ߲߫ ߡߊߟߐߟߊ ߟߎ߬ ߝߣߊ߫ ߖߋ߲߬ߖߋ߬ߟߌ߬ߡߊ߬ߟߐ߫ ߞߵߊ߬ߟߎ߫ ߜߋ߬ߟߎ߲߬.
ߖߐ߲߫ ߕߘߍ߬ ߦߋ߫ ߞߟߍ߬ߡߊ߬ߛߏ߲߬ߧߊ߬ߟߊ ߏ߬ ߟߎ߬ ߟߊ߫ ߞߎ߲߬ߦߊ ߟߊ߫ ߞߏ߲ߞߏ ߞߣߐ߫߸ ߏ߬ ߟߋ ߕߘߍ߬ ߦߋ߫ ߕߎߙߊߡߊ߲߫ ߕߙߊߥߟߋ߫ ߘߌ߫ ߞߊ߬ ߓߐ߫ ߞߋ߬ߟߊ߫. ߕߏ߫ ߞߍ߫ ߘߴߏ߬ ߘߐ߫ ߏ߬ ߓߍ߲߬ ߘߊ߫ ߛߎߡߊߥߙߏ߫ ߣߴߊ߬ ߓߊߙߌ߲ߞߍ߫ ߝߊ߬ߞߏߟߌ߫ ߕߊ߭ ߡߊ߬ ߢߐ߲߮ ߞߊ߲߬ ߞߟߋ߬ߦߊ߬ߞߏ߲ߞߏ߫ ߝߍ߬߸ ߏ߬ ߝߣߊ߫ ߥߊ߫ ߘߊ߫ ߟߊ߫ ߞߟߍ߬ߡߊ߬ߛߏ߲߬ߧߊ߬ߟߊ ߟߎ߬ ߞߊ߲߬ ߞߏ߲ߞߏ߫. ߞߟߍ߬ ߟߊ߬ߓߙߊ ߓߘߊ߫ ߜߊ߬ ߛߏ߬ߛߏ߬ߞߊ ߟߎ߫ ߞߐ߫߸ ߜߋ߬ߟߎ߲߬ߠߌ߲ ߓߘߊ߫ ߜߊ߬ ߡߏ߬ߛߏ ߟߎ߬ ߣߌ߫ ߛߏ߫ ߞߣߐߡߐ߮ ߟߎ߬ ߞߊ߲߬߸ ߞߟߍ߬ߡߊ߬ߛߏ߲߬ߧߊ߬ߟߊ ߟߎ߬ ߕߘߍ߬ ߦߋ߫ ߓߊߟߏ߫ ߟߊ߫ ߞߏ߲ߞߏ߫ ߞߣߐ߫ ߝߋ߲ ߠߎ߬ ߟߋ߬ ߟߴߏ߬ ߕߎ߬ߡߊ ߟߊ߫߸ ߦߏ߫ ߖߊ߲߬ߓߌ ߟߎ߬ ߣߴߊ߬ߟߎ߫ ߢߐ߲߰ߘߐ ߟߎ߫.
ߖߐ߲߫ ߞߵߊ߬ ߟߐ߲߫ ߛߎߡߊߥߙߏ߫ ߟߊ߫ ߞߟߍ߬ߘߋ߲ ߡߍ߲ ߞߎ߲߭ ߕߏ߫ ߘߊ߫ ߞߟߍ߬ߡߊ߬ߛߏ߲ߧߊ ߏ߬ ߘߐ߫߸ ߖߐ߲߫ ߞߵߊ߬ ߟߐ߲߫ ߡߏ߬ߛߏ ߡߍ߲ ߕߏ߫ ߘߴߊ߬ ߘߐ߫ ߞߐ߲ߘߐ߲߫ ߡߊߟߐ߫ ߛߌߟߊ ߟߊ߫߸ ߖߐ߲߫ ߞߵߊ߬ ߟߐ߲߫ ߡߐ߬ߓߊ߬ߞߘߐ ߡߍ߲ ߠߎ߬ ߞߎ߲߭ ߕߏ߫ ߘߴߊ߬ ߘߐ߫ ߏ߬ ߕߎ߬ߡߊ ߟߊ߫߸ ߡߐ߰ ߛߌ߫. ߞߏ߬ߣߌ߲߬ ߡߌ߬ߙߌ߲߬ߘߌ ߟߋ߬ ߓߊ߯ ߓߊ߲߫ ߊ߬ߟߎ߫ ߣߌ ߟߊ߫ ߟߊ߫ ߘߍ߲ߖߘߍߟߦߊ ߞߊ߲߬߸ ߓߍ߯ ߟߋ߬ ߦߴߊ߬ ߣߌ ߘߏ߲߬ ߠߴߏ߬ ߘߊ ߟߊ߫. ߒ߬ߓߊ߬ ߡߐ߰ߓߊ ߟߎ߬ ߕߏ߫ ߘߴߏ߬ ߛߌ߰ ߝߊߘߌ ߟߋ߬ ߘߐ߫ ߞߊ߬ ߛߋ߬ߘߊ߬ߢߎ߰ ߕߊ߯ߡߊ ߟߊߥߟߌ߬߸ ߡߍ߲ ߠߎ߬ ߥߊ߫ ߘߊ߫ ߛߏ߰ߟߏ߲߬ ߘߋ߲ ߣߊ߲߬ߞߌ߲ ߢߌߣߌ߲߫ ߞߊ߬ ߣߵߊ߬ ߘߌ߫.
ߛߏ߲߬ߖߘߊ߬ ߟߊ߫ ߘߏ߲߬ߠߌ߲ ߞߍ߬ߟߍ ߟߎ߫
ߛߏ߲߬ߖߘߊ߬ ߣߴߊ߬ ߞߐ ߟߎ߬ ߛߋߣߍ߲ ߕߊߓߏ߲߫ ߝߏ߲ߝߊ߲ ߞߣߐ߫߸ ߊ߬ߟߎ߬ ߣߌ߫ ߛߏ߬ߛߏ߫ ߓߊ߬ߟߊ߫ ߣߴߊ߬ ߟߊ߫ ߞߍ߬ߟߍ ߓߍ߲߬ ߘߊ߫ ߦߋ߲߬߸ ߊ߬ߟߎ߬ ߣߴߏ߬ ߟߎ߫ ߞߵߊ߬ ߛߏ߲ߛߙߏߡߴߊ߬ ߘߐ߫ ߥߏߎ߫߸ ߖߊ߬ߘߊ ߞߵߏ߬ ߘߊ߬ߘߌ߫߸ ߞߍ߬ߟߍ ߏ߬ ߞߟߌ߫ ߟߊ߫ ߟߋ߬ ߞߏ߫ ߕߊߓߏ߲߫ ߞߟߊߓߍ߲. ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߣߴߊ߬ ߟߊ߫ ߞߍ߬ߟߍ ߟߊ߫ ߘߴߊ߬ߟߎ߫ ߞߊ߲߬߸ ߊ߬ߟߎ߬ ߣߴߏ߬ ߟߎ߫ ߘߍ߬ ߘߊ߫ ߞߊ߬ ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߞߍ߫߸ ߞߊ߬ ߛߎߡߊߥߙߏ߫ ߞߊ߲ߕߍ߫ ߖߘߍ߬ߞߊߣߌ߲ ߘߊ߬ߘߌ߬ ߞߟߊߓߍ߲ ߏ߬ ߘߐ߫. ߊ߬ߟߎ߬ ߣߌ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߝߣߊ߫ ߓߍ߲߬ ߘߊ߫ ߞߊ߲ߞߌߢߍ߫ ߞߟߊߓߍ߲ ߘߐ߫߸ ߏ߬ ߞߍ߫ ߘߊ߫ ߛߎ ߘߐ߫ ߞߟߍ ߟߋ߬ ߘߌ߫߸ ߡߍ߲ ߜߟߍ߬ߦߊ߫ ߘߊ߫ ߝߊ߲߭ ߝߌ߬ߟߊ ߓߍ߯ ߡߊ߬ ߞߊߕߌ߫.
ߛߌߙߣߊ߫
ߛߌߙߣߊ߫ ߥߟߊ߫ ߏ߬ߖߣߍ߬ ߛߌߙߊ߲ߣߊ߫ ߦߋ߫ ߞߘߏߥߊߙߌ߫ ߞߐ߬ߘߎ߮-ߕߟߋ߬ߓߋ ߕߏ߯ߘߊ ߘߏ߫ ߟߋ߬ ߘߌ߫. ߊ߬ ߦߋ߫ ߏ߬ߖߣߍ߫ ߓߙߊ߬ߓߊ߰ߘߊ ߣߌ߫ ߏ߬ߖߣߍ߫ ߞߊ߬ߝߏ߬ߓߏߟߏ߲ ߣߌ߫ ߞߓߊߘߜ߭ߎ߫ ߕߌ߲߬ߞߎߘߎ߲ ߠߋ߬ ߘߐ߫߸ ߊ߬ ߣߌ߫ ߘߍ߲ߜ߭ߍߟߊ߫ ߕߌ߲߬ߞߎ߬ߘߎ߲߬ߙߋ߲ ߝߣߊ߫. ߖߌ߬ߣߍ߬ ߣߌ߫ ߞߘߏߥߊߙߌ߫ ߟߎ߫ ߓߐߕߏ߲ ߦߋ߫ ߊ߬ ߕߏ߯ߘߊ ߕߟߋ߬ߓߋ߬ߜߍ ߟߋ߬ ߘߐ߫.
ߛߌߙߣߊ߫ ߕߘߍ߬ ߦߋ߫ ߞߊ߬ߝߏ߬ߙߋ߲ ߠߋ߬ ߘߌ߫ ߝߏ߫ ߞߊ߬ ߥߴߊ߬ ߛߌ߰ ߂߀߁߂ ߕߙߊߓߊ ߟߊ߫߸ ߊ߬ ߣߊ߬ ߘߊ߫ ߞߍ߫ ߡߊ߲߬ߕߏ߲ ߞߣߐߟߊ ߞߊ߬ߝߏ߬ߙߋ߲߫ ߁߁߂߆ ߟߎ߫ ߘߏ߫ ߘߌ߫ ߡߍ߲ ߣߊ߬ ߘߊ߫ ߘߊߓߌ߬ߟߊ߬.
ߦߟߌߣߐ ߟߎ߫
ߦߌߟߡߊ:ߞߘߏߥߊߙߌ߫ ߛߏ ߦߌߟߡߊ:ߛߌߙߣߊ߫ ߦߌߟߡߊ:ߏ߬ߖߍ߬ߣߍ߫ ߡߙߊ߬ߓߊ߰ߘߊ
ߡߊ߬ߟߌ ߛߌ߬ߟߡߊ߬ߦߊ ߞߏߟߊߕߍ߯ ߛߊ߲ߘߐ
ߡߊ߬ߟߌ ߛߌ߬ߟߡߊ߬ߦߊ ߞߏߟߊߕߍ߯ ߛߊ߲ߘߐ ߦߋ߫ ߣߊߡߎ߲߫ ߛߌ߲߬ߝߏ߲߬ߘߊ ߟߋ߬ ߘߌ߫ ߸ ߡߍ߲ ߛߌ߲ߘߌ߫ ߘߊ߫ ߂߀߀߂ ߓߌ߲߲ߠߊߥߎߟߋ ߠߊ߫. ߘߌ߯ߣߊ߫ ߢߍߡߐ߮ ߣߌ߫ ߣߊߡߎ߲߫ ߕߐ߲ ߠߎ߬ ߟߊ߫ ߛߌ߲߬ߝߏ߲߬ߘߊ ߟߋ߬ ߸ ߡߍ߲ ߦߋ߫ ߕߍߟߐ ߘߌ߫ ߊ߬ߟߎ߬ ߣߌ߫ ߞߎ߲߬ߠߊ߬ߛߌ߮ ߕߍ.
ߊ߬ ߛߌ߲ߘߟߌ ߞߎ߲߭ ߦߋ߫ ߡߊ߬ߟߌ ߛߌ߬ߟߡߊ߬ߦߊ ߞߍߞߋߟߋ߲ߘߌ ߣߴߊ߬ ߟߊ߫ ߢߝߍߕߊ߮ ߣߐ߬ߘߐߓߌ߬ߟߊ ߟߋ߬ ߟߊ߫ ߸ ߏ߬ ߡߍ߲ ߕߎ߲߬ ߠߊߘߊ߲߫ ߘߊ߫ ߞߊ߲ߕߌ߯ ߡߎߛߊ߫ ߕߙߊߥߟߋ߫ ߕߋ߬ߟߋ ߘߐ߫.
ߛߌ߲߬ߝߏ߲߬ߧߊ߬ߟߌ
ߊ߬ ߡߊߡߙߊ߬ߣߍ߲߫ ߞߊ߲ߕߌ߮ ߘߏ߫ ߟߋ߬ ߓߟߏ߫ ߸ ߡߍ߲ ߓߐߣߍ߲߫ ߟߥߊ߬ߟߌ߬ߟߌ ߛߓߍߘߊ ߘߏ߫ ߓߟߏ߫ ߸ ߣߴߊ߬ ߟߊ߫ ߟߐ߬ߒ߬ߞߋ߬ߟߊ ߦߋ߫ ߛߊ߲߬ ߅ ߘߌ߫.
߂߀߁߃ ߟߊ߫ ߸ ߊ߬ ߝߘߏ߬ߓߊ߬ ߞߟߊ߬ߕߌ߮ ߦߋ߫ ߡߊ߬ߡߊ߬ߘߎ߫ ߖߊ߬ߡߎ߲߬ߕߣߍ߫ ߟߋ߬ ߘߌ߫.
ߞߊ߬ߦߌ߯ ߂߀߁߉ ߟߊ߫ ߸ ߊ߬ ߞߊ߲ߕߌ߮ ߦߋ߫ ߊ߲ߛߊߙߑߘߌߣ ߢߍߛߌ߲ߓߊ߮ ߟߋ߬ ߘߌ߫ ߸ ߣߊߟߌ߬ߡߎ߲߫ ߡߊߟߞߌߟߞߊ ߎߛߑߡߊߣ ߛ߭ߋ߬ߙߌߝ ߡߊ߬ߘߊߣ ߤߊߦߌߘߙߊ߫. ߊ߬ߟߋ ߕߎ߲߬ ߧߋ߫ ߡߊߤߑߡߎߘ ߘߌߞߏ߬ ߛߊ߲ߞߊߢߐ߲߮ ߘߌ߫ ߡߊ߬ߟߌ ߛߌ߬ߟߡߊ߬ߦߊ ߞߏߟߊߕߍ߯ ߛߊ߲ߘߐ ߞߣߐ߫ ߸ ߊ߬ ߣߴߊ߬ ߞߊ߲ߕߌ߯ ߛߙߍߞߍ ߞߊ߬ߦߌ߯ ߊ߬ ߛߌ߲ߘߌ߫ ߕߎߡߊ ߂߀߀߂ ߟߊ߫.
ߣߌ߲߬ ߝߣߊ߫ ߘߐߜߍ߫
sauf mention contraire. ߦߌߟߡߊ:ߛߌ߲߬ߝߏ߲߬ߧߊ߬ߟߌ ߦߌߟߡߊ:ߛߌ߬ߟߡߊ߬ߦߊ ߛߌ߲߬ߝߏ߲߬ߧߊ߬ߟߌ ߦߌߟߡߊ:ߡߊ߬ߟߌ߬ߓߊ
ߡߎߛߊ߫ ߖߊ߬ߞߌ߬ߕߋ߫
ߡߎߛߊ߫ ߖߊ߬ߞߌ߬ߕߋ߫ (ߡߏߦߌ߫ ߘߊ߫ ߁߉߂߀ ߠߋ߬ ߟߊ߫ ߞߊ߬ ߛߊ߬ ߁߉߈߅ ߞߊ߬ߙߌ߬ߝߐ ߟߊ߫) ߕߘߍ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߓߊߖߎߡߊ ߘߌ߫ ߞߊ߲ߕߌ߯ ߛߋߞߎ߬ ߟߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫. ߊ߬ ߕߘߍ߬ ߦߋ߫ ߖߌ߬ߣߍ߬ ߞߊ߲ߓߍ߲߫ ߝߟߐ ߛߓߍߘߊ ߛߌ߲߬ߝߏ߲ ߘߏ߫ ߟߋ߬ ߘߌ߫.
ߊ߬ ߡߛߏ߬ ߕߊߕߊ߬ ߞߋߕߊ߬ ߕߘߍ߬ ߦߋ߫ ߞߊ߲ߕߌ߮ ߡߛߏ߬ ߊ߲ߘߙߋ߫ ߕߎ߬ߙߋ߫ ߣߊߘߋ߲ߡߊ ߟߋ߬ ߘߌ߫߸ ߊ߬ ߘߋ߲ߞߍ߫ ߝߣߊ߫ ߞߊ߬ ߌߛߑߡߊߌߟ ߕߎ߬ߙߋ߬ ߘߋ߲ ߠߋ߬ ߝߘߎ߫ ߏ߬ ߡߍ߲ ߕߘߍ߬ ߦߋ߫ ߛߋߞߎ߬ ߓߊߘߋ߲ߡߊ߫ ߞߘߐߞߍ ߘߌ߫.
߁߉߅߂ ߕߙߊߓߊ ߟߊ߫߸ ߡߎߛߊ߫ ߖߊ߬ߞߌ߬ߕߋ߫ ߓߐ ߘߊ߫ ߛߎߥߊ߲ߘߟߌ ߘߏ߫ ߛߋ߲߬ߝߍ߬ ߞߊ߲ߞߊ߲߫ ߊ.ߓ.ߟ ߟߊ߫ ߛߙߍߘߍ ߘߐ߫߸ ߞߵߊ߬ ߕߘߍ߬ ߊߤߊߡߍߘ ߛߋߞߎ߬ ߕߎ߬ߙߋ ߦߋ߫ ߖߌ߬ߣߍ߬ ߕߎߞߘߐߟߊ ߡߊ߬ߡߌ߬ߘߊ߬ߟߌ߬ߟߊ ߘߌ߫. ߞߏ߬ߣߵߊ߬ߟߎ߫ ߡߐ߰ ߝߌ߬ߟߊ ߓߍ߯ ߓߋ߬ ߘߊ߫ ߟߋ߬.
ߕߎ߬ߙߋ ߓߊ߲ ߞߐ ߘߐ߫ ߞߍ߫ ߟߊ߫ ߖߌ߬ߣߍ߬ ߞߊ߲ߕߌ߯ ߝߟߐ ߘߌ߫ ߘߍ߲ߖߘߍߟߦߊ ߞߐ ߘߐ߫ ߁߉߅߈ ߠߊ߫߸ ߖߊ߬ߞߌ߬ߕߋ ߞߊ߬ ߞߊ߲ߕߌ߯ߦߊ ߟߐ߬ߘߎ߰ ߛߘߍߡߊ߲߫ ߞߍ߫ ߦߋ߫ ߞߕߌ߸ ߖߡߊ߬ߣߊ ߞߣߐߟߊ߸ ߥߟߊ߫ ߖߎ߬ߟߊ߬ߦߊ.
ߞߵߊ߬ ߕߘߴߊ߬ ߦߋ߫ ߖߌ߬ߣߍ߬ ߜߍߓߏ߲ ߞߏߕߌ߯ ߞߎ߲߬ߠߊ߬ߛߌ߰ߟߊ ߘߌ߫ ߁߉߆߂ (ߊ߬ ߓߌ߬ߟߊ߬ ߘߊ߫ ߗߋߘߊ ߏ߬ ߡߍ߲ ߠߊ߫ ߞߎߘߊ߫ ߘߌ߫ ߁߉߆߄ ߣߌ߫ ߁߉߆߈ ߘߊߡߌߣߊ ߕߍ߫) ߊ߬ ߕߘߍ߬ ߘߊ߫ ߕߍߓߊ߯ߦߊ ߘߐ߫ ߞߊ߬ߝߏ߫ ߘߍ߬ߣߍ߲ ߝߍ߬ ߞߵߊ߬ ߟߐ߬ ߟߏ߲ߟߊ߲ ߠߎ߬ ߟߊ߫ ߣߊ߲߬ߝߟߏ߬ߦߊ߬ߟߌ ߡߊ߬
ߊ߬ ߣߊ߬ ߘߊ߬ ߞߍ߫ ߞߊ߲ߕߌ߯ ߛߋߞߎ߬ ߕߎ߬ߙߋ߫ ߡߊߛߘߎߧߊ ߟߎ߬ ߟߊ߫ ߞߏ߰ߙߌ߬ ߘߊߕߎ߲߯ߣߍ߲ ߠߋ߬ ߘߌ߫߸ ߊ߬ ߣߌ߫ ߞߊ߬ ߞߍ߫ ߡߙߊ߬ߞߊ߲ ߕߜߋߡߙߊߟߊ (ߡߐ߰ ߜߍߛߍ߲ߞߍߙߍ߲ ߡߍ߲ ߠߎ߬ ߦߋ߫ ߖߡߊ߬ߣߊ߬ ߞߎ߲ߕߎߙߎ߲ ߡߙߊ߬ ߟߊ߫) ߘߌ߫.
߁߉߇߂ ߟߊ߫߸ ߞߵߊ߬ ߕߘߍ߬ ߊ߬ ߦߋ߫ ߖߡߊ߬ߣߊ ߞߣߐߟߊ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߯ߦߊ ߟߊ߫߸  ߊ߬ ߣߌ߫ ߊ.ߓ.ߟ ߝߊ߬ߛߏ ߛߓߍߘߊ ߛߌ߲߬ߝߏ߲ ߘߌ߫߸ ߖߡߊ߬ߣߊ ߡߐ߰ߘߐ߬ߜߍ ߡߍ߲ ߠߎ߬ ߞߊ߬ ߝߌߘߍߟ ߞߊߛߑߕߙߏ߫ ߟߊߛߣߍ߫ ߊ߬ ߟߊ߫ ߓߐߒߡߊߟߌ ߝߍ߬ ߖߌ߬ߣߍ߫߸ ߊ߬ ߕߘߍ߬ ߦߴߏ߬ ߟߎ߬ ߘߐ߫.
ߊ߬ ߕߘߍ߬ ߦߋ߫ ߢߊߢߌߣߌ߲ߠߊ߫ ߟߐ߲߬ߞߋ߬ߟߊ ߛߌ߲߬ߝߏ߲ ߠߋ߬ ߘߌ߫ ߓߎߥߊߙߏ߫ ߘߊ߮ ߞߣߐ߫߸ ߊ߬ ߞߊ߬ ߜߎ߲߬ߘߎ߬ߘߐ߬ ߢߊߢߌߣߌ߲ߠߌ߲ ߠߎ߬ ߛߌ߰ ߛߋ߲߬ߠߊ߫ ߡߍ߲ ߠߎ߬ ߞߊ߬ ߖߊߟߏ߫ ߕߋ߬ߟߎ߫ ߡߌ߬ߘߊ߬ ߤߊ߲߯ ߊ߬ ߛߊ߬ ߘߊ߫ ߥߛߎ ߟߊ߫ (ߞߊ߬ ߛߎ߬ߡߊ߲ ߣߌ߫ ߖߌ ߞߎ߬ߡߊ߲߬ߘߌ߫ ߊ߬ ߡߊ߬)߸ ߣߴߊ߬ ߛߊ߬ ߘߊ߫ ߕߙߊߓߊ ߕߟߋ߬ ߁߭ ߡߊ߬.
ߊ߬ ߝߊ߰ ߘߊ߫ ߖߘߊ߬ ߕߙߊߥߟߋ߫ ߟߊ߫ ߞߊ߬ߝߏ߬ ߖߊߛߏ߲ ߞߐ ߘߐ߫ ߞߊ߬ߙߌ߬ߝߐ ߟߊ߫ ߁߉߈߅ ߟߊ߫.
ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߖߌ߬ߣߍ߬ ߞߏߕߌ߮ ߦߌߟߡߊ:ߓߎߥߊߙߏ߫ ߘߊ߮ ߦߌߟߡߊ:ߖߌ߬ߣߍ߬ ߜߍߓߏ߲
ߜ߭ߥߊߟ
ߜ߭ߥߊߟ/ߖߌ߬ߣߍ߬ ߞߊ߲ߓߍ߲ ߡߙߊ߬ߓߊ߰ߘߊ ߘߏ߫ ߟߋ߬،ߖߌ߬ߣߍ߫ ߝߎߕߊ߫ ߘߎ߰ߓߊ߮ ߘߏ߫ ߟߋ߬، ߓߏ߬ߞߋ߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߖߌ߬ߣߍ߫ ߖߡߊ߬ߣߊ߫ ߞߐ߰ߘߎ߯ߕߟߋ߬ߓߋ ߟߋ߬ ߘߐ߫،ߊ߬ߟߋ߫ ߟߋ߫ ߦߋ߫ ߡߙߊ߬ߓߊ߰ ߛߏ ߞߎߓߋߘߊ ߘߌ߬߸ߝߏߦߌߘߊ،ߖߌ߬ߣߍ߬ ߛߌߦߊ ߛߌߦߊߡߊ߲ ߡߊ߬ߞߍߣߍ߲ ߦߋ߲߬،ߝߎߟߊ ߣߌ߫ ߒߞߏߝߐߟߊ߫ ߟߎ߬ ߣߌ߫ ߛߏ߬ߛߏ ߟߎ߬،ߞߏ߬ߣߌ߲߬،ߝߎߟߊ߫ ߟߎ߬ ߟߋ߬ ߛߌ߰ߓߊ߮ ߝߊ߲߭ ߞߋߟߋ߲ ߘߌ߬ thumb|257.997x257.997px|ߜ߭ߥߊߟ
ߘߎ߰ߡߊ߬ߛߓߍ
ߜ߭ߥߊߟ-ߖߌ߬ߣߍ߬ ߞߊ߲ߓߍ
ߘߌ߯ߣߊ߫ ߥߟߊ߫ ߣߊߡߎ߲߫
ߌ ߓߊ߯،ߝߎߕߊ߫ ߘߎ߮ ߡߍ߲ ߦߋ߫ ߖߌ߬ߣߍ߬ ߞߊ߲ߓߍ߲ ߕߎ߲ߞߎ߲ ߄ ߝߋ߲-ߋ-ߝߋ߲ ߠߊ߫،ߊ߬ߟߎ߬ ߟߊ߫[ ߛߌ߬ߟߡߊ߬ߦߊ ߟߋ߬ ߖߘߌߣߍ߲ ߘߌ߯ߣߊ߫ ߕߐ߭ ߓߍ߯ ߘߌ߬،ߞߏ߬ߣߌ߲߬،ߡߏߙߌߜߊߣߊ߲ߧߊ ߛߓߊ߬ߕߌ߬ߣߍ߲ ߦߋ߲߬ ߞߏߛߓߍ߫،ߡߏߙߌ߫ ߛߏߡߊ ߟߎ߬ ߞߊ߬ߣߌ߲߬،ߜ߭ߥߊߟ ߘߏ߲߬ ߦߵߏ߬  ߘߎ߱ ߘߏ߫ ߟߋ߬ ߘߌ߫،ߛߌ߬ߟߡߊ߬ߦߊ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫،ߋ
ߡߙߊ߬ߘߊ߬ߘߎ߯ߟߊ
ߜ߭ߥߊߟ ߕߊ߲߲߲ߓߊ߲߲߫
ߞߎ߲߬ߓߌ߬ߦߊ߫
ߞߊ߬ߞߏ߬ߣߌ߲߬
ߕߎߓߊ߫
ߥߋ߲ߘߌ߬ - ߓߏߙߌ߬
ߞߎ߲ߛߌߕߍߟ..ߊ߬ ߣߌ߫
ߡߊߟߊ߲ߕߊ߫
ߞߊ߬ߙߊ߲ ߣߌ߫ ߖߏߦߊߟߌ
ߞߊ߬ߙߊ߲ ߝߌ߬ߟߊ ߟߋ߬ ߛߓߊ߬ߕߌ߬ߣߍ߲ ߞߏߛߓߍ߫߸ߕߎ߬ߓߊ߬ߓߎ߬ ߞߊߙߊ߲ ߣߴߊߙߊߓߎ߫]]،[ ߊߙߊߓߎ߫]{ ߦߋ߫߫ ߞߊ߬ߙߊ߲ ߘߌ߯ߣߊ ߣߌ߫ ߡߏߙߌߜߊߣߊ߲ߧߊ ߟߋ߬ ߞߏߛߐ߲߬،ߕߎ߬ߓߊ߬ߓߎ߬ ߞߊߙߊ߲ߘߋ߲ ߖߘߌߣߍ߲߫ ߞߏߛߓߍ߫،ߓߊߏ߬߸ߞߎ߲߬ߠߊߛߌ߮ ߞߊ߲߬ߙߊ߲߬ߕߊ ߟߋ߬ ߛߌߦߊߡߊ߲߫ ߦߋ߲߬߸ߓߊߏ߬،ߏ߬ ߞߊ߬ߙߊ߲߬ߕߊ ߦߋ߫ ߘߊ߲߭ ߞߊ߬ߙߊ߲߬ߓߊ߰ߘߊ ߟߋ߬ ߘߌ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߛߍ߬ߣߍ: ߛߍ߬ߣߍ ߛߎ߯ߦߊ߫ ߟߎ߬ ߓߐߣߍ߲߫ ߢߐ߲߮ ߡߊ߬ :
ߓߊߟߏߝߋ߲ ߠߎ߫ ߛߍ߬ߣߍ: ߡߊ߬ߟߏ ߣߌ߫ ߝߏߣߌ߲߫ ߛߐ߬ߛߐ ߣߌ߫ ߢߐ߭ ߥߟߊ߫ ߞߊ߬ߓߊ.
ߞߎߟߡߊ ߟߎ߫ ߛߍ߬ߣߍ : ߓߊ߬ߣߊ߲߬ߞߎ ߣߌ߫ ߥߎߛߋ߲ ߣߌ߫ ߕߌ߬ߦߊ، ߖߊߓߙߍ. ߟߊ߬ߝߏ߬ߦߟߌ߬ߕߊ ߟߎ߫ ߛߍ߬ߣߍ:
ߣߊߞߐ߫ ߞߣߐ߫ ߝߋ߲ ߠߎ߬ : ߛߊ߬ߦߌ߬ߙߊ (ߕߡߊ߬ߕߋ) ߣߌ߫ ߓߎ߬ߛߎ߲ ߣߌ߫ ߜߊ߲ ߣߌ߫ ߖߊ߰ߘߏ ߣߌ߫ ߖߊ߬ߓߊ ߣߌ߫ ߞߐ߰ߡߊ߬ߟߋ߲ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߬
ߛߋ߲߬ߓߊ߬ߞߎ߲߬ߧߊ߫
ߛߋ߲ߓߊ߬ߞߎ߲߬ߧߊ߫ ߦߋ߫ ߖߌ߬ߣߍ߬ ߞߊ߲ߓߍ߲ ߛߏߣߍ߲ ߘߏ߫ ߟߋ ߘߌ߫.
ߛߋ߲ߓߊ߬ߞߎ߲߬ߧߊ߫ ߦߋ߫ ߝߙߊߣߊ߫ ߕߌ߲߬ߞߎߘߎ߲ ߠߋ߫ ߘߐ߫ ߸ ߘߊߓߏߟߊ߫ ߡߙߊ߬ߓߊ߰ߘߊ ߣߌ߫ ߒߘߍߡߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ ߘߌ߫. ߛߋ߲ߓߊ߬ߞߎ߲߬ߧߊ߫ ߦߋ߫ ߖߌ߬ߣߍ߬ ߕߊ߲ߓߊ߲ ߘߐ߫ ߛߏߣߍ߲ ߘߏ߫ ߟߋ߬ ߘߌ߫ ߡߍ߲߫ ߣߌ߫ ߞߎߓߋߘߊ ߞߐߣߊߞߙߌ߫ ߕߍ߫ ߦߋ߫ ߞߎߘߍ߫ ߃߀߉ ߘߌ߫
ߝߊ߲ߞߊߕߏ߲ߓߏ߲߫
ߝߊ߲ߞߊߕߏ߲ߓߏ߲߫/ߦߋ߫ ߣߏߙߊߛߏߓߊ߫ ߡߙߊ߬ߘߊ߬ߘߎ߯ߟߊ ߣߐ߭ߘߎ߯ ߘߏ߫ ߟߋ߬ ߘߌ߫،ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߣߏߙߊߛߏߓߊ߫ ߞߐ߬ߘߎ߮ ߕߟߋ߬ߓߋ ߟߋ߬ ߘߐ߫߸ߊ߬ ߘߏ߲߬ ߣߏߙߊߛߏߓߊ߫ ߘߊߝߍ߬ ߘߎ߰߰ߣߍ߲ ߠߋ߬ ߘߌ߫߸ߛߍ߬ߣߍ ߣߌ߫ ߘߏ߲߬ߛߏ߬ߦߊ ߛߓߊ߬߬ߕߌ߬ߣߍ߲߫ ߞߏߛߓߍ߫߸ߊ߬ ߣߌ߫ ߓߌ߲ߦߊ߲߫ ߠߊߞߟߏߞߟߏ߫ ߟߎ߬߸ߣߏߙߊ߫ ߞߊ߬ߓߌߟߊ ߡߍ߲ ߕߐ߯ ߞߏ߫߫ ߛߎߡߊߢߌߡߦߊ ߟߎ߬߬ ߟߊ߫ ߕߏ߯ߘߊ ߟߋ߬. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߝߊ߲ߞߊߕߏ߲ߓߏ߲߫ ߦߌߟߡߊ:ߣߏߙߊߛߏߓߊ߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߗߍ߬ߞߙߐ߫ ߓߜ߭ߊ߬ߦߞߏ߫
ߗߍ߬ߞߙߐ߫ ߓߜ߭ߊ߬ߦߞߏ߫ ߕߘߍ߬ ߦߋ߫ ߡߊ߬ߟߌ ߣߊ߲߬ߕߌ߮ ߟߋ߬ ߘߌ߫߸ ߡߍ߲ ߛߐ߬ߘߐ߲߬ ߘߊ߫ ߁߉߃߇ ߞߊ߬ߙߌ߬ߝߐ ߕߟߋ߬ ߁߀ ߡߊ߬ ߜ߭ߎ߲߬ߘߊߡ߸ ߕߎ߲ߓߕߎ߫ ߕߌ߲߬ߞߎߘߎ߲ ߘߐ߫߸ ߊ߬ ߣߴߊ߬ ߛߊ߬ ߘߊ߫ ߥߛߎ ߟߊ߫ ߁߉߈߃ ߟߊ߫ ߕߊߥߎߘߋߣߌ߫.
ߓߘߍ߬ߓߘߍ߬ߟߌ ߣߌ߫ ߛߊ߬ߦߊ
߁߉߆߈ ߣߍߣߍߓߊ ߁߉ ߟߊ߫߸ ߊ߬ ߕߘߍ߬ ߘߊ߫ ߞߊ߬ߝߏ߬ ߖߊ߬ߛߏ߲߬ ߘߐ߫ ߡߍ߲ ߞߊ߬ ߡߏߘߌߓߐ߬ ߞߋߕߊ߬ ߟߊ߫ ߡߙߊ߬ߞߊ߲ ߠߊߓߋ߬߸ ߊ߬ ߣߌ߫ ߣߊ߲߬ߕߌ߰ ߁߄ ߜߘߍ߫ ߟߎ߫ ߡߎߛߊ߫ ߕߙߊߥߟߋ߫ ߕߘߍ߬ ߦߋ߫ ߡߍ߲ ߠߎ߬ ߘߐ߫. ߊ߬ ߦߋ߫ ߝߊ߬ߛߏ ߟߊߕߟߊߟߌ ߣߊ߲߬ߕߌ߰ ߘߍߘߊ (CMNL) ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߊ߬ ߣߌ߫ ߘߊ߯ߕߌ߫ ߝߊߙߌ߲ ߣߊ߲߬ߕߌ߰ ߖߟߊ ߝߣߊ߫. ߝߊ߬ߛߏ ߟߊߞߊ߲ߘߊ ߗߋߕߌ߮ ߣߌ߫ ߜߎ߲߬ߘߎ߬ߘߐ߬ ߗߋߘߊ߸ ߊ߬ ߞߊ߬ ߓߘߍ߬ߓߘߍ߬ߟߌ߬ ߕߐ߲ߓߟߏߡߊ ߘߏ߫ ߟߎ߫ ߓߌ߬ߟߊ߫ ߛߋ߲߬ߠߊ߫ ߡߍ߲ ߠߎ߬ ߦߋ߫ ߡߐ߱ ߟߎ߬ ߘߐߜߍ߬ߘߍ߲߬ ߠߊ߫߸ ߊ߬ ߜߋ߲ߜߋ߲߫ ߞߊ߬ߙߊ߲߬ߠߊ߬ߘߋ߲ ߠߎ߬ ߣߌ߫ ߞߊ߬ߙߊ߲߬ߘߋ߲߫ ߡߊ߬ߛߐ߬ߛߐ߬ߟߌ߬ߟߊ ߟߎ߬. ߊ߬ ߟߊ߫ ߓߘߍ߬ߓߘߍ߬ߟߌ߬-ߕߐ߲ߓߟߏߡߦߊ ߞߍ߬ߙߍߝߍ߬߸ ߊ߬ ߞߵߊ߬ ߘߐ߭ߘߏ߲߬ ߕߏ߬ߟߊ߲߬ߕߊ߲ ߝߣߊ߫ ߟߊ߫߸ ߊ߬ ߜߋ߲ߜߋ߲߫ ߊ߬ ߞߍ߫ ߘߊ߫ ߖߏ߬ߟߌߓߊ߬ ߊߕߑߟߋߕߌߞ ߞߑߟߐߓ ߞߊ߲ߕߌ߮ ߘߌ߫. ߊ߬ ߟߊ߫ ߞߏ߫ ߞߍߣߍ߲ ߠߎ߬ ߕߍߕߋߟߋ߲ߦߊ ߟߊ߫ (ߞߊ߬ ߡߐ߱ ߟߎ߬ ߡߌ߬ߘߵߊ߬ ߢߡߊߟߐ߲ߓߊߟߌ ߡߊ߬)߸ ߏ߬ ߞߊ߬ ߡߊ߬ߟߌ ߜߍ߲߫ ߊߝߙߌߞߌߞߊ ߟߎ߬ ߣߌ߫ ߢߐ߲߯ߕߍ߫ ߞߏ ߟߎ߬ ߘߐ߫ ߛߊ߲߬ ߞߋߟߋ߲߫ ߞߎ߲߬ߕߊ߮ ߞߘߐ߫.
ߊ߬ ߞߊ߬ ߞߐߘߏ߲ߓߊ߮ ߟߎ߬ ߘߊߕߐߘߐ߲߫ (ߞߊ߬ ߛߌߟߊ ߕߍ߰ ߊ߬ߟߎ߬ ߢߍ߫ ߊ߬ߟߎ߫ ߝߊ߲߬ߞߊ ߟߊߥߊ߬ߙߊ ߘߐ߫) ߛߌߟߊߞߊ߲ߖߌ߯ߟߌ ߘߐ߫ ߡߍ߲ ߞߍ߫ ߘߊ߫ ߞߊ߲ߕߌ߯ ߞߘߐ߫ ߡߏߘߌߓߐ߬ ߞߋߕߊ߬ ߓߊߘߍ ߝߍ߬ ߁߉߇߇ ߟߊ߫. ߊ߬ ߣߌ߫ ߞߛߌ߬ߡߊ ߘߎߞߊ߰ߙߊ߫ ߣߌ߫ ߞߊ߬ߙߌߡߎ߲߬ ߘߊ߲߬ߓߟߍ߫ ߟߎ߫ ߡߌ߬ߣߊ߬ ߘߊ߫ ߡߎߛߊ߫ ߕߙߊߥߟߋ߫ ߓߟߏ߫ ߞߵߊ߬ ߕߘߍ߬ ߊ߬ߟߎ߬ ߦߋ߫ ߟߊ߬ߘߍ ߘߏ߫ ߞߊ߲߬ ߛߓߍߘߊ ߟߊ߫߸ ߏ߬ ߞߍ߫ ߘߊ߫ ߞߏ߲ߞߏߜߍ ߂߈\߁߉߇߈ ߠߊ߫. ߊ߬ ߟߊߖߌ߰ ߘߊ߫ ߛߏ߬ߙߌ߬ߡߊ߬ߘߋ߲ ߛߊ߯ߘߊ߫ ߝߌߟߊߣߊ߲ ߘߐ߫. ߊ߬ ߕߊ߬ ߘߊ߫ ߞߊ߬ ߥߴߊ߬ ߘߌ߫ ߕߊߥߎߘߋߣߌ߫߸ ߊ߬ ߝߊ߰ ߘߊ߫ ߦߋ߲߬ ߡߎߛߊ߫ ߕߙߊߥߟߋ߫ ߟߊ߫ ߣߊ߲߬ߕߌ߰ ߗߋߣߍ߲ ߘߏ߫ ߓߟߏ߫߸ ߡߍ߲ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ (l'adjudant) ߟߊ߬ߛߌ߬ߘߊ߲ ߡߎߛߊ߫ ߞߡߊ߬ߙߊ߬ ߓߟߏ߫.
ߝߘߎ ߣߌ߫ ߘߋ߲ߓߦߊ
ߝߘߎߡߊ߫ ߛߊ߬ߓߊ߫ ߟߋ߬ ߕߘߍ߬ ߦߋ߫ ߗߍ߬ߞߙߐ߫ ߓߜ߭ߊ߬ߦߞߏ߫ ߞߎ߲߬߸ ߊ߬ ߞߊ߬ ߊߌߛߊߕߊ߬ ߞߟߍ߬ߕߌ߮ ߞߙߏ߬ߡߊ ߝߘߎ߫ ߁߉߆߂ ߟߊ߫ (ߊߌߛߊߕߊ߬ ߘߎ߲ߓߎߦߊ߫ ߟߋ߬ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߘߐ߫) ߊ߬ ߞߊ߬ ߘߋ߲߫ ߝߌ߬ߟߊ߫ ߛߐ߬ߘߐ߲߬ ߏ߬ ߝߍ߬߸ ߡߎߛߊ߫ ߓߜ߭ߊ߬ߦߞߏ߫ ߣߌ߫ ߡߊߡߊ߬ ߓߜ߭ߊ߬ߦߞߏ߫. ߁߉߇߆ ߟߊ߫߸ ߣߍߣߍ߫ ߓߦߊ߬ߓߊ ߛߌ ߝߘߎ߫ ߘߴߊ߬ ߓߟߏ߫߸ ߏ߬ ߞߊ߬ ߘߋ߲ߡߛߏ߫ ߞߋߟߋ߲߫ ߠߋ߬ ߛߐ߬ߘߐ߲߬ ߞߊߕߌ ߊߛߋߕߎ߬ ߓߜ߭ߊ߬ߦߞߏ߫߸ ߏ߬ ߟߋ ߕߘߍ߬ ߘߊ߫ ߓߙߊߡߊߖߊ߲ߓߊ߲ ߘߐ߫ ߞߏߕߌ߯ ߝߟߐ߫ ߞߘߐ ߡߏߘߌߓߐ߬ ߛߘߌ߬ߓߋ߫ ߝߍ߬ ߂߀߁߁ ߠߊ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߣߊ߲߬ߕߌ߮ ߦߌߟߡߊ:ߕߐ߲ߓߟߏߡߊ ߦߌߟߡߊ:ߞߊ߬ ߛߊ߬ ߕߊߥߎߘߋߣߌ߫
ߊߝߙߌߞߌ߬ ߞߐ߬ߘߎ߮
ߊߝߙߌߞߌ߬ ߞߐ߬ߘߎ߮߸ ߥߟߊ߫ ߊߝߙߌߞߌ߬ ߞߐ߬ߘߎ߰ߝߊ߲ ߥߟߊ߫ ߞߐ߬ߘߎ߰ ߊߝߙߌߞߌ߬ ߦߋ߫ ߕߌ߲߬ߞߎ߬ߘߎ߲߬ ߟߊߝߏ߬ߓߊߟߌ (ߡߍ߲ ߕߍ߫ ߕߍߡߊ߬) ߟߋ߬ ߘߴߊߝߙߌߞߌ߬ ߜߙߋ ߞߐ߬ߘߎ߰ߝߊ߲ ߘߐ߫. ߞߋ߬ߟߋ߲߬ߠߊ߬ ߕߐ߯ ߟߊߘߤߊ߬ߣߍ߲߫ ߕߍ߫ ߕߌ߲߬ߞߎߘߎ߲ ߢߍ߫ (ߊ߲߬ߜ߭ߌ߬ߟߋ߬ߞߊ߲ ߘߐ߫)߸ ߊ߬ ߣߴߊ߬ ߦߋ߫ ߞߟߌ߫ ߟߊ߫ ߕߎ߬ߡߊ ߘߏ߫ ߟߎ߫ ߟߊ߫ ߕߟߋ߬ߓߋ ߘߐ߫ ߒߕߋߟߋ߲ߡߊ߬ ߞߏ߫ ߟߌ߲ߓߊ߲߫ ߡߊ߲ߞߊ߲ ߝߍ߬ߟߊ ߘߌ߫ ߡߏߙߌߕߊߣߌ߲߫߸ ߊ߬ ߣߌ߫ ߋߗ߭ߌߔߑߕߌ߬ ߛߑߥߍߖ߭ ߥߏ߬ߦߏ ߘߌ߫ ߕߟߋ߬ߓߐ ߘߐ߫.
ߊߝߙߌߞߌ߬ ߖߡߊ߬ߣߊ߬ߘߋ߲ ߜߝߐ߬ߟߌ (߂߀߀߀)
ߡߊ߲߬ߕߏ߲߫ ߘߍ߬ߣߍ߲ ߠߊ߫ ߘߊ߲߬ߠߊ߬ߕߍ߰ߟߌ ߞߊ߬ ߓߍ߲߬ ߕߌ߲߬ߞߎߘߎ߲ ߓߐߕߏ߲߫ ߞߏ ߡߊ߬߸ ߏ߬ ߟߋ ߦߋ߫ ߡߊ߬ߙߐߞߎ߬߸ ߊߟߌߗ߭ߋߙߌ߫߸ ߕߎߣߛߌ߫߸ ߟߓߌ߫߸ ߋߗ߭ߌߔߎߕߌ߬߸ ߛߎ߬ߘߊ߲߫߸ ߊ߬ ߣߌ߫ ߛߤߊߙߊ߫ ߕߟߋ߬ߓߐ߸ ߏ߬ ߡߍ߲ ߦߋ߫ ߢߐ߲߯ߡߊߞߟߍ߫ ߘߎ߯ߞߟߏ ߘߌ߫ ߡߊ߬ߙߐߞߎ߬ ߣߌ߫ ߛߤߊߙߊߥߌ ߞߊ߲ߓߍ߲ ߖߘߍ߬ߞߍ߬ߒ߬ߞߏ߬ߘߌ ߟߎ߫ ߕߍ߫. ߊߝߙߌߞߌ߬ ߘߍ߭ ߝߣߊ߫ ߦߴߏ߬ ߟߊߡߎߣߎ߲ߧߊ ߘߊ߲߬ߠߊߕߍ߰ ߟߊ߫߸ ߝߴߊ߬ߟߎ߬ ߦߋ߫ ߡ.ߟ.ߛ ߝߐ߲ߞߐߢߐ߲߯ߦߊ ߡߍ߲ ߞߍ߫ ߟߊ߫ ߞߊ߬ ߛߎ߬ߘߊ߲߫ ߢߌ߬ߣߊ߬ߓߐ ߘߴߊ߬ ߘߐ߫. ߛߊ߯ߤߟߌ ߡߍ߲ ߦߋ߫ ߛߤߊߙߊ߫ ߕߌ߬ߢߍ߬ߞߏ߲ߞߏ ߞߐ߬ߘߎ߮ ߘߐ߫߸ ߦߋ߲߬ ߘߌ߫ ߛߋ߫ ߖߊ߬ߕߋ߬ ߟߊ߫ ߞߐ߬ߘߎ߰ ߊߝߙߌߞߌ߬ ߥߙߏ߬ߘߎ߰ߝߊ߲ ߓߐߕߏ߲ ߘߌ߫. ߊߛߌߔߊ߲߫ ߛߏ߫ ߝߌ߬ߟߊ߬ ߟߎ߫ ߦߋ߫ ߊߝߙߌߞߌ߬ ߞߐ߬ߘߎ߮ ߘߐ߫߸ ߏ߬ ߟߎ߫ ߟߋ߬ ߦߋ߫ ߛߋߏߕߊ߫ ߣߌ߫ ߡߋߟߌߟߊ߫ ߟߎ߫ ߘߌ߫߸ ߊ߬ ߣߌ߫ ߔߌߟߖ߭ߊ ߛߏߓߋߙߊߣߌߦߊ߫. ߊ߬ ߘߌ߫ ߖߊ߬ߕߋ߬ ߟߊ߫ ߝߣߊ߫ ߞߊ߬ ߡߊߟߌߕߌ߬ ߟߊߕߘߍ߬ ߊ߬ ߘߐ߫߸ ߊ߬ ߣߌ߫ ߓߙߌߕߊ߲ߓߊ߫ ߣߌ߫ ߊߛߌߔߊ߲߫ ߣߌ߫ ߔߕߏߞߌ߫ ߟߎ߫ ߣߴߌߕߊߟߌ߫ ߕߌ߲߬ߞߎߘߎ߲ ߘߏ߫ ߟߎ߫߸ ߦߏ߫ ߗ߭ߌߓߙߊߟߑߕߊ߬߸ ߞߣߊߙߌ ߕߌ߲߸ ߡߊߘߍߙߊ߫߸ ߊߖ߭ߏߙߍߛ߸ ߟߊ߲ߔߋ߬ߘߎߛߊ߬ ߣߌ߫ ߟߊ߲ߔߌߦߏߣߌ߫ ߟߎ߫ ߡߍ߲ ߠߎ߬ ߞߊߛߎ߬ߘߎ߲߬ ߊ߬ߟߎ߬ ߥߟߊ߫ ߛߘߎ߬ߡߊ߲߫ ߊߝߙߌߞߌ߬ ߟߊ߫ ߋߙߐߔߎ߬ ߘߌ߫.
ߓߍߙߌߓߍߙߌ ߟߎ߬ ߛߌ߰ߣߍ߲߫ ߕߘߍ߬ ߦߴߊߝߙߌߞߌ߬ ߞߐ߬ߘߎ߮-ߕߟߋ߬ߓߋ ߘߐ߫ ߞߊ߬ߦߌ߯ ߘߐ߬ߝߐ߫ ߟߊߡߙߊ߬ߣߍ߲ ߠߎ߬ ߘߊߡߌ߬ߣߊ߬ ߕߎߡߊ ߟߊ߫߸ ߏ߬ ߞߍ߫ ߘߴߊߝߙߌߞߌ߬ ߞߐ߬ߘߎ߮ ߞߍ߫ ߕߎߡߊ ߟߋ߬ ߟߴߊߙߊߓߎ ߟߎ߬ ߓߘߊ ߘߌ߫. ߝߊ߯ߘߐߞߍ߫ ߥߐߙߐ߲ߥߌߟߊߣߊ߲ ߣߌ߫ ߛߋߦߌ߲ߣߊ߲ ߠߎ߬ ߟߊ߫߸ ߊ߬ߙߊ߬ߓߎ ߟߎ߬ ߥߟߌ߬ ߘߴߊߙߊߓߎ߫ ߕߌ߲ߡߎߣߎ߲ ߘߐ߫ ߞߊ߬ ߦߌ߬ߙߌ߲߬ߘߌ߫ ߕߌ߲߬ߞߎߘߎ߲ ߘߐ߫ ߦߋ߲߬ ߛߌ߬ߟߊ߬ߡߊ ߟߎ߬ ߟߊ߫ ߞߐ߲ߛߐ߲ߧߊߟߌ ߞߎ߲߬ߝߟߐ ߟߎ߬ ߘߐ߫. ߡߌ߬ߙߌ߲߬ߘߌ ߣߌ߲߬ ߞߊ߬ ߡߌ߬ߙߌ߲߬ߘߌ߬ ߘߋ߬ߣߍ߲ ߠߎ߬ ߛߏ߯ߙߏ߫ ߦߙߐ߫ ߛߌߦߊߡߊ߲߫ ߠߎ߫ ߘߐ߫߸ ߊ߬ߟߎ߬ ߛߌߦߊߡߊ߲߫ ߞߏ߬ߣߌ߲߬ ߓߍߙߌߓߍߙߌ ߟߎ߬ ߣߌ߫ ߋߗ߭ߌߔߑߕߌߞߊ ߟߎ߬ ߓߍ߯ ߡߴߊ߬ߟߎ߫ ߓߊ߬ߛߊ߲߬ ߊ߬ߙߊ߬ߓߎ ߟߎ߬ ߣߴߊ߬ߟߎ߫ ߟߊ߫ ߣߊߡߎ߲ ߣߴߊ߬ߟߎ߫ ߟߊ߫ ߟߊ߲߬ߘߊ ߟߎ߬ ߢߣߊ߫ ߘߋ߬. ߒ߬ߓߊ߬ ߊ߬ߙߊ߬ߓߎ߬ߦߊ߬ߟߌ ߣߌ߫ ߛߌ߬ߟߡߊ߬ߦߊ߬ߟߌ ߟߎ߬ ߟߋ߬ ߞߍ߫ ߘߴߊߝߙߌߞߌ߬ ߞߐ߬ߘߎ߮ ߓߐߞߊ߬ߕߍ߬ߘߍ ߣߴߊ߬ ߟߐ߲ߣߌ߲ߦߊ ߟߎ߬ ߞߍ߫ ߓߍ߯ߟߛߊ ߘߌ߫ ߞߊ߬ߦߌ߯.
ߊߝߙߌߞߌ߬ ߞߐ߬ߘߎ߰ ߖߡߊߣߊ ߟߎ߬ ߣߐ߬ ߦߴߊ߬ߟߎ߫ ߟߊ߫ ߗߍ߯ߕߊߟߌ ߣߌ߫ ߛߌߦߊ ߣߌ߫ ߣߊߡߎ߲ ߣߌ߫ ߞߊ߲ߞߏ ߡߊߟߐ߲ߠߌ߲ ߣߌ߫ ߊߖ߭ߌ߫ ߕߟߋ߬ߓߋ ߡߌ߬ߙߌ߲ ߥߊ߬ߙߊ ߟߊ߫߸ ߒ߬ߓߊ߬ ߕߊ߯ߛߋ߲ ߏ߬ ߘߊߡߌ߬ߣߊ߬ ߘߊ߫ ߞߓߊߣߎ߲ߞߎ ߥߎ߬ߛߎ ߌ.ߡ.ߢ ߁߀߀߀߀ ߠߊ߫ ߗ߭ߎߟߎߛ ߛߎߡߊ߲ߠߌ߲ ߘߐ߫ ߋߗ߭ߌߔߎߕߌ߬ ߞߘߐ߬ߡߊ߲ ߢߍߝߍ߬߸ ߛߌ߬ߟߡߊ߬ߦߊ ߣߌ߬ߣߌ߬ߟߌ ߓߘߊ߫ ߟߊߞߙߐ߬ߛߌ߫ ߊߝߙߌߞߌ߬ ߞߐ߬ߘߎ߮ ߘߐ߫߸ ߡߍ߲ ߘߐ߫ ߣߴߊ߬ ߕߌ߲߬ߞߎߘߎ߲ ߓߘߊ߫ ߞߍ߫ ߛߌ߬ߟߊ߬ߡߊ߬ ߕߌ߲ߞߎߘߎ߲ ߘߏ߫ ߘߌ߫. ߊߝߙߌߞߌ߬ ߞߐ߬ߘߎ߮ ߓߘߊ߫ ߞߏߟߏ߲ߛߏ߫ ߊߖ߭ߌ߫ ߕߟߋ߬ߓߋ ߘߐ߫ ߘߎ߰ߡߊ߬ߛߓߍ ߣߌ߫ ߓߘߍ߬ߓߘߍ߬ߟߌ ߘߊߞߎ߲ ߠߎ߬ ߘߐ߫߸ ߞߊ߬ ߊߝߙߌߞߌ߬ ߕߟߋ߬ߓߐ-ߞߐ߬ߘߎ߮ ߕߍߡߟߊ ߕߌ߲߬ߞߎߘߎ߲ ߛߏ߯ߙߏ߫.
ߞߊ߬ߙߏ߲߬ߞߊ߲߫ ߘߎ߲ߓߎߦߊ߫
ߡߊ߲߬ߛߊ߫ ߞߊ߬ߙߏ߲߬ߞߊ߲߫ ߘߎ߲ߓߎߦߊ߫ ߕߘߍ߬ ߦߋ߫ ߣߏߙߊߛߏߓߊ߫ ߡߊ߲߬ߛߊ ߟߋ߬ ߘߌ߫ ߝߊ߯ߘߐߞߍ߫ ߁߉߲ ߞߎ߲߬ߕߊ߮ ߞߘߐ߫. ߊ߬ ߕߋ߬ߟߋ ߣߌ߫ ߟߊ߭ߖߌ߬ ߎߡߊߙߎ߫ ߕߊߟ ߕߋ߬ߟߋ ߣߌ߫ ߛߊ߬ߡߏ߬ߙߌ߫ ߕߟߋ ߟߎ߬ ߓߍ߲߬ ߘߊ߫.
ߎߡߊߙߎ߫ ߣߴߊ߬ ߘߋ߲ߞߍ߫ ߕߋ߬ߟߋ
ߞߊ߬ߙߏ߲߬ߞߊ߲߫ ߞߙߏ߬ߡߊ߫ ߟߊ߫ ߘߐ߬ߝߐ ߟߐ߲ߣߍ߲߫ ߕߍ߫ ߓߘߍ߫ ߞߍ߫߸ ߡߍ߲ ߣߍ߲ ߟߐ߲ߣߍ߲߫ ߦߴߊ߬ ߘߐ߫߸ ߏ߬ ߟߐ߲ߣߍ߲߫ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߛߌߟߊ ߟߋ߬ ߝߍ߬. ߛߋߞߎ߫ ߎߡߊߙߎ߫ ߕߊߟ ߕߘߍ߬ ߦߋ߫ ߝߊ߰ߡߊ߬ߦߊ ߟߊ߫ ߕߎ߬ߡߊ ߡߍ߲ ߠߊ߫߸ ߊ߬ ߕߘߍ߬ ߦߋ߫ ߓߙߊߞߊ߫ ߢߌߣߌ߲߫ ߝߋ߲ ߠߎ߬ ߗߋ߫ ߟߴߏ߬ ߡߊ߬ ߞߍ߬ߣߍ߲ ߏ߬ ߟߊ߫ ߥߊߟߖߌߦߊ ߞߏߛߐ߲߬߸ ߊ߬ ߕߏ߫ ߘߴߏ߬ ߟߋ ߘߊߞߘߐ߫ ߝߎߚߎ߫ ߝߏ߫ ߞߊ߬ ߥߵߊ߬ ߛߵߊ߬ ߟߊ߫ ߛߊ߬ߦߊ ߟߊ߫.
ߎߡߊߙߎ߫ ߕߊߟ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߘߋ߲ߞߍ߫ ߛߋ߰ߘߎ߬ ߡߍ߲ ߠߊߛߌ߰ ߘߴߊ߬ ߣߐ߭ ߘߐ߫߸ ߏ߬ ߞߵߊ߬ ߓߟߏߘߐߓߍ߲߬ ߣߏ߯ߙߊ߫ ߞߟߍ߬ ߞߊ߲ ߡߊ߬. ߒ߬ߓߊ߬ ߞߊ߬ߙߏ߲߬ߞߊ߲߫ ߣߴߊ߬ ߟߊ߫ ߡߊ߲߬ߛߊ߬ߟߊ ߞߵߏ߬ ߟߋ ߟߊߓߍ߲߬ ߝߊ߲߬ߞߊ ߟߊ߫ ߥߏߎ߫߹ ߞߊ߬ ߛߋ߰ߘߎ߬ ߘߊ߬ߘߌ߬ ߞߵߊ߬ ߛߐ߰ߙߊ߲߬ߧߊ ߟߎ߬ ߟߊߡߙߊ߬ ߞߵߏ߬ ߞߴߊ߬ ߟߊ߫ ߟߊ߬ߥߛߊ ߕߐ߰ߡߊ߬ߛߙߋ ߘߌ߫.
ߛߊ߭ߡߏ߬ߙߌ߬ ߞߟߍ
ߊ߬ߟߌ߬ߡߊ߯ߡߌ߲߫ ߛߊ߭ߡߏ߬ߙߌ߬ ߞߍߣߍ߲ ߓߊߕߍ߫ ߟߊߡߌߣߌ߲ ߞߍ߬ߟߍ ߞߊ߲߬߸ ߊ߬ ߟߊ߫ ߞߍ߬ߟߍ ߛߋ߫ ߘߊ߫ ߞߏߟߏ߲ߞߊߟߊ߲߫ ߡߊ߬߸ ߊ߬ ߞߊ߬ ߛߎ ߛߌ߰ ߣߏߙߊߛߏߓߊ߫ ߖߌ߲߭ ߘߟߊ߫ ߞߊ߬ ߛߏ߬ߙߌ߬ ߊ߬ߟߎ߫ ߞߟߍ߬ ߟߊ߫߸ ߞߊ߬ߙߏ߲߬ߞߊ߲߫ ߘߊ߬ߘߌ߬ ߘߊ߫ ߞߍ߬ߟߍ ߏ߬ ߟߋ ߘߐ߫߸ ߊ߬ ߞߊ߬ ߖߐ ߡߌ߲߬ ߛߊ߬ߡߘߎ߬ߜߍ߫ ߕߎ߬ߙߋ߫ ߢߍ߫. ߊ߬ߟߌ߬ߡߊ߯ߡߌ߲߫ ߞߊ߬ ߛߋ߰ߘߎ߬ ߛߐ߰ߙߊ߲߬ߧߊ ߏ߬ ߟߎ߬ ߡߞߊߣߌ߲߫ ߊ߬ ߟߊ߫ : «ߞߏ߫ ߊ߬ ߝߐ߫ ߘߊ߫ ߒ ߢߣߊ߫ ߞߏ߫ ߊߟߎ ߟߋ߬ ߞߊ߬ ߟߊ߭ߖߌ߬ ߎߡߊߙߎ߫ ߘߋ߲ߞߍ߫ ߝߊ߱ ߦߊ߲߬؟ ߞߊ߬ߙߏ߲߬ߞߊ߲߫ ߞߵߊ߬ ߖߋ߬ߓߌ߬ ߞߏ߫ ߒߠߋ ߡߴߊ߬ ߝߊ߱ ߘߋ߬߸ ߤߊߞߍ ߟߋ߬ ߞߵߊ߬ ߝߊ߰: ߓߊߏ߬ ߊ߬ ߝߊ߬ ߓߊߟߏߣߍ߲߫ ߕߘߍ߬ ߦߋ߫ ߕߎ߬ߡߊ ߡߍ߲ ߠߊ߫߸ ߊ߲ ߠߎ߬ ߕߘߍ߬ ߦߴߊ߬ ߓߙߊߞߊ߫ ߢߌߣߌ߲߫ ߠߊ߫ ߟߋ߬ ߛߐ߲߬ ߞߘߊߎ߫߸ ߏ߬ ߘߎߓߊ߫ ߘߴߊ߲ ߢߍ߫ ߞߏ߫ ߊߟߊ߫ ߞߴߊ߲ ߢߌ߲߭ ߛߋ߫ ߊ߲ ߠߊ߫߸ ߊ߲ ߞߵߊ߬ߟߋ߬ ߘߐߥߟߏߣߍ߲ ߦߴߊ߲ ߠߎ߬ ߞߎ߲߬ߠߊ߫ ߟߏ߲ ߘߏ߫ ߏ߬ ߟߋ ߘߐ߫ ߞߴߊ߬ ߣߊ߬ߣߍ߲߫ ߦߴߊ߲ ߞߟߍ߬ ߞߊ߲ ߡߊ߬. ߊ߬ߟߌ߬ߡߊ߯ߡߌ߲ ߞߵߊ߬ ߛߐ߰ߙߊ߲߬ߧߊ ߟߎ߬ ߡߞߊߣߌ߲߫ ߏ߬ ߟߋ ߘߐ߫»ߞߊ߬ ߓߊ߲߫ ߞߵߏ߬ ߟߊ߫ ߥߊ߫ ߘߌ߲ߜ߭ߌߙߊߦߌߞߊ ߟߎ߬ ߡߊ߬ ߞߏ߫ ߊ߬ߟߎ߬ ߦߴߊ߬ ߓߊ߬ߘߍ ߞߍ߫.
ߓߙߊߓߐ ߣߌ߫ ߟߊ߬ߥߛߊ ߟߎ߬ ߢߊ߰ߢߊ߮ ߟߎ߫ ߘߐ߫
ߡߊ߲߬ߛߊ߫ ߞߊ߬ߙߏ߲߬ߞߊ߲߫ ߕߋ߬ߟߋ ߘߐ߫ ߊ߬ ߣߌ߫ ߡߊ߲߬ߘߋ߲߫ ߖߡߊߣߊ ߟߎ߫ ߛߌߦߊߡߊ߲߫ ߘߐ߫߸ ߕߊߣߊ߲ߓߊ ߣߌ߫ ߕߊߣߊ߲ߣߍ߲ ߠߎ߬ ߟߋ߬ ߕߘߍ߬ ߦߋ߫ ߛߏ ߟߎ߬ ߞߣߐ߫ ߡߍ߲ ߠߎ߬ ߕߘߍ߬ ߦߋ߫ ߝߐ߫ ߟߴߊ߬ ߟߊ߫ ߖߡߊ߬ߣߊ߬ߘߋ߲ ߠߎ߬ ߓߟߏ߫ ߞߍ߬ߟߍ ߟߊ߬ߥߛߊ ߟߎ߬ ߛߐ߬ߘߐ߲ ߞߐ ߣߌ߫ ߞߟߍ߬ߘߋ߲ ߠߎ߬ ߟߊ߫ ߓߙߊߓߐ ߟߎ߬ ߘߐ߫ ߞߍ߬ߣߍ߲߸ ߏ߬ ߘߏ߫ ߟߎ߫ ߦߋ߫ ߡߊ߬ߙߊ ߘߐ߫ ߣߏ߯ߙߞߊ ߟߎ߬ ߓߟߏ߫ ߡߎߣߎ߲߬߸ ߡߍ߲ ߝߐߟߌ߫ ߓߟߏ ߘߏ߫ ߦߋ߫ ߗߍ߬ߘߎ߬ߣߎ߲߬ߕߊߣߊ߲ ߘߌ߫߸ ߏ߬ ߟߎ߬ ߘߏ߫ ߟߋ߬ ߦߋ߫: ߕߊߣߊ߲ߓߊ ߣߌ߫ ߕߊߣߊ߲ߣߍ߲ ߠߎ߬ ߘߌ߫.
ߗߍ߬ߘߎ߬ߣߎ߲߬ߕߊߣߊ߲ ߢߊ߰ߢߊ߮ ߓߊ߯ ߞߍ߫ ߞߍ߫ ߟߊ߫ ߟߏ߲߫߫ ߡߍ߲ ߞߊ߬ߙߏ߲߬ߞߊ߲ ߥߎߟߋ߲ ߠߊ߫ ߗߍ߬ߞߎ߲߬ ߜߙߋ ߞߘߐ߬ߡߊ߲߫ ߣߌ߫ ߜߙߋ߫ ߞߘߐ߬ߡߊ߲߫ ߜߘߍ߫ ߡߍ߲ ߠߎ߬ ߦߋ߫ ߣߏߙߊߛߏߓߊ߫ ߘߎ߱ ߞߣߐ߫ ߏ߬ ߟߎ߫ ߓߍ߯ ߕߘߍ߬ ߦߋ߫ ߘߏ߲߬ ߠߊ ߡߐ߱ ߞߊ߲ߠߊ ߞߊ߬ ߓߐ߫ ߓߙߊ ߘߐ߫ ߏ߬ ߟߏ߲߫ ߢߊ߰ߢߊ߮ ߘߐ߫.
ߦߟߌߡߊߛߙߋ ߟߎ߬
ߦߌߟߡߊ:ߊߝߙߌߞߌ߬ ߡߊ߲߬ߛߊ߬ ߞߘߐ ߦߌߟߡߊ:ߞߏߟߏ߲ߞߊߟߊ߲߫ ߦߌߟߡߊ:ߣߏߙߊߛߏߓߊ߫
ߘߎ߰ߞߟߏ߫ ߘߐ߬ߝߐ߫ ߥߛߎ߬ ߣߊ߯ߣߌ߲߫ ߕߐ߬ߝߍ߬ߦߊ߫
ߘߎ߰ߞߟߏ ߝߘߊ߫ ߕߎ߬ߡߊ ߕߋ߬ߟߋ ߟߊ߫ ߸ ߊ߬ ߥߊߦߌ߲ߡߊ ߖߍ߲ߛߍ߲ߣߍ ߠߋ߬ ߕߘߍ߬ ߸ ߊ߬ ߣߊ߬ ߘߊ߫ ߟߊߘߍ߬ ߞߊ߬ ߡߐ߲ ߢߐ߲߰ ߡߊ߬ ߞߊ߬ ߞߍ߫ ߜߟߎߞߘߎ ߘߌ߫ ߸ߞߊ߬ ߕߊ߬ߡߌ߲߬ ߛߌ߲߬ߓߌ߬ ߟߊ߫ ߸ ߊ߬ ߣߌ߫ ߞߊ߬ ߕߊ߬ߡߌ߲߬ ߛߎߡߊ߫ ߟߊ߫ ߸ ߊ߬ ߥߊߦߌ߲߫ ߘߏ߫ ߟߋ߬ ߞߎ߲߰ߛߎ߲ ߘߌ߫ : (ߏߜ߭ߖ߭ߌߗ߭ߍߣ) ߸ߘߏ߫ ߦߋ߫ ߖߌߛߎ߲ ߘߌ߫ : ߤߌߘߙߏߖ߭ߍ߲) ،ߥߊߦߌ߲ ߛߎ߯ ߝߌ߬ߟߊ ߏ߬ ߟߎ߬ ߟߋ߫ ߣߊ߬ߣߍ߲߫ ߟߊ߬ߘߍ ߟߊ߫ ߞߊ߬ ߞߍ߫ ߖߌ ߘߌ߫ ߸ ߞߊ߬ ߞߎ߲߰ߛߎ߲ ߘߏߣߍ߲߫ ߓߊ߬ߛߊ߲߬ ߥߊߦߌ߲߫ ߛߎ߯ ߜߘߍ߫ ߓߏ߲߬ߓߊ߫ ߢߣߊ߫ ߸ ߏ߬ ߕߐ߯ ߞߏ߫ ߛߍ߯ߛߎ߲ (ߊߖߐߕ/ߥߟߊ߫ ߣߌߕߙߏߖ߭ߍߣ) ߸ߞߵߏ߬ ߟߎ߬ ߟߊߘߍ߬ߣߍ߲ ߞߍ߫ ߝߢߐ ߘߌ߫ ߸ ߝߢߐ ߏ߬ ߟߋ ߓߌߘߌ߲ߞߊ߲ ߠߡߊ ߘߏ߲߰ߣߍ߲߫ ߘߎ߰ߞߟߏ ߡߊ߬ ߸ ߞߊ߬ ߞߍ߫ ߡߐ߲ߕߐ߲ ߘߌ߫ ߘߎ߱ ߟߊߡߌߣߌ߲ ߘߐ، ߡߐ߲ߕߐ߲ ߏ߬ ߟߋ (ߊߕߡߏߛߑߝߍߙ) ߘߌ߫ ߕߎ߬ߓߊ߬ߓߎ߬ ߞߊ߲ ߘߐ߫ ߸ߛߊ߲ߝߌ߲ ߣߌ߫ ߛߊ߲ߖߌ ߣߌ߫ ߣߌߟߊߞߟߌ߫ ߝߢߐ ߓߍ߯ ߦߋ߫ ߡߐ߲ߕߐ߲ ߏ߬ ߟߋ ߘߐ߫ ߸ ߒ߬ߓߊ߬ ߛߊ߲ߖߌ ߣߌ߫ ߞߎ߲߰ߛߎ߲ ߏ߬ ߟߎ߬ ߟߋ߬ ߞߍߣߍ߲߫ ߢߣߊߡߦߊ ߛߓߊߓߎ ߘߌ߫ ߘߎ߰ߞߟߏ ߞߊ߲߬ ߸ߢߣߊߡߊ ߏ߬ ߟߎ߬ ߟߋ߬ ߝߍߘߍ߲ߝߋ߲ ߠߎ߬ ߣߌ߫ ߣߌߡߊߝߋ߲ ߠߎ߬ ߘߌ߫ ߘߎߢߊ߫ ߘߐ߫ ߣߌ߲߬ ߸ ߒ߬ߓߊ߬ ߥߊߦߌ߲ ߠߎ߬ ߟߊߘߍ߬ ߕߎߡߊ ߞߊ߬ ߞߍ߫ ߘߎ߰ߞߟߏ ߘߌ߫߸ ߏ߬ ߟߋ ߘߎ߱ ߟߊ߫ ߖߙߎߡߎ߲ߦߊ ߕߎ߬ߡߊ ߘߌ߫، ߊ߬ ߝߐ߫ ߟߊ߫ ߥߊߦߌ߲ ߠߋ߫ ߡߊ߬ ߝߊ߬ߙߊ߲߬ߛߌ߬ ߞߊ߲ ߘߐ߫ ߞߏ߫ (ߜ߭ߊߖ߭).
ߢߣߊߡߦߊ ߞߎ߲߬ߓߐ ߘߎ߱ ߞߊ߲߬
ߢߣߊߡߦߊ ߞߎ߲߬ߝߟߐ ߛߐ߰ ߘߊ߫ ߝߍߘߍ߲ߝߋ߲ ߠߎ߬ ߟߋ ߞߍ߫ ߡߊ߬ ߘߎ߱ ߞߊ߲߬ ߸ ߞߊ߬ ߣߊ߬ ߣߌߡߊߝߋ߲ ߠߎ߬ ߞߵߊ߬ ߞߊ߲߬ ߏ߬ ߞߐ߫ ߸ ߒ߬ߞߊ߬ ߣߌ ߖߙߎߡߎ߲ߦߊ߫ ߘߊ߫ ߢߊ߫ ߡߍ߲ ߸ ߡߐ߱ ߟߊ߫ ߟߐ߲ߠߌ߲ ߘߐ߯ߡߊ߲߫ ߊߟߊ߫ ߜߎ߲߬ߘߎ ߏ߬ ߟߎ߬ ߢߊߟߐ߲߫ ߡߊ߬ ߸ ߣߌߡߊߝߋ߲ ߠߎ߬ ߘߊߟߌ ߕߊ߬ߡߌ߲߬ ߘߊ߫ ߝߘߊ߫ ߟߊ߫ ߝߎߙߙߎ߫ ߸ ߝߏ߫ ߞߣߊ߬ ߛߋ߫ ߡߐ߱ ߓߐߛߎ߲߫ ߝߟߐ ߟߎ߬ ߛߋ ߡߊ߬ ߘߎ߱ ߞߊ߲߬ ߞߐ ߟߊ߫.
/ߖߊ߲߬ߕߏ߬ߒߘߐ : ߟߐ߲ߞߏ ߣߌ߫ ߘߌ߯ߣߊߕߌ߮ ߓߍ߯ ߓߍ߲߬ ߠߴߊ߬ ߡߊ߬ ߞߏ߫ ߘߎ߱ ߣߴߊ߬ ߞߊ߲߬ߝߋ߫ ߢߣߊߡߊ ߝߊ߲߬ߓߊ ߓߍ߯ ߞߐ߲߬ ߘߊ߫ ߡߐ߱ ߢߍ߫ ߘߎ߰ߞߟߏ ߞߊ߲߬ ߦߊ߲߬ ߸ߞߏ߬ߣߌ߲߬ ߟߐ߲ߞߏߕߌ߮ ߘߏ߫ ߟߎ߫ ߞߊ߲߬ ߠߋ߬ ߞߏ߫ ߡߐ߱ ߓߐߛߎ߲߫ ߝߟߐ ߟߎ߬ ߟߋ߬ ߊ߬ ߢߍ߫ ߣߌߡߊ ߟߎ߬ ߘߌ߫ ߸ ߞߴߏ߬ ߟߎ߬ ߟߋ߬ ߣߊ߬ߣߍ߲ ߡߐ߰ߦߊ߬ ߟߊ߫ ߞߐ ߟߊ߫ ߥߛߎ߬ ߖߊ߲߫ ߓߐߒߢߐ߲߯ߘߐ߫ ߓߟߏߡߊ߬ ߸ ߘߏ߫ ߜߘߍ߫ ߟߎ߫ ߣߌ߫ ߘߌ߯ߣߊ߫ ߞߘߐߓߊ ߓߍ߯ ߞߊ߲߫ ߠߋ߬ ߞߏ߫ ߡߐ߱ ߓߐߛߎ߲ ߦߋ߫ ߊ߬ ߘߊ߲߬ߠߊ߬ ߡߊ߬ ߝߋ߲߬ ߠߋ߬ ߘߌ߫ ߛߎ߲ߞߎ߲ ߘߐ߫ ߸ ߞߊ߬ߕߎ߲߯ ߊ߬ ߓߐߛߎ߲ ߦߋ߫ ߞߋߟߋ߲߫ ߔߋ߫ ߟߋ߬ ߘߌ߫ ߸ ߞߋߟߋ߲߫ ߏ߬ ߟߋ ߊߘߡߊ߫ ߘߌ߫ ߊ߬ ߣߴߊ߬ ߡߏ߬ߛߏ߫ ߤߥߊ߬ ߛߌ߬ߟߡߊߦߊ ߣߌ߫ ߌߛߟߊߞߊ ߟߎ߬ ߣߌ߫ ߦߊ߬ߤߎ߬ߘߌߦߊ ߟߎ߬ ߓߍ߯ ߓߘߊ߫. ߤߌ߲ߘߌ߫ ߘߌ߯ߣߊ߫ ߞߘߐ ߟߎ߬ ߝߣߊ߫ ߞߋߟߋ߲߫ ߞߏ ߏ߬ ߟߋ ߞߊ߲߬ ߸ ߤߊߟߌ߬ ߣߴߏ߬ ߕߐ߮ ߣߴߊߘߡߊ ߝߐߢߊ ߡߊ߫ ߓߍ߲߬ ߢߐ߲߮ ߡߊ߬.
ߘߐ߬ߝߐ ߢߍߟߊ߫
ߘߝߐ߬ߢߍ߬ߟߊ ߥߎ߬ߛߎ ߟߋ߬ ߡߐ߱ ߟߎ߬ ߛߌߦߊߦߊ߫ ߕߎ߬ߡߊ ߘߌ߫ ߘߎ߱ ߞߊ߲߬ ߸  ߡߐ߱ ߛߐ߰ ߘߊ߫ ߥߘߊߦߊ ߟߋ߫ ߝߟߐ߫ ߡߊ߬ ߸ ߞߊ߬ ߞߍ߫ ߘߏ߲߬ߛߏ ߘߌ߫ ߓߌߦߊ߲ ߕߐ߭ ߟߎ߬ ߞߊߡߊ߬ ߸ ߊ߬ ߣߌ߫ ߞߊ߬ ߦߙߌߘߋ߲ ߠߎ߬ ߝߊ߬ߙߴߊ߬ ߓߟߏ߫ ߟߊ߫ ߓߊߟߏ߫ ߝߋ߲ ߞߏ ߘߐ߫ ߸ ߞߊ߬ ߛߐ߰ ߞߙߎ߬ߥߏ ߟߎ߬ ߣߌ߫ ߝߊߟߊ߲ ߠߎ߫߬ ߡߊ߬ ߊ߬ ߡߊߞߍ߫ ߦߙߐ ߟߎ߬ ߘߌ߫ ، ߝߢߐ߫ ߛߎߡߊߣߍ߲߫ ߠߌ߫ ߝߢߐ߫ ߞߟߊߡߊ߲ ߣߌ߫ ߕߋ߬ߟߋ ߢߍߛߌߟߊ߲ߒߢߍ ߡߊ߬ ߸ ߡߐ߱ ߕߊ߬ߡߌ߲߬ߣߍ߲ ߛߌߦߊߦߊ߫ ߟߊ߫ ߞߊ߬ ߓߊߟߏ߫ ߘߛߍ ߘߊߡߌ߬ߣߵߊ߬ ߘߐ߫ ߸ ߊ߬ ߞߊ߬ ߛߍ߬ߣߍ ߣߌ߫ ߦߙߌ߫ ߘߋ߲ߕߊ ߟߎ߬ ߕߘߎ߫ ߘߊߡߌ߬ߣߊ߬ ߸ ߊ߬ ߣߴߊ߬ ߞߊ߬ ߓߌߦߊ߲ ߠߎ߬ ߡߙߊ߬.
ߘߝߐ߬ߢߍߟߊ ߥߛߎ߬ ߞߎߘߎ߲߫ ߛߊ߬ߓߊ ߘߝߐ߬ߦߊ߬ߟߊ ߟߎ߬ ߦߋ߫ ߘߝߐ߬ߢߍߟߊ ߘߐߝߘߊ߫ ߟߊ߫ ߥߛߎ߬ߞߎߘߎ߲߫ ߛߓߊ߬ ߢߌ߲߬ ߠߎ߬ ߟߋ߬ ߘߌ߫ ( ߞߓߊ߫ ߡߊߟߛߍߣߍ߲ ߥߛߎ߬ߞߎߘߎ߲ ، ߞߓߊ߫ ߡߊߣߎ߲ߞߎ߬ߣߍ߲ ، ߊ߬ ߣߌ߫ ߣߍ߱ ߟߎ߬ ߣߌ߫ ߣߍ߰ߡߎߣߎ߲ ߠߎ߬ ߕߊ߫ ߥߛߎ߬ߞߎߘߎ߲) ߸ ߥߛߎ߬ߞߎߘߎ߲ ߛߊ߬ߓߊ ߏ߬ ߟߎ߬ ߟߋ߬ ߞߋ߬ߟߋ߲߬ߞߋ߬ߟߋ߲߬ߣߊ ߕߐ߬ߝߍ߬ߦߊ߬ߣߍ߲ ߝߟߍ߫ ߟߊ߬ߘߛߍ߬ ߓߟߏ ߡߊ߬ ߣߌ߲߬ :
ߥߛߎ߬ ߝߟߐ: ߞߓߊ߫ ߡߊߟߛߍߣߍ߲ ߥߛߎ߬ ߞߎߘߎ߲) :
ߓߊ߯ߙߊ߫ ߡߎߙߊ߲ ߠߎ߬ ߟߊߘߊ߲߫ ߘߐ߫ ߸ ߡߐ߱ ߛߐ߰ ߘߊ߫ ߞߓߊ߫ ߥߊ߬ߟߏ߲߬ ߘߌߡߊ߲ ߠߎ߬ ߡߊߟߛߍ ߟߋ߫ ߡߊ߬ ߜߛߌߞߘߌ߫߸ ߞߵߏ߬ ߟߎ߬ ߞߍ߫ ߓߊ߯ߙߊߟߊ߲ ߠߎ߬ ߣߌ߫ ߞߟߍ߬ߟߊ߲ ߠߎ߬ ߣߌ߫ ߛߓߏ߬ ߝߊ߰ߟߊ߲ ߠߎ߬ ߘߌ߫ ߸ ߊ߬ ߣߌ߫ ߓߊ߯ߙߊ߫ ߡߎߙߊ߲߫ ߛߎ߮ ߓߍ߯ ߘߏ߫ ߘߌ߫ ߸ ߊ߬ߟߎ߬ ߤߊߞߟߌ߫ ߛߋ߫ ߘߊ߫ ߡߍ߲߫ ߠߎ߬ ߡߴ ߊ߬ߟߎ߫ ߡߊ߬ߞߏ߬ ߟߢߊ߬ ߝߋ߲ ߠߎ߬ ߘߐ߫ ، ߊ߬ߟߎ߫ ߕߘߍ߬ ߞߟߏ ߟߎ߬ ߣߌ߫ ߞߙߋ߫ ߖߊ߲ ߠߎ߬ ߝߍߙߍ߫ ߖߊ߲ ߠߎ߬ ߣߎ߲ ߠߊߓߐ߫ ߟߊ߫ ߛߐ߲߬ ߛߎߡߍߛߎߡߍ߫ ߸ ߞߵߏ߬ ߟߎ߫ ߝߙߴߊ߬ߟߎ߬ ߓߟߏߟߊ߫ ߛߓߏ߬ ߝߊ߰ ߝߋ߲߬ ߞߏ ߟߎ߬ ߘߐ߫ ߸  ߒ߬ߞߊ߬ ߥߊ߯ߕߌ ߡߍ߲߫ ߠߎ߬ ߞߍ߫ ߘߊ߫ ߞߓߊ߫ ߡߊߟߛߍߣߍ߲  ߞߎ߲߬ߕߊ߮ ߘߐ߫ ߸ ߏ߬ ߟߎ߬ ߘߡߊ߬ ߖߐ߲ߖߐ߲߫ ߟߐ߲ߣߍ߲߫ ߕߍ߫ ߸ ߡߐ߰ ߡߴߏ߬ ߡߣߐ߬ߘߐ߬ߞߍ߫ ߣߴߊ߬ ߓߏ߲߬ߣߏ߲߬ߘߐ߬ߞߍ߫ ߣߴߊ߬ ߛߋ߲߬ߘߐ߬ߞߍ߫ ߟߐ߲߫  ߸ߞߎߡߊ߫ ߕߴߊ߬ ߝߊ߯ߘߐߞߍ߫ ߦߙߌߞߊ ߡߊ߬ ߸ ߥߊ߯ߕߌ߫ ߛߎߡߊ߲ ߘߏ߲߬ ߘߐ߫ ߸  ߦߟߍ߬ߘߐ߬ߞߍ ߦߋ߫ ߛߊ߲߬ ߕߊ߲ ߘߌ߫߸ ߝߊ߯ߘߐߞߍ ߦߋ߫ ߛߊ߲߬ ߁߀߀ ߘߌ߫ ߸ ߛߋ߰ߘߐ߬ߞߍ ߦߋ߫ ߛߊ߲߬ ߁߀߀߀ ߘߌ߸ ߓߏ߲߬ߣߏ߲߬ߘߐ߬ߞߍ߫ ߦߋ߫ ߛߊ߲߬ ߁.߀߀߀.߀߀߀ ߘߌ߫ ߸ ߡߣߐ߬ߘߐ߬ߞߍ ߦߋ߫ ߛߊ߲߬ ߁.߀߀߀.߀߀߀.߀߀߀ ߘߌ߫ ߸ ߜߘߋ߬ߘߐ߬ߞߍ ߦߋ߫ ߛߊ߲߬ ߁.߀߀߀.߀߀߀.߀߀߀.߀߀߀ ߘߌ߫.
ߥߎ߬ߛߎ ߛߓߊߣߊ߲ : ߣߍ߱ ߥߛߎ߬ߞߎߘߎ߲ thumb|ߣߍ߱ ߖߌߦߊߓߍ ߡߐ߱ ߞߊ߬ ߕߊ ߟߋ߬ ߝߟߐ߫ ߛߐ߬ߘߐ߲߬ ߣߍ߱ ߛߐ߬ߘߐ߲߬ ߢߍ߫߸ ߓߊ ߣߍ߱ ߟߎ߬ ߛߐ߬ߘߐ߲߬ ߘߊ߫ ߕߊ ߟߋ߬ ߛߘߊ߫ ߘߐ߫ ߸ ߞߊ߬ߕߎ߲߯ ߸ ߣߍ߱ ߛߌ߫ ߕߵ ߛߋ߫ ߓߊ߯ߙߊ߫ ߟߊ߫ ߕߊ ߞߐ߫ ߸ ߘߝߐ߬ߦߊ߬ߟߊ ߛߌߦߊߡߊ߲߫ ߓߍ߲߬ߣߴߊ߬ ߡߊ߬ ߸ߞߏ߫ ߕߊ ߛߐ߬ߘߐ߲߬ ߝߟߐ ߞߍ߫ ߘߊ߫ ߛߊ߲߫ ߜߊߟߌߡߊ ߖߌ߱ ߟߋ߬ ߝߍ߬ ߦߙߌ߫ ߖߊߙߊ߲ߓߊ ߘߏ߫ ߘߐ߫ ߸ ߞߵߏ߬ ߡߌ߬ߘߊ߬ ߓߟߌߎ߫߸ߓߊ߬ߙߌ߬ ߕߊ߫ ߛߐ߬ߘߐ߲߬ߣߍ߲߬ ߝߟߐ ߟߎ߬ ߕߟߊ߫ ߘߊ߫ ߟߋ߬ ߡߐ߱ ߟߊ߫ ߞߏ߫ ߛߘߍߡߊ߲߫ ߸ ߞߵߏ߬ ߛߊߓߎ ߞߍ߫ ߞߎ߬ߛߊ߲߬ߦߊ߬ߓߊߟߌߦߊ ߘߌ߫ ߕߊ ߟߊߘߊ߬ߙߏ߬ ߢߊ ߟߊ߫ ߸ ߏ߬ ߟߋ߫ ߞߊ߬ ߡߌ߬ߙߌ߲߬ߘߌ ߘߏ߫ ߟߎ߫ ߟߐ߬ ߕߊ ߓߊ߬ߕߏ߬ ߟߊ߫ ߥߛߎ߬ ߖߊ߲߫ ߞߘߐ߫ ߸ ߖߐ߲߬ߛߊ߫ ߊ߬ ߘߌ߫ ߞߎ߬ߘߎ߫ ߜߟߍ߬ߦߊ ߡߌ߬ߙߌ߲߬ߘߌ ߡߊ߬ ߸ߞߊ߬ ߛߓߍ߬ ߞߍ߫ ߊ߬ ߘߡߊߢߌߣߌ߲ ߣߴߊ߬ ߟߊߘߊ߬ߙߏ ߟߊ߫ ߸ ߊ߬ ߣߌ߫ ߞߵߊ߬ ߝߐ߫ ߘߋ߲ߡߌߛߍ߲ ߠߎ߬ ߢߍ߫ ߛߐ߲߬ ߸ ߞߏ߫ ߕߊ ߓߊ߯ ߛߊ߬ ߸ߘߋ߲ߣߍ߲ ߠߎ߬ ߓߍ߯ ߘߌ߫ ߝߊ߰ ߞߐߘߍ߫ ߸ߏ߬ ߝߐ߫ ߞߎ߲ ߠߋ߬ ߸ ߛߊ߫ ߘߋ߲ߣߍ߲ ߠߎ߬ ߘߴߊ߬ߟߎ߫ ߛߓߍ߬ߘߏ߲߬ ߟߐ߯ ߢߌߣߌ߲߫ ߠߊ߫ ߸ ߞߴߏ߬ ߟߎ߬ ߞߍ߫ ߕߊ ߘߡߊߢߌߣߌ߲ ߘߌ߫. ߒ߬ߓߊ߬ ߕߊ ߛߐ߬ߘߐ߲ ߡߍ߲ ߞߍߣߍ߲߫ ߸ ߏ߬ ߟߋ߬ ߞߴߊ߬ ߞߍ߫ ߣߍ߱ ߟߎ߬ ߛߐ߬ߘߐ߲߬ ߘߊ߫ ߸ ߓߊ ߕߊ ߟߊߘߍ߬ ߘߊ߫ ߦߙߐ߫ ߟߎ߬ ߟߋ߬ ߘߐ߫ ߸ߡߍ߲ ߣߎ߬ ߘߎ߱ ߞߎ߲߬ߡߊ߬ߟߊ ߦߋ߫ ߣߍ߰ ߦߋ߬ߟߋ߲߬ ߘߌߡߊ߲ ߛߎ߮ ߘߏ߫ ߟߎ߫ ߘߌ߫ ߸ ߊ߬ ߣߌ߫ ߡߍ߲ ߠߎ߬ ߓߢߍ ߟߎ߬ ߦߋ߫ ߦߋ߫ ߟߴߊ߬ߟߎ߬ ߛߎ߲ߞߎ߲߫ ߟߌߤߟߊ ߘߐ߫ ߜߙߋߞߙߋ ߞߊ߲߬ ߸ ߦߏ߫ ( ߛߊߣߌ߲ ، ߘߊ߬ߢߊ߲, ߘߌ߯ߣߌ߲ߞߎ߲) ߸ ߊ߬ߟߎ߫ ߛߐ߰ ߘߴߏ߬ ߟߎ߬ ߞߍ߫ ߡߊ߬ ߡߊ߬ߖߐ߯ߙߊ߲ ߠߎ߬ ߘߌ߫ ( ߕߟߏߘߐ ،ߜߊߙߊ߲ߜߊߙߊ߲ ، ߞߏ߬ߦߌ߬ߣߍ߲) ߸ ߊ߬ߟߎ߬ ߡߊ߫ ߛߐ߬ ߣߍ߱ ߞߎ߲߬ߝߟߐ ߏ߬ ߟߎ߬ ߞߍ߫ ߡߊ߫ ߓߌ߬ߢߍ ߟߎ߬ ߣߌ߫ ߡߎ߬ߙߎ ߟߎ߬ ߘߌ߫ ، ߞߊ߬ߕߎ߲߯ ߸ ߏ߬ ߟߎ߬ ߓߌߢߍߟߡߊ ߓߙߊߞߊߣߍ߲ ߕߍ߫ ߞߊ߬ ߛߋ߫ ߛߋ߫ ߡߊߣߊ߲߫ ߞߓߊ߫ ߟߎ߬ ߘߐ߫ ߸ ߝߏ߫ ߞߐ߫ ߟߋ߬ ߟߊ߫ ߸ ߊ߬ߟߎ߬ ߞߊ߬ ߞߏߟߏ߲ߛߏ߲ ߠߎ߬ ߟߊߘߊ߲ ߘߊߡߌ߬ߣߊ߬ : (ߝߊ߬ߙߊ߲߬ߛߌ߫ ߞߊ߲ ߘߐ߫ : ߊߟߌߦߊߗ߭) ߸ ߊ߬ߟߎ߫ ߣߊ߬ ߘߌ߯ߣߌ߲ߞߎ߲ ߣߌ߫ ߘߊ߬ߢߊ߲߬ ߞߏߟߏ߲ߛߏ߲ / ߠߊߘߊ߲߫ / ߠߊ߫ ߞߵߊ߬ߟߎ߬ ߞߍ߫ ߛߎ߬ߟߊ ߘߌ߫ ߸ ߏ߬ ߓߙߊߞߊ߫ ߘߊ߫ ߘߌ߯ߣߌ߲ߞߎ߲ ߣߌ߫ ߘߊ߬ߢߊ߲߬ ߓߍ߯ ߞߋ߬ߟߋ߲߬ߞߋ߬ߟߋ߲߬ߣߊ ߘߌ߫ ߸ ߘߊ߬ߡߊ߲߬ߛߊ߫ ߸ ߊ߬ߟߎ߫ ߞߊ߬ ߞߏߟߏ߲ߛߏ߲ ߏ߬ ߟߎ߬ ߞߍ߫ ߘߊߡߌߣߊ߫ ߡߎ߬ߙߊ߲ ߠߎ߬ ߘߌ߫ ߸ ߣߊߟߌ߬ߡߎ߲߫ ߡߎ߬ߙߎ ߣߌ߫ ߓߌ߬ߢߍ ߣߌ߫ ߕߊ߲߬ߓߊ߲ ߣߌ߫ ߕߋ߰ߙߊ߲ ߣߌ߫ ߡߌߛߋߟߌ ߣߌ߫ ߡߛߊ߬ߞߊ ߟߎ߬ ߘߌ߫ ߲ ߊ߬ ߦߋ ߡߍ߲ ߞߍ߫ ߘߊ߫ ߛߊ߫ ߡߎ߬ߙߊ߲ ߠߎ߬ ߣߍ߰ߟߡߊ ߢߌ߬ߡߊ߬ ߞߓߊ߫ ߡߊߣߎ߲ߞߎ߬ߣߍ߲ ߕߊ ߟߎ߬ ߘߌ߫ ߸ ߊ߬ߟߎ߫ ߦߟߍ߬ߡߊ߲߬ ߘߊ߫ ߣߍ߰ ߞߏ߫ ߞߊ߲߬ ߸ ߞߊ߬ ߞߓߊ߫ ߟߎ߬ ߟߊ߫ ߓߊ߯ߙߊ ߟߊߘߐ߯ߦߊ߫ ߝߐߍ߲߫ ߸ ߓߊ߬ߙߌ߬ ߣߍ߱ ߟߎ߬ ߦߋߣߍ߲߫ ߞߎߘߊ ߕߘߍ߬ ߜߎ߲߬ߘߎ߫ ߘߏ߲߰ߣߍ߲߬ߓߊ߫ ߟߋ߬ ߘߌ߫ ߗߙߎ߫ ߸ ߦߏ߫ ߝߕߌ߫ ߝߏߘߏ߲ ߠߎ߬ ߜߎ߲߬ߘߎ ߘߏ߲߰ߣߍ߲߬ ߢߊ ߡߍ߲ ߊ߲ ߕߋ߬ߟߋ ߢߌ߲߬ ߘߐ߫ ߸ ߓߊߏ߬ ߡߌ߬ߙߌ߲߬ߘߌ߬ ߝߟߐ ߡߍ߲ ߠߎ߬ ߞߊ߬ ߣߍ߱ ߟߎ߬ ߛߐ߬ߘߐ߲߬ ߞߟߍ߬ߝߋ߲߬ߦߊ ߘߐ߫ ߸ ߏ߬ ߟߎ߬ ߛߋ߫ ߘߊ߫ ߓߍ߯ ߟߊ߫ ߟߋ߬ ߞߐߘߍ߫ ߸ ߣߍ߱ ߜߎ߲߬ߘߎ ߘߏ߲߱ ߏ߬ ߟߋ ߞߵߊ߬ ߓߊ߯ߙߊ ߣߊ߲߯ߛߊ߫ ߞߏߛߓߍ߫ ߸ ߓߊ ߡߐ߱ ߞߊ߬ ߣߍ߱ ߟߐ߲߫ ߞߊ߬ߦߌ߯ ߛߊ߲߬ ߃߀߀߀ ߟߋ߬ ߝߊ߲߭ ߝߍ߬ ߌ. ߡ ߢߍ߫ ߸ ߓߊ߬ߙߌ߬ ߊ߬ ߟߐ߲ߠߌ߲ ߡߊ߫ ߖߍ߲ߛߍ߲߫ ߞߊ߬ ߟߐ߬ߞߎ߬ ߘߎߢߊ߫ ߓߍ߯ ߟߊ߫ ߸ ߝߏ߫ ߛߊ߲߬ ߇߀߀ ߝߊ߲߭ ߝߍ߬ ߌ. ߡ ߢߍ߫ ߸ ߡߌߛߌ߬ߙߊ߲߫ ߥߙߏ߬ߘߎ߮ ߝߘߊ߬ߝߌ߲߬ ߠߎ߬ ߟߋ߬ ߝߊ߲߬ߞߊ ߥߙߊ߬ ߘߊ߫ ߣߍ߰ ߞߏ߫ ߘߐ߫ ߡߌ߬ߙߌ߲߬ߘߌ ߓߍ߯ ߦߋ߫ ߸ ߞߵߏ߬ ߛߊߓߎ߫ ߞߍ߫ ߣߍ߰ߝߌ߲ ߛߌߦߊߦߊ ߘߴߊ߬ߟߎ߬ ߟߊ߫ ߘߎ߰ߞߟߏ ߘߐ߫ ߸ ߣߍ߰ߝߌ߲ ߦߋ ߟߋ߬ ߘߏ߲߬ ߞߍ߫ ߘߊ߫ ߣߍ߰ ߓߊ߯ߙߊ ߛߐߘߐ߲ ߖߍ߬ߘߍߖߍ߬ߘߍ ߘߌ߫ ߘߎߢߊ߫ ߘߐ߫ ߸ ߓߊ ߏ߬ ߟߋ ߜߟߍ߬ߡߊ߲߫ ߣߍ߱ ߕߐ߭ ߟߎ߬ ߘߌ߫ ߸ ߏ߬ ߟߎ߬ ߞߊ߬ ߜߟߏ߬ߝߌ߲ ߏ߬ ߟߎ߬ ߛߍ߲ߓߍ ߓߏ߲߬ߧߊ ߝߎߙߙߎ߫ ߝߏ߫ ߊ߬ߟߎ߫ ߞߊ߬ ߘߎߢߊ߫ ߕߐ߭ ߡߙߊ߬ ߝߊ߯ߘߐߞߍ߫ ߛߌߦߊߡߊ߲߫ ߞߘߐ߫ ߸ ߘߎߢߊ߫ ߞߏ߫ ߟߎ߬ ߘߏ߲߬ ߦߟߍ߬ߡߊ߲ߦߟߍ߬ߡߊ߲ ߠߋ߬ ߘߌ߫ ߞߘߊߎ߫ ߸ߊ߬ ߞߏ ߟߎ߬ ߓߊ߯ ߛߋ߫ ߡߍ߲ ߠߊ߫ ߞߎ߲߬ ߠߊ߫ ߟߏ߲ ߡߍ߲ ߸ߏ߬ ߘߊ߫ ߟߊߖߊ߲ߞߏ ߊ߬ ߛߊ߬ߥߏ ߟߊ߫ ߸ߝߏ߫ ߞߵߊ߬ ߟߊ߫ ߥߊ߯ߕߌ ߓߊ߲߫.
ߛߎ߯ߟߊ߲ߘߌ߫ ߞߊ߬ߞߘߐ߬ ߓߟߏ߫ ߦߌߟߡߊ:ߘߐ߬ߝߐ ߦߌߟߡߊ:ߛߎ߲ߞߎ߲ ߦߌߟߡߊ:ߣߘߐ߬ߟߐ߲
ߛߎߘߋ
ߛߎߘߋ ߦߋ߫ ߝߘߏ߬ߓߊ߬ ߝߋ߲ ߠߋ߬ ߘߌ߫ ߡߍ߲ ߦߋ߫ ߛߌߘߌ߲ߠߌ߲߫ ߝߋ߲ ߞߍ߫ ߟߊ߫ ߖߊ߬ߡߊ ߘߍ߭ ߘߌ߫. ߦߏ߫ ߓߌߦߊ߲߫ ߝߋ߬ߟߋ߲߬ߝߋ߬ߟߋ߲߬ߣߍ߲߫ ߦߋߣߍ߲ ߘߏ߫ ߦߋ߫ ߦߋ߫ ߘߊ߲ߘߎ߮ ߘߏ߫ ߟߊ߫ ߡߍ߲ ߕߌ߰ ߞߋߟߋ߲߫ ߟߐ߲ߣߍ߲߫ ߕߍ߫ .thumb|ߞߙߎ߬ߞߊ߲߬ߝߎߥߊ߫ ߘߏ߲߬ߘߊ ߖߌ߬ߦߊ߬ߓߍ ߣߌ߲߬ ߓߌ߬ߟߊ߬ߣߍ߲߫ ߦߋ߫ ߞߎߡߘߊ ߣߌ߲߬ ߠߊ߫ ߟߋ߬߸ ߞߵߊ߬ ߡߊߛߐ߬ߘߐ߲߬ ߊ߬ [[ߞߙߎ߬ߞߊ߲ߝߎߥߊ߫ ߕߐ߲ ߠߎ߬ ߓߊߖߎ|ߞߎ߬ߙߎ߲߬ߘߎ ߟߊߘߊ߲߫ ߘߊ߫ ߦߋ߲߬ ߠߋ߬.]] ߞߊ߬ ߓߍ߲߬ ߡߊ߲߬ߘߋ߲߫ ߛߊ߬ߙߌ߬ߦߊ ߡߊ߬߸ ߏ߬ ߟߋ ߦߋ߫ ߟߊߘߊ߬ߙߏ߬ ߟߊ߫ ߛߊ߲߬ ߦߙߌߞߊ߫ ߞߎ߲߬ߕߊ߮ ߞߘߐ߫ ߞߏߟߊߞߏߕߍ߫ ߣߴߊ߬ ߓߍ߲߬ ߘߴߊ߬ ߕߌ߱ ߣߊ߭ ߡߵߊ߬ ߢߌߣߌ߲߫ ߠߊ߫߸ ߊ߬ ߘߌ߫ ߟߊߕߊ߬ߡߌ߲߫ ߏ߬ ߡߊ߬ ߘߏߦߌ߲߫.
ߘߐ߬ߝߐ
ߛߎߘߋߞߏ ߦߋ߫ ߞߙߎ߬ߞߊ߲߬ߝߎߥߊ߫ ߞߎ߬ߙߎ߲߬ߘߎ ߘߏ߫ ߟߋ߬ ߘߌ߫߸ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߊ߬ߦߌ߯ ߛߏ߲߬ߖߘߊ߬ ߕߟߋ ߘߐ߫ ߞߙߎ߬ߞߊ߲߬ߝߎߥߊ߫ ߟߊ߬ߘߍ ߝߍ߬ ߁߂߃߆ ߥߟߊ߫ ߁߂߃߇ ߟߊ߫. ߊ߬ ߓߌ߬ߟߊ߬ ߞߎ߲ ߞߍ߫ ߘߊ߫ ߛߋ߲߬ߠߊ߫ ߡߌ߬ߙߌ߲߬ߘߌ ߣߴߊ߬ ߓߟߏߝߋ߲ ߠߎ߬ ߟߊߞߊ߲ߘߊ ߡߙߌߦߊ ߟߋ߬ ߡߊ߬߸ ߊ߬ ߣߌ߫ ߛߊ߫ ߞߎ߲߬ߠߊ߬ߝߎߟߋ߲ ߘߌ߫ ߥߙߊ߬ ߖߡߊ߬ߣߊ ߞߣߐ߫.
ߊ߬ ߝߐ߫ ߕߎߡߊ ߟߊ߫: ߞߏ߫ ߣߌ߫ ߡߍ߲ ߞߊ߬ ߓߌߦߊ߲߫ ߝߋ߬ߟߋ߲߬ߝߋ߬ߟߋ߲߬ߣߍ߲ ߘߏ߫ ߦߴߊ߬ ߟߊ߫ ߥߍ߬ߙߍ ߞߣߐ߫߸ ߏ߬ ߦߋ߫ ߥߊ߫ ߏ߬ ߞߎߡߊ ߡߐ߰ߓߊ (ߛߏ ߞߏߟߊߕߍ߮) ߟߎ߬ ߢߍ߫߸ ߞߏߟߊߞߏߕߍ߫ ߣߴߏ߬ ߘߏ߫ ߣߐ߬ ߞߍ߫ ߘߴߊ߬ ߕߌ߰ ߟߐ߲߫ ߠߊ߫߸ ߞߵߊ߬ ߘߴߏ߬ ߡߊ߬ ߘߏߦߌ߲߫: ߣߴߊ߬ ߟߐ߲ߓߊ߯ ߡߊ߫ ߛߐ߬ߘߐ߲߫ ߘߏ߲߬߸ ߞߵߊ߬ ߟߊߡߙߊ߬ ߝߎߚߎ߫ ߝߴߊ߬ ߕߌ߱ ߦߋ߫ ߦߋ߫ ߟߏ߲ ߡߍ߲ ߘߐ߫߸ ߣߴߊ߬ ߕߌ߰ ߦߋ߫ ߘߊ߫ ߕߎ߬ߡߊ߬ ߛߌ߫ ߟߴߏ߬ ߘߐ߫ ߡߎ߬ߕߎ߲߫߸ ߞߵߊ߬ ߘߴߊ߬ ߡߊ߫ ߣߌ߫ ߞߎ߲߬ߞߏ߫ ߕߍ߫.
ߣߴߊ߬ ߕߌ߰ ߡߊ߫ ߦߋ߫ ߛߊ߲߬ ߦߙߌߞߊ ߕߊ߬ߡߌ߲ ߞߐ߫߸ ߊ߬ ߕߌ߰ ߞߋߟߋ߲߫ ߞߴߊ߬ ߘߏ߲߬ ߘߊ߫ ߟߊ߫ ߘߋ߬߸ ߛߏ ߦߋ߫ ߘߍ߬ ߞߵߊ߬ ߘߊߥߎ߲߫: ߒ߬ߓߵߊ߬ ߕߌ߰ ߓߊ߯ ߦߋ߫ ߟߏ߲ ߡߍ߲ ߘߐ߫߸ ߏ߬ ߛߊ߬ߙߊ ߦߋ߫ ߛߏ ߟߋ߬ ߡߵߏ߬ ߘߐ߫ ߛߊ߫߸ ߝߏߣߴߊ߬ ߖߍ߬ߘߍ ߞߵߊ߬ ߘߐߞߏߦߊߕߏ߫.
ߟߥߊߟߌߟߌ
ߞߊ߬ߦߌ߯ ߕߐ߲ ߏ߬ ߟߎ߫ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߙߎ߬ߞߊ߲߬ߝߎߥߊ߫ ߜߊ߬ߙߊ ߝߍ߬߸ ߡߊ߲߬ߘߋ߲߫ ߞߊ߬ߝߏ߬ߓߏߟߏ߲ ߓߍ߯ ߞߵߏ߬ ߡߌ߬ߘߊ߫ ߟߋ߬ ߓߊ߫ ߜߌߜߌ߫߸ ߛߎߘߋ ߓߊ߯ ߦߋ߫ ߛߏ߫ ߛߌ߫ ߟߊ߫߸ ߏ߬ ߟߎ߬ ߘߴߊ߬ ߖߊ߬ߡߊߙߌ ߟߊߕߋߟߋ߲߫ ߖߐ߲߫߸ ߦߴߊ߬ ߝߐ߫ ߘߊ߫ ߢߊ ߡߍ߲ ߡߊ߬.
ߞߊ߬ߞߎߘߊ ߥߎ߬ߛߎ
ߕߎ߬ߓߊ߬ߓߎ ߟߎ߬ ߛߋߣߍ߲ ߒ߬ ߓߋ߲ߓߊ ߟߎ߬ ߟߊ߫ ߞߊ߬ ߒ߬ ߠߊ߫ ߞߊ߬ߝߏ ߟߎ߬ ߞߐ߲ߛߐ߲ߧߊ߫߸ ߊ߬ߟߎ߫ ߞߵߊ߬ߟߎ߫ ߟߊ߫ ߛߊ߬ߙߌ߬ߦߊ ߟߎ߬ ߞߍ߫ ߝߍ߲ߝߍߘߍ߲ ߘߴߊ߬ߟߎ߫ ߡߊ߬߸ ߞߵߊ߬ߟߎ߫ ߥߘߊߦߊ߫ ߡߌߘߊ߫߸ ߊ߬ ߣߌ߫ ߞߵߊ߬ߟߎ߫ ߓߟߏߝߋ߲ ߠߎ߬ ߓߍ߯ ߕߍ߬ ߞߵߊ߬ߟߎ߫ ߟߥߊ߫ ߊ߬ߟߎ߫ ߓߘߊ߸ ߞߵߊ߬ߟߎ߫ ߟߐ߬ ߓߊ߯ߙߊ߫ ߟߊ߫ ߞߵߊ߬ ߕߘߍ߬ ߊ߬ߟߎ߬ ߕߍ߫ ߛߙߊ߬ ߟߊ߫߸ ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߊ߬ߟߎ߫ ߡߴߊ߬ߟߎ߫ ߟߊ߫ ߛߊ߬ߙߌ߬ߦߊ ߟߎ߬ ߢߊߢߌߣߌ߲߫ ߞߵߏ߬ ߘߊ߲ߞߎ߲߫.
ߏ߬ ߟߋ ߞߵߊ߬ ߞߍ߫ ߕߎ߬ߓߊ߬ߓߎ߬ ߕߟߋ ߏ߬ ߘߐ߫߸ ߡߊ߲߬ߘߋ߲߫ ߡߌߙߌ߲ߘߌ ߟߎ߬ ߕߘߍ߬ ߦߋ߫ ߒ߬ ߠߊ߫ ߞߎ߬ߙߎ߲߬ߘߎ ߟߎ߫ ߟߋ߬ ߞߊ߲߬ ߞߏ߲ߞߏߘߐߟߊ ߟߎ߬ ߘߐ߫. ߘߍ߲ߖߘߍߟߦߊ ߟߎ߬ ߞߍߣߍ߲߸ ߊ߬ ߕߏ߫ ߘߴߊ߬ ߡߊ߬ ߊ߬ ߢߊ߫ ߞߋߟߋ߲ ߠߋ߬ ߡߊ߬߸ ߤߊ߲߯ ߊ߲ ߧߋ߫ ߕߍ߮ ߡߍ߲ ߘߐ߫ ߣߌ߲߬ ߓߌ߬߸ ߞߙߎ߬ߞߊ߲߬ߝߎߥߊ߫ ߞߎ߬ߙߎ߲߬ߘߎ ߟߎ߫ ߦߋ߫ ߟߥߊߟߌ߫ ߟߊ߫ ߡߊ߲߬ߘߋ߲߫ ߡߌߙߌ߲ߘߌ ߟߎ߬ ߓߟߏ߫ ߊߝߙߌߞߌ߬ ߕߟߋ߬ߓߋ ߘߐ߫.
ߊ߬ ߡߊߝߏ߬ߘߏ
ߕߏ߫ ߞߍ߫ ߘߊ߫ ߞߏ ߞߊ߲߬ ߊ߬ ߢߊ߫ ߞߋߟߋ߲ ߡߊ߬ ߟߋ߬ ߞߘߊߎ߫߸ ߓߍ߯ ߦߋ߫ ߛߌߟߊ߲߫ ߠߊ߫ ߕߐ߲ ߕߌߢߍߞߏ ߘߐ߫ ߛߴߊ߬ ߞߊߣߊ߬ ߞߴߊ߬ ߞߐ ߟߊߓߋ߬ߞߏ߫ ߘߌ߫߸ ߡߙߊ߬ߓߊ߯ ߘߊ߲߬ߠߊߕߊ߬ߡߌ߲߬ߣߍ߲ ߠߎ߬ ߝߟߐ ߘߊ߫ ߡߐ߱ ߟߎ߬ ߡߊߓߊ߰ߓߊ߬ ߟߊ߫ ߞߊ߬ ߟߊߒߞߎ߲ ߟߊ߫ ߡߐ߰ ߟߎ߫ ߞߎ߲߬߸ ߡߍ߲ ߠߎ߬ ߣߐ߬ ߦߋ߫ ߛߎߘߋ ߘߏ߲߬ ߠߊ߫ ߘߊ߫ ߟߊ߫߸ ߞߴߏ߬ ߟߎ߫ ߡߊ߫ ߣߵߏ߬ ߟߊ߫ ߢߍߡߐ߮ ߟߎ߬ ߞߘߐ߫.
ߏ߬ ߟߋ ߞߊ߬ ߡߐ߱ ߟߎ߬ ߟߐ߬ ߛߎߘߋߞߏ ߕߏ߫ ߟߊ߫ ߘߏ߲߰ ߘߐ߫ ߞߏ߲ߞߏߘߐߟߊ ߟߎ߬ ߘߐ߫߸ ߛߊ߫ ߡߊߣߌ߲ߡߊߣߌ߲߫ ߞߊߣߊ߬ ߊ߬ߟߎ߫ ߛߐ߬ߘߐ߲߬ ߝߎ߮ ߞߎ߲߬ߠߊ߫߸ ߣߴߊ߬ ߡߍ߲ ߕߌ߰ ߦߋ߫ ߘߊ߫߸ ߊ߬ ߘߌ߫ ߟߊߕߊ߬ߡߌ߲߫ ߊ߬ ߡߊ߬ ߕߋߟߋ߲ ߣߌ߫ ߣߐ߰ߦߊ߫ ߘߐ߫߸ ߣߴߊ߬ ߘߏ߲߬ ߕߌ߰ ߡߊ߫ ߦߋ߫ ߘߏ߲߬߸ ߖߊ߬ߡߊ ߘߌ߫ ߘߍ߬ ߞߵߊ߬ ߘߏ߲߬ ߘߊ߫ ߟߊ߫: ߣߌ߫ ߡߍ߲ ߕߌ߰ ߦߋ߫ ߘߊ߫ ߘߏ߲߬߸ ߏ߬ ߝߣߊ߫ ߘߌ߫ ߢߊߓߐ߫ ߝߣߊ߫.
ߘߏ߫ ߟߎ߫ ߝߣߊ߫ ߛߌߟߊ߲߫ ߘߴߊ߬ ߞߎ߲߬ߞߏ ߞߘߐ߫߸ ߞߵߊ߬ߟߎ߫ ߕߊ ߟߎ߬ ߘߏ߲߭ ߘߊߡߌ߬ߣߊ߫ ߘߊ߫ ߟߊ߫ ߞߊ߬ ߓߊ߲߫ ߞߵߊ߬ ߞߐߘߏ߲߬ ߖߊ߬ߡߊ ߣߌ߫ ߘߎ߰ߕߌ߮ ߣߌ߫ ߛߏߕߌ߮ ߟߎ߬ ߟߊ߫߸ ߒ߬ߓߊ߬ ߏ߬ ߟߋ ߥߎ߬ߣߎ߲߬ߥߎ߬ߣߎ߲߬ߞߊ߲ ߠߎ߬ ߦߋ߫ ߛߌߦߊߦߊ߫ ߟߊ߫ ߛߊ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߙߎ߬ߞߊ߲ߝߎߥߊ߫ ߕߐ߲ ߠߎ߬ ߓߊߖߎ ߦߌߟߡߊ:ߛߊ߬ߙߌ߬ߦߊ߫ ߞߘߐ ߦߌߟߡߊ:ߡߊ߲߬ߘߋ߲߫ ߝߊ߰ߡߊ߬ߟߊ ߦߌߟߡߊ:ߡߊ߲߬ߘߋ߲߫ ߘߐ߬ߝߐ
ߥߏ߲ߞߌߝߏ߲߫
ߥߏ߲ߞߌߝߏ߲߫ ߦߋ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߞߐ߬ߦߊ߫ ߡߙߊ߬ߓߊ߰ߘߊ ߣߌ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫߸ ߊ߬ ߣߌ߫ ߖߌ߬ߣߍ߫ ߕߟߋ߬ߓߋ ߘߐ߫.
ߞߊ߲߬ߛߓߍߟߌ
ߊ߬ ߦߋ߫ ߞߐߣߊߞߙߌ߫ ߡߊߜߍ߲ ߠߋ߬ ߘߐ߫߸ ߊ߬ ߣߌ߫ ߖߌ߬ߣߍ߫ ߞߐ߰ߖߌ߬ߘߊ ߟߊ߫߸ ߊ߬ ߤߊ߬ߙߌ߬ߖߍ ߞߍߣߍ߲߫ ߦߋ߫ ߖߌ߬ߣߍ߬ ߦߙߐ߫ ߡߊ߬ߡߊ߬ ߘߌߡߊ߲ ߠߋ߬ ߘߐ߫: ߊ߬ ߛߌ߰ߓߊ߮ ߕߘߍ߬ ߦߋ߫ ߡߐ߱ ߂߃ ߆߇߆ ߟߋ߬ ߘߌ߫ ߁߉߉߆ ߟߊ߫߸ ߊ߬ ߣߌ߫ ߡߐ߰ ߃߆ ߅߈߃ ߝߣߊ߫ ߂߀߁߄ ߠߊ߫. ߊ߬ ߕߌ߲߬ߞߎߘߎ߲ ߝߊ߲߬ߝߘߊ߬ߧߊ ߦߋ߫ ߞߎߘߍ߫ ߝߘߎ߬ߓߍ߲߫ ߅߇߇ ߟߋ߬ ߘߌ߫߸ ߡߍ߲ ߢߐ߰ߢߐ߰ߟߌ ߦߋ߫ ߡߐ߰ ߆߃.߄ ߘߌ߫ ߞߎߘߍ߫ ߝߘߎ߬ߓߍ߲ ߞߊ߲߬߸ ߣߴߊ߬ ߟߊ߫ ߘߊ߫ ߖߡߊ߬ߣߊ ߢߐ߰ߢߐ߰ߟߌ ߞߙߎߞߍ߬ߙߍ ߡߊ߬߸ ߏ߬ ߦߋ߫ ߡߐ߰ ߄߉.߂ ߟߋ߬ ߘߌ߫ ߞߎߘߍ߫ ߝߘߎ߬ߓߍ߲ ߞߊ߲߬. ߊ߬ ߛߐ߬ߘߐ߲ ߓߊߖߎߡߊ ߦߋ߫ ߛߍ߬ߣߍ ߟߋ߬ ߘߌ߫߸ ߊ߬ ߣߌ߫ ߞߐ߰ߓߐ (ߞߊ߬ ߞߐ߱ ߘߌߟߊ߫) ߣߌ߫ ߡߐ߲ߠߌ߲.
ߡߐ߰ߘߐ߬ߜߍ ߡߍ߲ ߠߎ߬ ߓߘߊ߫ ߓߐ߫ ߛߏ ߞߣߐ߫ ߦߋ߲߬
ߤߊߖߊ߬ ߡߊ߬ߝߏߙߋ߬ ߓߊ߲߬ߜ߭ߎߙߊ߫ (߁߉߁߀-߁߉߇߆): ߘߍߒߖߘߍߟߦߊ ߛߍ߬ߘߏ߲߬ߠߊ ߠߊ߫ ߣߴߊ߬ ߕߐ߲ߘߋ߲.
ߦߟߌߡߊߛߙߋ
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߘߎ߰ߡߊ߬ߛߓߍ